
2003 წლის 19 ნოემბერი 
ქ. თბილისი

„უსაფრთხოების წესები ბუნებრივ გაზზე მომუშავე საავტომობილო გაზსავსები საკომპრესორო სადგურებისათვის“ დამტკიცების შესახებ

„საშიში საწარმოო ობიექტის უსაფრთხოების შესახებ” საქართველოს კანონის მე-5 მუხლის 1-ლი პუნქტისა და საქართველოს პრეზიდენტის 1997 წლის 29 დეკემბრის №775 და 2003 წლის 28 ივნისის №320 (ცვლილებების შეტანის შესახებ) ბრძანებულებებით დამტკიცებული „საქართველოს ტექნიკური ზედამხედველობის სახელმწიფო ინსპექციის დებულების” მე-7 პუნქტის შესაბამისად, ვბრძანებ:
1. დამტკიცდეს თანდართული „უსაფრთხოების წესები ბუნებრივ გაზზე მომუშავე საავტომობილო გაზსავსები საკომპრესორო სადგურებისათვის”.

2. ბრძანება ძალაში შევიდეს გამოქვეყნებისთანავე.

ინსპექციის უფროსი ა. ბეჟანიშვილი
უსაფრთხოების წესები ბუნებრივ გაზზე მომუშავე საავტომობილო გაზსავსები საკომპრესორო სადგურებისათვის

თავი I. რეგულირების სფერო და ტერმინთა განმარტება


მუხლი 1. რეგულირების სფერო

1. „უსაფრთხოების წესები ბუნებრივ გაზზე მომუშავე საავტომობილო გაზსავსები საკომპრესორო სადგურებისათვის” (შემდგომ წესები) დამუშავებულია საქართველოს კანონის „საშიში საწარმოო ობიექტის უსაფრთხოების შესახებ”, საქართველოს ტექნიკური ზედამხედველობის სახელმწიფო ინსპექციის (შემდგომ ტექზედამხედველობა) დებულების და მოქმედი ნორმატიული აქტების საფუძველზე.

2. „წესები” ადგენს მოთხოვნებს უსაფრთხოების უზრუნველსაყოფად და სავალდებულოა საქართველოს ტერიტორიაზე ყველა საწარმოსათვის (ორგანიზაციისათვის), რომლებიც აპროექტებენ, აშენებენ და ექსპლუატაციას უწევენ ბუნებრივ გაზზე მომუშავე საავტომობილო გაზსავსებ საკომპრესორო სადგურებს (შემდგომ გაზსავსები საკომპრესორო სადგურები).


მუხლი 2. ტერმინთა განმარტება

1. საწარმოს (ორგანიზაციის) გაზის მეურნეობა – საწარმოს (ორგანიზაციის) ტერიტორიაზე განლაგებული გაზმომარაგების (გაზგანაწილების) სისტემა.

2. გაზმოწყობილობა – მარეგულირებელი, ჩამკეტი, მცველი არმატურა, საზომ-საკონტროლო ხელსაწყოები და ავტომატიზაციის საშუალებები, სანთურები, აგრეთვე, გაზის ხელსაწყოები და აპარატები, რომლებშიც გაზი გამოიყენება საწვავად ორთქლისა და ცხელი წყლის მისაღებად, საკვების მოსამზადებლად და გათბობისათვის, აგრეთვე, ტექნოლოგიურ ნედლეულად.

3. გაზის მეურნეობაზე პასუხისმგებელი პირი – საწარმოს (ორგანიზაციის) ხელმძღვანელის ბრძანებით დანიშნული თანამდებობის პირი (სპეციალისტი), რომელიც პასუხისმგებელია გაზის მეურნეობის უსაფრთხო ექსპლუატაციაზე.

4. გაზსადენი – მილსადენი გაზის ტრანსპორტირებისათვის.

5. ბუნებრივი გაზი (აირი) – საწვავი ნახშირწყალბადების (ძირითადად მეთანი – СН4) და არასაწვავი გაზების ნარევი, რომელიც მოიპოვება მიწის წიაღიდან, მომზადებულია შორეული ტრანსპორტირებისათვის, გამოიყენება საწვავად ან ნედლეულად და აქვს თბოუნარიანობა 31,8 მეგჯ/მ3 (7600 კკალ/მ3) მაინც.

6. მაგისტრალური გაზსადენი – გაზსადენი გაზის შორეული ტრანსპორტირებისათვის მოპოვების ადგილიდან მოხმარების პუნქტამდე.

7. გაზსაშიში სამუშაო – სამუშაო, რომელიც ტარდება დაგაზიანებულ გარემოში ან რომლის წარმოებისას შესაძლებელია გარემოს დაგაზიანება.

8. ცეცხლის გამოყენებასთან დაკავშირებული სამუშაო – სამუშაო ღია ცეცხლის გამოყენებით, ნაპერწკალწარმოქმნით, ნაგებობების, მოწყობილობის, ინსტრუმენტების, მასალების გახურებით გაზჰაერის ნარევის აალების (თვითაალების) ტემპერატურამდე, როცა შესაძლებელია ასეთი ნარევის გაჩენა საშიში კონცენტრაციით ამ სამუშაოების ზემოქმედების ზონაში.

9. გაზსადენის კოროზიისაგან დაცვა – ღონისძიებათა კომპლექსი მიწისქვეშა ფოლადის გაზსადენის დასაცავად ნიადაგისა და მოხეტიალე დენების კოროზიული ზემოქმედებისაგან.

10. გაზსადენის იზოლაცია (პასიური დაცვა) – მიწისქვეშა ფოლადის გაზსადენის ანტიკოროზიული საფარი, რომელიც გამორიცხავს ნიადაგთან მილის ლითონის შეხებას.

11. გაზსადენის ელექტროქიმიური კოროზიისაგან დაცვა – მიწისქვეშა ფოლადის გაზსადენის კათოდური, სადრენაჟო და პროტექტორული დაცვა, რომელთა მიზანია, შესაბამისად, გაზსადენზე კათოდური პოლარიზაციის უზრუნველყოფა, მოხეტიალე დენების დაბრუნება მათ გამომწვევ წყარომდე (რკინიგზის, ელექტროფიცირებული საქალაქო ტრანსპორტის წევის ქვესადგურები) ან გაზსადენის ნაცვლად თვით პროტექტორის (ანოდური ელექტროდის) დაშლა.

12. გაზსადენის არმატურა-მოწყობილობა მილსადენით ტრანსპორტირებული ბუნებრივი გაზის ნაკადების მართვისათვის. იყოფა სამ ძირითად კლასად: ჩამკეტი, მარეგულირებელი და მცველი.

13. ჩამკეტი არმატურა-მოწყობილობა გაზსადენში ნაკადის გადასაკეტად.

14. მარეგულირებელი არმატურა-მოწყობილობა გაზის გამომავალი წნევის დადგენილი რეჟიმის უზრუნველსაყოფად, მიუხედავად გაზის ხარჯისა.

15. მცველი არმატურა-მოწყობილობა გაზის წნევის დასაშვებზე მეტად აწევისაგან დასაცავად.

16. ადსორბერი-მაღალი წნევის ჭურჭელი (ბალონი), გაზის საშრობი დანადგარის შემადგენელი ნაწილი, რომელშიც ხდება შეკუმშულ გაზში არსებული ტენის მოცილება ადსორბენტის საშუალებით.

17. ადსორბენტი-ნივთიერება (მაგ., ცეოლიტი), რომელიც მოთავსებულია ადსორბერში და მონაწილეობას იღებს გაზის გაშრობაში.

18. რეგენერაციის გაზი – გამომშრალი, ცხელი გაზი ან ჰაერი, რომელიც გამოიყენება დატენიანებული ადსორბენტის აღდგენისათვის (რეგენერაციისათვის).

19. გაზის აკუმულატორი – დანადგარი გაზის მარაგის შექმნისა და კომპრესორის მუშაობის გათანაბრებისათვის.

20. ნამის წერტილი – ტემპერატურა, რომლის დროსაც გაზი მთლიანად არის გაჯერებული წყლის ორთქლით.

21. დუბლიკატორი – სათადარიგო არმატურა ხელით მართვისათვის დისტანციური მართვის მოწყობილობის მტყუნებისას.

22. გაზის საშრობი დანადგარი – დანადგარი გაზისაგან ტენის მოსაცილებლად ნამის წერტილის ტემპერატურამდე.

23. ტენზეთგამომყოფი – დანადგარი გასაშრობად მისაწოდებელი გაზის ტენისა და ზეთისაგან გასასუფთავებლად.

24. გაზის ელექტროშემთბობი – ელექტრომოწყობილობა ადსორბენტის რეგენერაციისათვის მიწოდებული გაზის შესათბობად.

25. დროსელი – მოწყობილობა რეგენერაციაზე მიმავალი გაზის წნევის შესამცირებლად საკომპრესორო დანადგარის შეწოვის წნევამდე.

26. სეპარატორი – მოწყობილობა გაზის შეტივტივებული მინარევებისა და სითხის ნაწილაკებისაგან გასაწმენდად.

თავი II. პერსონალი


მუხლი 3. ხელმძღვანელები და სპეციალისტები

1. საწარმოებისა და მათი სტრუქტურული ქვედანაყოფების ხელმძღვანელები და სპეციალისტები, რომლებიც დაკავებული არიან გაზსავსები საკომპრესორო სადგურების დაპროექტებით, მშენებლობით, ექსპლუატაციით, ტექნიკური ზედამხედველობით, მოწყობილობის გამართვით და გამოცდით, აგრეთვე კადრების მომზადებით, გადიან „წესებისა” და სხვა ნორმატიული აქტების ცოდნის შემოწმებას მათი საქმიანობის შესაბამისი მოცულობით.

2. ცოდნის პერიოდული შემოწმება ტარდება 3 წელიწადში ერთხელ მაინც.

3. სპეციალისტები გაზსაშიშ სამუშაოებზე დაიშვებიან, თუ:

ა. აქვთ სამუშაოს პროფილის მიხედვით უმაღლესი ან საშუალო ტექნიკური განათლება ან გავლილი აქვთ სწავლება შესაბამისი ლიცენზიისა და ტექზედამხედველობის ნებართვის მქონე საწარმოში (სასწავლო ცენტრში) ტექზედამხედველობასთან შეთანხმებული პროგრამით;

ბ. გავლილი აქვთ ცოდნის შემოწმება აღნიშნული პროგრამით;

გ. გავლილი აქვთ წინასწარი ან პერიოდული სამედიცინო შემოწმება დადგენილი წესით;

დ. შეუძლიათ ინდივიდუალური დაცვის საშუალებებით სარგებლობა;

ე. ფლობენ პირველი სამედიცინო დახმარების ხერხებს;

ვ. ცოდნის პირველადი შემოწმების შემდეგ გავლილი აქვთ ორკვირიანი სტაჟირება. სტაჟირებაზე და სამუშაოების დამოუკიდებლად შესრულებაზე დაშვება ფორმდება ბრძანებით.

4. სპეციალისტებმა, რომლებმაც ვერ გაიარეს ცოდნის შემოწმება, უნდა გაიარონ ცოდნის ხელმეორე შემოწმება არა უგვიანეს ორი კვირის განმავლობაში.

5. ცოდნის შემოწმების უარყოფითი შედეგის შემთხვევაში დაკავებული თანამდებობისადმი შესაბამისობის საკითხი წყდება დადგენილი წესით.

6. სხვა სამუშაოზე გადასვლისას, რომელიც განსხვავდება წინასაგან ნორმატიული აქტებისა და უსაფრთხოების წესების მოთხოვნების პირობებითა და ხასიათით, აუცილებელია ცოდნის შემოწმება ახალი მოთხოვნების გათვალისწინებით.

7. რიგგარეშე ცოდნის შემოწმება აუცილებელია უსაფრთხოების წესების მოთხოვნათა შეცვლის ან დარღვევის შემთხვევაში, აგრეთვე, ტექზედამხედველობის, უბედური შემთხვევის ან ავარიის გამომკვლევი კომისიის მოთხოვნით. 


მუხლი 4. მუშები

1. მუშები, რომლებიც დაკავებული არიან გაზსავსები საკომპრესორო სადგურების ექსპლუატაციით, დამოუკიდებელ სამუშაოზე დაშვებამდე გადიან სწავლებას და ცოდნის შემოწმებას შესაბამის სამუშაო ადგილზე სამუშაოების შესრულების უსაფრთხო მეთოდებსა და ხერხებში.

2. სამუშაოების წარმოების უსაფრთხო მეთოდებისა და ხერხების სწავლება ტარდება შესაბამისი ლიცენზიის და ტექზედამხედველობის ნებართვის მქონე საწარმოში (სასწავლო ცენტრში).

3. სწავლების პროგრამები უნდა შეთანხმდეს ტექზედამხედველობასთან.

4. ცოდნის მორიგი შემოწმება ტარდება წელიწადში ერთხელ მაინც.

5. მუშები გაზსაშიშ სამუშაოებზე დაიშვებიან, თუ შეუსრულდათ 18 წელი და:

ა. გავლილი აქვთ სწავლება შესაბამისი გაზსაშიში სამუშაოების წარმოების ტექნოლოგიაში, შესრულების უსაფრთხო მეთოდებსა და ხერხებში შესაბამისი ლიცენზიის და ტექზედამხედველობის ნებართვის მქონე საწარმოში (სასწავლო ცენტრში) ტექზედამხედველობასთან შეთანხმებული პროგრამით;

ბ. გავლილი აქვთ ცოდნის შემოწმება აღნიშნული პროგრამით;

გ. გავლილი აქვთ წინასწარი ან პერიოდული სამედიცინო შემოწმება დადგენილი წესით;

დ. შეუძლიათ ინდივიდუალური დაცვის საშუალებებით სარგებლობა;

ე. ფლობენ პირველი სამედიცინო დახმარების ხერხებს;

ვ. ცოდნის პირველადი შემოწმების შემდეგ გავლილი აქვთ სამუშაო ადგილზე ორკვირიანი სტაჟირება გამოცდილი სპეციალისტის ხელმძღვანელობით. სტაჟირებაზე და სამუშაოების დამოუკიდებლად შესრულებაზე დაშვება ფორმდება ბრძანებით.

6. მუშებმა, რომლებმაც ვერ გაიარეს ცოდნის შემოწმება (ვერ ჩააბარეს) გამოცდა შესაბამისი სამუშაოების შესრულების უსაფრთხო მეთოდებსა და ხერხებში, უნდა გაიარონ ცოდნის ხელმეორე შემოწმება არა უგვიანეს ორი კვირის განმავლობაში.

7. სამუშაოს შეცვლისას ახალ სამუშაოზე დაშვებამდე საჭიროა შესაბამისი სწავლებისა და ცოდნის შემოწმების გავლა.

8. მუშებმა, რომლებმაც სამუშაოების შესრულებისას დაარღვიეს უსაფრთხოების მოთხოვნები, უნდა გაიარონ ცოდნის რიგგარეშე შემოწმება.


მუხლი 5. საკვალიფიკაციო (საგამოცდო) კომისიები

1. პერსონალის ცოდნის შესამოწმებლად საწარმოში იქმნება მუდმივმოქმედი საკვალიფიკაციო კომისია არანაკლებ 3 წევრის შემადგენლობით. დასაშვებია ცოდნის შემოწმება ტექზედამხედველობის საკვალიფიკაციო კომისიაზე. 

2. მუდმივმოქმედი კომისიის წევრებმა უნდა გაიარონ ცოდნის შემოწმება ტექზედამხედველობის საკვალიფიკაციო კომისიაზე.

3. პერსონალის ცოდნის შემოწმება ტარდება ტექზედამხედველობის და საჭიროების შემთხვევაში, საქართველოს შრომის, ჯანმრთელობისა და სოცილური დაცვის სამინისტროს შრომის ინსპექციის წარმომადგენელთა მონაწილეობით.

4. ცოდნის შემოწმების თარიღი და ადგილი უნდა ეცნობოს ტექზედამხედველობას 5 დღით ადრე მაინც.

5. ცოდნის შემოწმების (გამოცდის) შედეგები ფორმდება ოქმით, სადაც ცოდნის შეფასების გარდა აღინიშნება სამუშაოთა სახეები, რომელთა შესრულება შეუძლია ცოდნაშემოწმებულ პირს.

6. ცოდნის შემოწმება გაზსაშიში სამუშაოების ტექნოლოგიაში შეიძლება ჩატარდეს „წესების” ცოდნის შემოწმებასთან ერთად საერთო ოქმის გაფორმებით, რომელშიც ცოდნის შემოწმების შედეგებთან ერთად კეთდება დასკვნა გაზსაშიშ სამუშაოებზე დაშვების თაობაზე.

7. ცოდნის შემოწმების ოქმს ხელს აწერენ საკვალიფიკაციო კომისიის თავმჯდომარე და ტექზედამხედველობის წარმომადგენელი.

8. ცოდნის შემოწმების წარმატებით (დადებითი შეფასებით) გავლის შემდეგ პირზე გაიცემა მოწმობა სამუშაოს იმ სახეების ჩვენებით, რომლებზეც შეიძლება მისი დაშვება.


მუხლი 6. პასუხისმგებლობა

1. გაზსავსები საკომპრესორო სადგურის ექსპლუატაციისას უსაფრთხოების უზრუნველყოფა ევალებათ საწარმოს ხელმძღვანელებს, სპეციალისტებს და მუშებს შესაბამისად მთლიანად სადგურში, უბანზე, სამუშაო ადგილზე.

2. „წესების” დამრღვევი პირი პასუხს აგებს საქართველოს კანონმდებლობის შესაბამისად.

3. საავარიო სიტუაციის წარმოქმნის, მომხდარი ავარიისა და უბედური შემთხვევის ყოველ ფაქტზე საწარმოში უნდა ჩატარდეს მისი მიზეზების გამოკვლევა დადგენილი წესით.

თავი III. გაზსავსები საკომპრესორო სადგურების მეურნეობა


მუხლი 7. ზოგადი მოთხოვნები მეურნეობის მიმართ

1. გაზსავსები საკომპრესორო სადგურების დაპროექტებასა და მშენებლობას, კადრების მომზადებას ახორციელებენ ტექზედამხედველობის ნებართვის საფუძველზე მოქმედი კანონმდებლობის შესაბამისად გაცემული ლიცენზიის მქონე საწარმოები.

2. გაზსავსები საკომპრესორო სადგურების ექსპლუატაცია ხორციელდება ტექზედამხედველობის მიერ და საქართველოში მოქმედი კანონმდებლობის შესაბამისად გაცემული ნებართვის საფუძველზე.

3. გაზსავსებ საკომპრესორო სადგურებზე მიწოდებული გაზი უნდა პასუხობდეს გოსტ 5542-87 „გაზები, საწვავი ბუნებრივი სამრეწველო და კომუნალურ – საყოფაცხოვრებო დანიშნულებისათვის. ტექნიკური პირობები” ხოლო ავტომობილების ბალონებში დასაჭირხნი შეკუმშული ბუნებრივი გაზი უნდა შეესაბამებოდეს სტანდარტს გოსტ 27577-02 „გაზი ბუნებრივი საწვავი შეკუმშული გაზბალონიანი ავტომობილებისათვის. ტექნიკური პირობები”. 


მუხლი 8. დაპროექტება

1. გაზსავსები საკომპრესორო სადგურის მშენებლობის, გაფართოების, რეკონსტრუქციის, კაპიტალური რემონტისა და ხელახალი ტექნიკური აღჭურვისას უნდა დამუშავდეს საპროექტო დოკუმენტაცია საქართველოში მოქმედი კანონმდებლობის შესაბამისად.

2. პროექტში გათვალისწინებული მოწყობილობა და მასალები სერტიფიცირებული უნდა იყოს მოქმედი კანონმდებლობის შესაბამისად.


მუხლი 9. მშენებლობა

1. გაზსავსები საკომპრესორო სადგურის მშენებლობა ხორციელდება საქართველოში მოქმედი კანონმდებლობის შესაბამისად.

2. სამუშაოების დაწყების შესახებ სამშენებლო საწარმომ უნდა აცნობოს ტექზედამხედველობას მშენებლობის დაწყებამდე 5 დღით ადრე მაინც.

3. გაზსავსები საკომპრესორო სადგური მშენებლობის დაწყების წინ დამკვეთის მიერ რეგისტრირებული უნდა იქნეს ტექზედამხედველობაში.

4. მშენებლობის ობიექტის რეგისტრაციისათვის ტექზედამხედველობაში წარდგენილი უნდა იქნეს:

ა. წერილი, სადაც ნაჩვენები იქნება ობიექტის დასახელება და მისამართი, საპროექტო და სამშენებლო-სამონტაჟო საწარმოები, ობიექტის ტექნიკური მახასიათებლები;

ბ. საპროექტო დოკუმენტაცია;

გ. ტექნიკური ზედამხედველობის განმახორციელებელი პირის დანიშვნის შესახებ ბრძანებისა და ცოდნის შემოწმების ოქმის ასლები;

დ. საპროექტო და სამშენებლო-სამონტაჟო საწარმოების ლიცენზიების ასლები.


მუხლი 10. ექსპლუატაციაში მიღება

1. მშენებლობის, რეკონსტრუქციისა და კაპიტალური რემონტის დამთავრების შემდეგ გაზსავსები საკომპრესორო სადგურის ექსპლუატაციაში მისაღებად საქართველოს ურბანიზაციისა და მშენებლობის სამინისტროს მიერ დამტკიცებული „მშენებლობადამთავრებული შენობა-ნაგებობების ექსპლუატაციაში მიღების წესის” შესაბამისად ინიშნება მიმღები კომისია. 

2. გაზსავსები საკომპრესორო სადგურის, შენობების, ნაგებობების, მოწყობილობისა და გაზსადენების მიმღები კომისია საჭიროების შემთხვევაში ქმნის სამუშაო ჯგუფებს.

3. მიმღები კომისიების მუშაობაში მონაწილეობას იღებს ტექზედამხედველობის წარმომადგენელი.

4. დამკვეთი ვალდებულია 5 დღით ადრე მაინც აცნობოს ტექზედამხედველობას მიმღები კომისიის მუშაობის თარიღი და ადგილი.

5. გაზსავსები საკომპრესორო სადგურის მოწყობილობა და გაზსადენები ექსპლუატაციაში მიღებამდე ექვემდებარება ინდივიდუალურ გამოცდებს, ხოლო შემდგომ სადგური – კომპლექსურ მოსინჯვას.

6. მოწყობილობისა და გაზსადენების ინდივიდუალური გამოცდების დაწყებამდე ტარდება გაზსავსები საკომპრესორო სადგურის დაცვის სისტემების, ელექტროტექნიკური მოწყობილობის, სანიტარულ-ტექნიკური, თბოძალური და სხვა მოწყობილობის ასამუშავებელ-გასამართავი სამუშაოები, რომელთა შესრულება უზრუნველყოფს მოწყობილობისა და გაზსადენების ინდივიდუალური გამოცდების ჩატარებას.

7. ინდივიდუალური გამოცდა ითვალისწინებს:

გაზსადენების შემოწმებას სიმტკიცეზე და ჰერმეტულობაზე;

ბ. საკომპრესორო დანადგარების შემოწმებას დამამზადებელი ქარხნების საექსპლუატაციო ინსტრუქციების (ტექნიკური პირობების) მოთხოვნების შესაბამისად უქმ სვლაზე და დატვირთვით;

გ. გაზის აკუმულატორების, სეპარატორების, გასაქრევი ტევადობებისა და წნევაზე მომუშავე სხვა ჭურჭლების ტექნიკურ შემოწმებას;

დ. გაზსავსები სვეტების შემოწმებას გაზსადენების ანალოგიურად.

8. გაზსადენების სიმტკიცეზე და ჰერმეტულობაზე გამოცდის ხერხი (ჰიდრავლიკური, პნევმატიკური), წნევა, ხანგრძლივობა და შედეგების შეფასება მიიღება გაზსავსები საკომპრესორო სადგურის მუშა დოკუმენტაციის შესაბამისად, ხოლო თუ არ არის მითითება -- „წესების” მოთხოვნების შესაბამისად.

9. გაზსავსებ საკომპრესორო სადგურამდე მიმყვანი 1,2 მეგპა (12 კგძ/სმ2)-მდე ჩათვლით წნევის გაზსადენები სიმტკიცეზე და ჰერმეტულობაზე გამოიცდება დანართი 1-ის, ხოლო მეტი წნევის გაზსადენები – დანართი 2-ის შესაბამისად.

10. 1,2 მეგპა (12 კგძ/სმ2)-ზე მეტი წნევის გაზსადენების ღრუს გაწმენდა, აგრეთვე, მათი გამოცდა სიმტკიცეზე და ჰერმეტულობაზე ხორციელდება მენარდე საწარმოს მიერ, დამკვეთისა და ტექზედამხედველობის წარმომადგენლების მონაწილეობით.

11. 1,2 მეგპა (12 კგძ/სმ2)-ზე მეტი წნევის გაზსადენების სიმტკიცეზე და ჰერმეტულობაზე გამოცდამდე დამკვეთი სამშენებლო-სამონტაჟო საწარმოსთან ერთად ამუშავებს გამოცდების ჩატარების სპეციალურ ინსტრუქციას, რომელსაც ათანხმებს დამპროექტებელ საწარმოსთან. ინსტრუქციას ამტკიცებს გაზსადენების გამოცდების მუშა კომისიის თავმჯდომარე. ბუნებრივი გაზის გამოყენებით გაზსადენების ღრუს გაწმენდის, სიმტკიცეზე და ჰერმეტულობაზე გამოცდის სპეციალური ინსტრუქცია თანხმდება ტექზედამხედველობასთან.

12. სიმტკიცეზე და ჰერმეტულობაზე გამოცდამდე ტარდება გაზსადენების საგულდაგულო გარე დათვალიერება მოწყობილობისა და არმატურის დაყენების სისწორის, ჩამკეტი არმატურის გაღების სიმდოვრის და დაკეტვისას ჰერმეტულობის, სამშენებლო სამუშაოების დამთავრების შემოწმების მიზნით.

13. გარე გაზსადენების სიმტკიცეზე და ჰერმეტულობაზე გამოცდამდე ხდება მათი გაქრევა ტალახის, სინესტისა და ხენჯისაგან ღრუს გაწმენდის მიზნით. შიგა გაზსადენების ღრუს გაწმენდა წარმოებს მონტაჟის დაწყებამდე.

14. სიმტკიცეზე და ჰერმეტულობაზე გამოცდისას გამოსაცდელი გაზსადენი ორივე მხრიდან უნდა განცალკევდეს სხვა გაზსადენებისა და აპარატებისაგან სახშობებით. დასაშვებია გამოსაცდელი უბნის გამოსართავად ჩამკეტი არმატურის გამოყენება, თუ წნევათა სხვაობა არმატურაზე არ აღემატება მის საპასპორტო მონაცემს.

15. სიმტკიცეზე და ჰერმეტულობაზე გამოცდის ჩატარების დროს გამოსაცდელ გაზსადენზე დაყენებული არმატურა მთლიანად უნდა იყოს გაღებული, ჩობალები შემჭიდროვებული, ყველა შტუცერი საზომ-საკონტროლო ხელსაწყოებისათვის და სხვა ღია შეჭრები – საიმედოდ დახშული. საზომი დიაფრაგმების ნაცვლად დროებით უნდა ჩაიდგას სამონტაჟო რგოლები, ხოლო მრიცხველები გამოირთოს და ორივე მხრიდან დაიხშოს.

16. გაზსავსები საკომპრესორო სადგურის ტექნოლოგიური გაზსადენები სიმტკიცეზე და ჰერმეტულობაზე გამოიცდება წყლით (წლის ცივ დროს - უყინავი სითხით). სიმტკიცეზე გაზსადენები გამოიცდება წნევით, რომელიც მუშა წნევას აღემატება 25 %-ით, ხოლო ჰერმეტულობაზე - მუშა წნევით. თუ ჰიდრავლიკური გამოცდის ჩატარება გამოსაცდელი სითხის მოცილების სირთულის გამო შეუძლებელია, დასაშვებია მისი შეცვლა პნევმატიკურით. ამ შემთხვევაში გამოცდის ჩამტარებელი საწარმო ამუშავებს და ათანხმებს დამკვეთთან (გაზსავსებ საკომპრესორო სადგურთან) გამოცდის ჩატარების ინსტრუქციას, რომელშიც გათვალისწინებული უნდა იყოს გარშემო მყოფი ხალხის უსაფრთხოების ღონისძიებები.

17. ტექნოლოგიური გაზსადენების სიმტკიცეზე გამოცდისას ხდება გამოსაცდელი წნევის დაყოვნება 5 წუთის განმავლობაში, რის შემდეგაც მცირდება მუშა წნევამდე. ამ დროს ხდება გაზსადენების დათვალიერება. ჰიდრავლიკური გამოცდისას დასაშვებია გაზსადენებზე არა უმეტეს 1,5 კგ მასის ჩაქუჩით დაკაკუნება. გამოვლენილი დეფექტების (ბზარები, გასართი შეერთებებისა და ჩობალების არასიმჭიდროვე) აღმოფხვრა წარმოებს წნევის ატმოსფერულამდე შემცირებისას, რომლის შემდეგაც გამოცდა მეორდება. შენადუღი ნაკერების თეგვა აკრძალულია.

18. პნევმატიკური გამოცდისას ტექნოლოგიურ გაზსადენებში წნევის აწევა ხდება თანდათანობით და ტარდება დათვალიერება შემდეგ საფეხურებზე:

ა. გამოსაცდელი წნევის 60 %-ის მიღწევისას – იმ ჭურჭლების, აპარატებისა და გაზსადენებისათვის, რომელთა ექსპლუატაცია წარმოებს 0,2 მეგპა (2 კგძ/სმ2)-მდე ჩათვლით წნევაზე;

ბ. გამოსაცდელი წნევის 30 და 60 %-ის მიღწევისას – იმ ჭურჭლების, აპარატებისა და გაზსადენებისათვის, რომელთა ექსპლუატაცია წარმოებს 0,2 მეგპა (2 კგძ/სმ2)-ზე მეტ წნევაზე;

გ. დათვალიერების დროს წნევის აწევა წყდება;

დ. საბოლოო დათვალიერება ტარდება მუშა წნევაზე და, როგორც წესი, უთავსდება ჰერმეტულობაზე გამოცდას.

19. ჰიდრავლიკური გამოცდების დამთავრების შემდეგ ჭურჭლები უნდა დაიცალოს გამოსაცდელი სითხისგან, ხოლო ჩამკეტი მოწყობილობა – დატოვებული იქნეს ღია მდგომარეობაში.

20. ჰერმეტულობაზე გამოცდისას გაზსადენში შენარჩუნებული უნდა იქნეს გამოსაცდელი (მუშა) წნევა გაზსადენისა და მასზე დაყენებული მოწყობილობის დათვალიერებისათვის საჭირო დროით.

21. გაზსადენების სიმტკიცეზე და ჰერმეტულობაზე გამოცდის შედეგები ჩაითვლება დამაკმაყოფილებლად, თუ მანომეტრზე ადგილი არ ექნება წნევის შემცირებას გამოცდის პერიოდში ტემპერატურის ცვლილების გათვალისწინებით, ხოლო გასართ და არაგასართ შეერთებებში, არმატურისა და სხვა მოწყობილობის კორპუსებში არ აღმოჩნდა გაჟონვა. 

22. ჰიდრავლიკური გამოცდების დამთავრების შემდეგ გაზსადენები მთლიანად უნდა დაიცალოს გამოსაცდელი სითხისგან.

23. გაზსადენების სიმტკიცეზე და ჰერმეტულობაზე გამოცდის შედეგები ფორმდება აქტით.

24. გაზის აკუმულატორები, ადსორბერები, სეპარატორები და საქრევი რეზერვუარები ინდივიდუალური გამოცდების (ტექნიკური შემოწმების) დაწყებამდე რეგისტრირებული უნდა იყოს ტექზედამხედველობაში.

25. ზემოაღნიშნული ჭურჭლების რეგისტრაცია ხორციელდება ჭურჭლის მფლობელი საწარმოს წერილობითი განცხადების საფუძველზე. რეგისტრაციისათვის წარდგენილ უნდა იქნეს:

ა. ჭურჭლის დადგენილი ფორმის პასპორტი;

ბ. საწარმოს მთავარი ინჟინრის (ტექნიკური დირექტორის) მიერ დამტკიცებული ჭურჭლის ჩართვის სქემა წნევის წყაროს, პარამეტრების, მუშა გარემოს, არმატურის, საზომ-საკონტროლო ხელსაწყოების, ავტომატური მართვის საშუალებების, მცველი და ბლოკირების მოწყობილობის მითითებით;

გ. მცველი სარქვლის პასპორტი მისი გამტარობის უნარის გაანგარიშებით.

დ. მოწმობა სამონტაჟო სამუშაოების ხარისხის შესახებ, რომელსაც ადგენს მონტაჟის შემსრულებელი საწარმო და ხელს აწერენ ამ საწარმოსა და ჭურჭლის მფლობელი საწარმოს ხელმძღვანელები. მოწმობაში, რომელიც დასტურდება ბეჭდით, მოიყვანება შემდეგი მონაცემები:

დ.ა. სამონტაჟო საწარმოს დასახელება;

დ.ბ. ჭურჭლის მფლობელი საწარმოს დასახელება;

დ.გ. დამამზადებელი ქარხნის დასახელება და ჭურჭლის საქარხნო ნომერი;

დ.დ. პასპორტში მითითებულის გარდა, სამონტაჟო საწარმოს მიერ გამოყენებული მასალების მონაცემები;

დ.ე. მონაცემები შედუღების შესახებ: შედუღების სახე, ელექტროდის ტიპი და მარკა, შემდუღებელთა გვარები და მათი მოწმობის ნომრები, საკონტროლო პირაპირების (ნიმუშების) გამოცდის შედეგები;

დ.ვ. დასკვნა შესრულებული სამონტაჟო სამუშაოების შესაბამისობაზე “წნევის ქვეშ მომუშავე ჭურჭლების მოწყობისა და უსაფრთხო ექსპლუატაციის წესებთან”, პროექტთან, ტექნიკურ პირობებთან და მონტაჟის ინსრტუქციასთან პასპორტში მითითებულ პარამეტრებზე სამუშაოდ ვარგისიანობის თვალსაზრისით.

26. რეგისტრაციის შესახებ ტექზედამხედველობა აღნიშვნას აკეთებს ჭურჭლის პასპორტში.

27. ტექზედამხედველობაში რეგისტრაციას დაქვემდებარებული და არადაქვემდებარებული ჭურჭლების ტექნიკური შემოწმება (შიგა დათვალიერება და ჰიდრავლიკური გამოცდა) ტარდება „წნევაზე მომუშავე ჭურჭლების მოწყობისა და უსაფრთხო ექსპლუატაციის წესების” შესაბამისად.

28. წნევაზე მომუშავე ჭურჭლების ამუშავების ნებართვას მისი ტექნიკური შემოწმების შემდეგ იძლევა ტექზედამხედველობა ან გაზსავსები საკომპრესორო სადგურის ჭურჭლებზე ზედამხედველი პირი, იმის მიხედვით, ექვემდებარება თუ არა ჭურჭელი რეგისტრაციას ტექზედამხედველობაში.

29. საკომპრესორო დანადგარების ინდივიდუალური გამოცდის შედეგები უქმ სვლაზე ფორმდება აქტით.

30. ადსორბენტის ჩატვირთვა ხდება გაზის საშრობი დანადგარის ადსორბერების გამოსაცდელი სითხისგან დაცლის შემდეგ.

31. ინდივიდუალური გამოცდების დროს დადებითი შედეგების მიღწევისას გაზსავსები საკომპრესორო სადგურის მთელი ტექნოლოგიური სისტემა (ტექნოლოგიური და ყველა სხვა სახის მოწყობილობის კომპლექსი, გაზსადენები, ელექტროტექნიკური, სანიტარულ-ტექნიკური და სხვა მოწყობილობა, ავტომატიზაციის სისტემები), რომელიც უზრუნველყოფს სტანდარტის მოთხოვნათა შესაბამისი შეკუმშული ბუნებრივი გაზის მიღებას, ექვემდებარება კომპლექსურ მოსინჯვას.

32. გაზსავსები საკომპრესორო სადგურის კომპლექსურ მოსინჯვამდე წარმოებს გაზის გაშვება, რისთვისაც საჭიროა არსებობდეს:

ა. მოწყობილობის უქმ სვლაზე ინდივიდუალური გამოცდის შემდეგ მიღების აქტები;

ბ. ტექნოლოგიური რეგლამენტი;

გ. ტექნოლოგიური სქემები;

დ. ავარიის ლოკალიზაციის და ლიკვიდაციის გეგმა;

ე. სახანძრო უსაფრთხოების საწარმოო ინსტრუქცია;

ვ. საწარმოო ინსტრუქციები სამუშაოთა სახეების მიხედვით;

ზ. გაზსავსები საკომპრესორო სადგურის სანიტარულ-ჰიგიენური მდგომარეობის პასპორტი;

თ. ბრძანება მოწყობილობის უსაფრთხო ექსპლუატაციაზე პასუხისმგებელი პირების დანიშვნის შესახებ;

ი. გაზსავსები საკომპრესორო სადგურის ხელმძღვანელების, სპეციალისტებისა და მუშების ცოდნის შემოწმების დამადასტურებელი დოკუმენტები.

33. კომპლექსური მოსინჯვის დროს საკომპრესორო დანადგარების ინდივიდუალური გამოცდები დატვირთვით მუშაობისას წარმოებს ინერტული ან ბუნებრივი გაზით გაქრევის შემდეგ.

34. დატვირთვით კომპლექსური მოსინჯვის ჩატარებისას წნევის აწევა გაზსადენებსა და მოწყობილობაში წარმოებს ამ მუხლის მე-18 პუნქტის მოთხოვნების შესაბამისად.

35. გაზსავსები საკომპრესორო სადგურის მოწყობილობის კომპლექსური მოსინჯვა ხორციელდება საწარმოს საექსპლუატაციო პერსონალის მიერ მენარდე, საპროექტო, საწარმოებისა და საჭიროებისას მოწყობილობის დამამზადებელი ქარხნების სპეციალისტების მონაწილეობით.

36. კომპლექსური მოსინჯვის დროს სრულდება, გაზსავსები საკომპრესორო სადგურის მოწყობილობის შემოწმება, რეგულირება და მიიღწევა მოწყობილობის ერთობლივი, ურთიერთდაკავშირებული მუშაობა. შემოწმება ხორციელდება პროექტით გათვალისწინებული ტექნოლოგიური პროცესის მიხედვით უქმ სვლაზე. შემდგომ მოწყობილობა გადაიყვანება დატვირთვით მუშაობაზე პროექტით გათვალისწინებულ მდგრად ტექნოლოგიურ რეჟიმში, რითაც უზრუნველყოფილი იქნება შეკუმშული ბუნებრივი გაზის მიღება გაზბალონიანი ავტოტრანსპორტის გასაწყობად.

37. მიმღებმა კომისიამ უნდა შეამოწმოს:

ა. საპროექტო და საშემსრულებლო დოკუმენტაცია და გაზსავსები საკომპრესორო სადგური ნორმატიულ აქტებთან, „წესებთან” და პროექტთან შესაბამისობის განსაზღვრის მიზნით;

ბ. შესრულებული სამუშაოს ხარისხი დეფექტების გამოვლენის მიზნით;

გ. ყველა ფარული სამუშაოს აქტის არსებობა;

დ. გაზსავსები საკომპრესორო სადგურის მზადყოფნა საექსპლუატაციოდ.

38. მიმღებ კომისიას უფლება აქვს მშენებლობის ხარისხის დამატებითი შემოწმებისათვის მოითხოვოს ნებისმიერი უბნის გახსნა და განმეორებითი გამოცდების ჩატარება.

39. მშენებლობის საშემსრულებლო დოკუმენტაციის გარდა მიმღებ კომისიას უნდა წარედგინოს:

ა. „წესების”, ნორმატიული აქტებისა და ინსტრუქციების ცოდნის შემოწმების ოქმების ასლები ხელმძღვანელების, სპეციალისტებისა და მუშებისათვის;

ბ. ელექტროქიმიური კოროზიისაგან დაცვის ეფექტურობის შემოწმების აქტი, თუ დაცვა გათვალისწინებულია პროექტით;

გ. მოწყობილობის ასამუშავებელ-გასამართ სამუშაოებზე მიღების აქტი და მათი შესრულების გრაფიკი;

დ. საავარიო სიტუაციების ლოკალიზაციისა და ლიკვიდაციის და სხვადასხვა დანიშნულების სამსახურების ურთიერთქმედების გეგმა.

40. კომისიის მუშაობა მთავრდება მიღების აქტის გაფორმებით.

41. კომისიის მიერ მიუღებელი გაზსავსები საკომპრესორო სადგურის, მოწყობილობისა და გაზსადენების ამუშავება აკრძალულია.


მუხლი 11. გაზსავსები საკომპრესორო სადგურის ამუშავება

1. გაზსავსებ საკომპრესორო სადგურში გაზის გაშვება წარმოებს საწარმოს ხელმძღვანელის ბრძანებით მიმღები კომისიის აქტის, საქართველოს ენერგეტიკის მარეგულირებელი ეროვნული კომისიის ლიცენზიისა და ტექზედამხედველობის ნებართვის საფუძველზე.

2. გაზის გაშვება წარმოებს სადგურის პერსონალის ან სპეციალიზებული საწარმოს მიერ გაზსაშიშ სამუშაოებზე განწეს-დაშვებით, საწარმოს მთავარი ინჟინრის მიერ დამტკიცებული და ტექზედამხედველობასთან შეთანხმებული ამ სამუშაოების შესრულების გეგმით.

3. გაზსავსებ საკომპრესორო სადგურში გაზის გამშვები ბრიგადა ვალდებულია გაზის გაშვებამდე დაათვალიეროს ყველა გაზსადენი და მოწყობილობა და შეამოწმოს მათი წესივრულობა.

4. გაზსადენები და მოწყობილობა მათში გაზის გაშვების წინ ექვემდებარება საკონტროლო დაწნეხას ჰაერით 0,1 მეგპა (1 კგძ/სმ2) წნევაზე 30 წთ-ის განმავლობაში. საკონტროლო მანომეტრზე წნევა მუდმივი უნდა იყოს. დაწნეხისას შენადუღი ნაკერების, მილტუჩა და კუთხვილიანი შეერთებების ჰერმეტულობა მოწმდება საპნის ემულსიით. საკონტროლო დაწნეხის შედეგები ფიქსირდება გაზსაშიში სამუშაოების განწეს-დაშვებაში.

5. გაზსადენები, მოწყობილობა და საკომპრესორო დანადგარები გაზზე მუშაობის დაწყების წინ უნდა გაქრევდეს ინერტული ან ბუნებრივი გაზით ჰაერის მთლიანად გამოდევნამდე. გაქრევის დამთავრება განისაზღვრება გასაქრევი გაზების აღებული სინჯების ანალიზით (ჟანგბადის შემცველობა არ უნდა აღემატებოდეს მოცულობით 2 %-ს) ან დაწვით.

6. აკრძალულია გაზსადენების, მოწყობილობისა და საკომპრესორო დანადგარების გაქრევისას გაზჰაერის ნარევის გაშვება სათავსებში, სავენტილაციო არხებსა და ანალოგიურ ადგილებში.

7. გაზსავსები საკომპრესორო სადგურის სათავსებში, სადაც წარმოებს გაზსადენებისა და მოწყობილობის გაქრევა, ჩართული უნდა იყოს მომდენ-გამწოვი ვენტილაცია.

8. გაზჰაერის ნარევის გაშვება გაზსადენებისა და მოწყობილობის გაქრევისას უნდა წარმოებდეს საქრევი სანთლების საშუალებით იმ ადგილებში, სადაც გამორიცხულია მისი მოხვედრა შენობაში, აგრეთვე აალება ცეცხლის წყაროდან.

9. მოწყობილობის (გაზის აკუმულატორები, ადსორბერები და ა.შ.) გაქრევისათვის განკუთვნილი შტუცერები ისე უნდა განლაგდეს, რომ უზრუნველყოფილი იყოს ტექნოლოგიური აპარატების მთელი მოცულობის გაქრევა გასაქრევი გაზის მინიმალური დანახარჯით.

10. გაზსავსებ საკომპრესორო სადგურში გაზის გაშვების სამუშაოების დამთავრება ფიქსირდება გაზსაშიში სამუშაოების განწეს-დაშვებაში.


მუხლი 12. ექსპლუატაცია

1. გაზსავსები საკომპრესორო სადგური ვალდებულია:

ა. განახორციელოს ღონისძიებები მეურნეობის გამართულ მდგომარეობაში შესანარჩუნებლად და დაიცვას „წესების” მოთხოვნები;

ბ. ჰქონდეს იმ საწარმოების ნებართვების ასლები, რომლებიც ხელშეკრულებით ასრულებენ ტექნიკური მომსახურებისა და რემონტის სამუშაოებს;

გ. ჰქონდეს დოკუმენტები „ბ” ქვეპუნქტში მითითებულ საწარმოებთან საქმიანობის სფეროების გამიჯვნის შესახებ;

დ. ჰყავდეს შტატით საჭირო პერსონალი, რომელიც აკმაყოფილებს საკვალიფიკაციო მოთხოვნებს;

ე. ჩაატაროს პერსონალის დროული მომზადება და ცოდნის შემოწმება;

ვ. ჰქონდეს სამუშაოების საწარმოებლად საჭირო სამართლებრივი აქტები და ნორმატიულ-ტექნიკური აქტები (წესები, დებულებები და ინსტრუქციები);

ზ. იქონიოს საჭირო ხელსაწყოები, კონტროლისა და დაცვის სისტემები და უზრუნველყოს მათი ფუნქციონირება;

თ. შეასრულოს ტექზედამხედველობის, კანონით გათვალისწინებული სხვა საზედამხედველო ორგანოების დადგენილებები და მიწერილობები მათი უფლებამოსილების ფარგლებში;

ი. უზრუნველყოს გაზსადენების, ნაგებობებისა და მოწყობილობის ტექნიკური გამოკვლევა დადგენილ ვადებში ან ტექზედამხედველობის მოთხოვნით;

კ. უზრუნველყოს ტერიტორიის დაცვა გარეშე პირების შეღწევისაგან ან არასანქციონირებული ქმედებისაგან;

ლ. დაუყოვნებლივ აცნობოს ტექზედამხედველობას მომხდარი ავარიების ან ინციდენტების შესახებ;

მ. განახორციელოს ავარიების (ინციდენტების) ლოკალიზაციისა და ლიკვიდაციის ღონისძიებები და ხელი შეუწყოს სახელმწიფო ორგანოებს მათი მიზეზების გამოკვლევაში;

ნ. მიიღოს მონაწილეობა ავარიების მიზეზების გამოკვლევაში და გაატაროს ღონისძიებები მათი აღმოფხვრისათვის, ავარიების პროფილაქტიკისა და აღრიცხვისათვის;

ო. წარადგინოს ტექზედამხედველობაში ინფორმაცია გამოკვლევის აქტით გათვალისწინებული ავარიების ასარიდებელი ღონისძიებების შესრულების შესახებ.

2. 1-ლ პუნქტში მითითებული ღონისძიებების შესრულების უზრუნველყოფა ევალება საწარმოს ხელმძღვანელს.

3. ტექნიკური მომსახურებისა და რემონტის სამუშაოების ორგანიზაცია და წარმოება ხორციელდება “წესების” შესაბამისად და დამამზადებელი ქარხნების, აგრეთვე ტექზედამხედველობასთან შეთანხმებული, მოწყობილობის ტექნიკური ექსპლუატაციის საწარმოო ინსტრუქციების თანახმად.

4. ტექნიკური მომსახურებისა და რემონტის სამუშაოები შეიძლება გადაეცეს ხელშეკრულებით შესაბამისი ლიცენზიისა და ტექზედამხედველობის ნებართვის მქონე საწარმოს. ხელშეკრულებაში უნდა იყოს განსაზღვრული ტექნიკური მომსახურებისა და რემონტის სამუშაოების საზღვრები, მოცულობები და რეგლამენტირებული მოვალეობები გაზსავსები საკომპრესორო სადგურის უსაფრთხო და საიმედო ექსპლუატაციის პირობების უზრუნველსაყოფად.

5. ტექნიკური მომსახურებისა და რემონტის გრაფიკები მტკიცდება მთავარი ინჟინრის (ტექნიკური დირექტორის) მიერ და უთანხმდება შემსრულებელ საწარმოს.

6. საექსპლუატაციო პერსონალისათვის უნდა დამუშავდეს სამუშაოების უსაფრთხო წარმოების თანამდებობრივი და საწარმოო ინსტრუქციები.

7. თანამდებობრივი ინსტრუქციები განსაზღვრავს ხელმძღვანელებისა და სპეციალისტების უფლება-მოვალეობებს.

8. საწარმოო ინსტრუქცია მუშავდება მოწყობილობის დამამზადებელი ქარხნის მოთხოვნებისა და ექსპლუატაციის კონკრეტული პირობების გათვალისწინებით. იგი უნდა შეიცავდეს მოთხოვნებს სხვადასხვა ოპერაციის შესრულების ტექნოლოგიური თანამიმდევრობის მიმართ, სამუშაოების შემოწმების მეთოდებსა და მოცულობებს და დამტკიცდეს საწარმოს მთავარი ინჟინრის (ტექნიკური დირექტორის) მიერ. ტექნიკური მომსახურებისა და რემონტის ინსტრუქციებს თან უნდა ერთვოდეს ტექნოლოგიური სქემები.

9. საწარმოო ინსტრუქცია და ტექნოლოგიური სქემა უნდა გადაიხედოს და ხელახლა დამტკიცდეს 3 წელიწადში ერთხელ მაინც, აგრეთვე “წესების” შეცვლის, საწარმოს რეკონსტრუქციის, ხელახალი ტექნიკური აღჭურვისა და ტექნოლოგიური პროცესის შეცვლის შემთხვევაში.

10. ინსტრუქციები უნდა იყოს საწარმოო სათავსებში სამუშაო ადგილებზე. ინსტრუქციებს უნდა გაეცნოს მომსახურე პერსონალი, რაც დასტურდება ხელმოწერით.

11. აუცილებელი ინტრუქციების ნუსხას ამტკიცებს საწარმოს მთავარი ინჟინერი (ტექნიკური დირექტორი).

12. საწარმო ვალდებულია ექსპლუატაციის მთელი ვადის განმავლობაში შეინახოს საპროექტო და საშემსრულებლო დოკუმენტაცია.

13. გაზსავსებ საკომპრესორო სადგურზე უნდა შედგეს საექსპლუატაციო პასპორტი, რომელიც უნდა შეიცავდეს ძირითად ტექნიკურ მახასიათებლებს, აგრეთვე ჩატარებული კაპიტალური რემონტის მონაცემებს.


თავი (V. გაზსაშიში სამუშაოები


მუხლი 13. ზოგადი მოთხოვნები გაზსაშიში სამუშაოების მიმართ

1. გაზსავსებ საკომპრესორო სადგურში გაზსაშიშ სამუშაოებს მიეკუთვნება:

ა. ავტომობილების ბალონების შეკუმშული გაზით ავსების (გაწყობის) ტექნოლოგიასთან დაკავშირებული გაზსადენებისა და მოწყობილობის ექსპლუატაციაში შეყვანა (გაზის გაშვება);

ბ. ავტომობილების შეკუმშული გაზით გაწყობის ტექნოლოგიასთან დაკავშირებული გაზსადენების, არმატურის, მოწყობილობის რემონტი;

გ. გაზსადენებზე სახშობების დაყენება (მოხსნა);

დ. მოქმედი გაზსადენებიდან გამორთული, ავტომობილების შეკუმშული გაზით გაწყობასთან დაკავშირებული გაზსადენებისა და ტექნოლოგიური მოწყობილობის დემონტაჟი;

ე. სამუშაოები აკუმულატორების, ტევადობებისა და სხვა ამგვარი აპარატების შიგნით;

ვ. გრუნტის გათხრა გაზის გაჟონვის ადგილებში;

ზ. სარემონტო სამუშაოები სათავსებისა (ბლოკ-ბოქსები) და გარე ტექნოლოგიური დანადგარების აფეთქებასაფრთხიან ზონებში;

თ. სარემონტო სამუშაოები დაგაზიანების ზონებში;

ი. ტექნოლოგიური ხასიათის სამუშაოები: ავტომობილების გაწყობა შეკუმშული გაზით, ზეთგამომყოფებისა და ტენგამომყოფების გაქრევა, გაზსადენებისა და არმატურის შეერთების სიმჭიდროვის შემოწმება, გაზის სინჯების აღება და სხვა სამუშაოები, რომლებიც გათვალისწინებულია ტექნოლოგიური ინსტრუქციებით.

2. ყოველ გაზსავსებ საკომპრესორო სადგურში უნდა შედგეს აფეთქებასაფრთხიანი სათავსებისა და დანადგარების ნუსხა და დადგინდეს აფეთქებასაფრთხიანი ზონების საზღვრები „ელექტროდანადგარების მოწყობის წესების” შესაბამისად (დანართი 15).

3. გაზსავსებ საკომპრესორო სადგურში აფეთქებასაფრთხიან ზონებს განეკუთვნება:

ა. საწარმოო სათავსები, რომლებშიც დაყენებულია შეკუმშული ბუნებრივი გაზის მისაღები ტექნოლოგიური დანადგარები (კომპრესორები, გაზის აკუმულატორები, ჩამკეტი და მარეგულირებელი არმატურის კვანძები და ა.შ.), აგრეთვე ამ სათავსების გამწოვი ვენტილაციის კამერები - B-Ia კლასი;

ბ. სივრცე გარე ტექნოლოგიურ დანადგარებთან (გაზის მანაწილებელი სადგურები, კარადული გაზმარეგულირებელი დანადგარები, გაზის ელექტროშემათბობლები, გაზგასაწყობი სვეტები და ა. შ.) - B-Iг კლასი.

4. სადგურში დამუშავებული და მთავარი ინჟინრის (ტექნიკური დირექტორის) მიერ დამტკიცებული უნდა იყოს გაზსაშიში სამუშაოების ნუსხა (დანართი 7), რომლებიც სრულდება:

ა. განწეს-დაშვების გაფორმებით (დანართი 3) და ჟურნალში რეგისტრაციით (დანართი 4);

ბ. განწეს-დაშვების გაფორმების გარეშე ჟურნალში რეგისტრაციით (დანართი 8);

გ. შესაძლო ავარიული სიტუაციებისა და ავარიების ლოკალიზაციისა და ლიკვიდაციის საჭიროებით.

5. გაზსაშიში სამუშაოების ნუსხა ექვემდებარება გადასინჯვასა და კვლავდამტკიცებას წელიწადში ერთხელ მაინც. თუ წარმოიქმნა ისეთი გაზსაშიში სამუშაოების ჩატარების აუცილებლობა, რომლებიც არ არის მითითებული ნუსხაში, ისინი უნდა ჩატარდეს განწეს-დაშვების გაფორმებით, მათი შემდგომი შეტანით ნუსხაში.

6. გაზსაშიში სამუშაოების ნუსხაში მითითებული უნდა იყოს: სამუშაოს ადგილი და ხასიათი, შესაძლო მავნე და საშიში საწარმოო ფაქტორები მისი ჩატარებისას, შემსრულებელთა კატეგორია (სადგურის თუ სხვა სამსახურის პერსონალი).

7. გაზსაშიშ სამუშაოებს ასრულებს ბრიგადა არანაკლებ ორი კაცის შემადგენლობით.

8. გაზსაშიში სამუშაოს წარმოების პროცესში ყველა განკარგულება უნდა გასცეს სამუშაოზე პასუხისმგებელმა პირმა. სხვა თანამდებობის პირებსა და ხელმძღვანელებს, რომლებიც ესწრებიან სამუშაოს შესრულებას, შეუძლიათ მისცენ მითითებები მუშებს მხოლოდ სამუშაოს შესრულებაზე პასუხისმგებელი პირის საშუალებით.

9. გაზსაშიში სამუშაოები, გარდა ამ მუხლის 1-ლი პუნქტის „ი” ქვეპუნქტში მითითებულისა, როგორც წესი, უნდა შესრულდეს დღის სინათლეზე. ავარიული სიტუაციების ლოკალიზაციისა და ლიკვიდაციის სამუშაოები სრულდება დღე-ღამის ნებისმიერ დროს სპეციალისტის ან ხელმძღვანელის თანდასწრებით და უშუალო ხელმძღვანელობით.

10. გაზსაშიში სამუშაოების წარმოების ადგილას გარეშე პირთა ყოფნა, აგრეთვე, თამბაქოს მოწევა და ღია ცეცხლის წყაროს გამოყენება აკრძალულია. ქვაბულები და ჭები მათში სამუშაოების წარმოებისას უნდა შემოიღობოს. ქვაბულის ზომები უნდა უზრუნველყოფდეს სამუშაო ინსტრუმენტების, მასალებისა და მოწყობილობის განთავსებისა და მუშაობის მოხერხებულობას. სამუშაო ადგილის მახლობლად სამუშაოების მთელი დროის განმავლობაში გამოკრული უნდა იყოს პლაკატი „გაზსაშიში სამუშაოები”.

11. ცეცხლის გამოყენებასთან დაკავშირებული სამუშაოები სრულდება „გაზსავსებ საკომპრესორო სადგურში ცეცხლის გამოყენებასთან დაკავშირებული სამუშაოების წარმოების” ინსტრუქციის (დანართი 10) მოთხოვნების შესაბამისად.


მუხლი 14. განწეს-დაშვება

1. გაზსაშიში სამუშაოების შესრულებაზე გაიცემა დადგენილი ფორმის განწეს-დაშვება (დანართი 3), რომელშიც გათვალისწინებული უნდა იქნეს ამ სამუშაოების მომზადებისა და უსაფრთხო წარმოების ღონისძიებების კომპლექსი. 

2. იმ პირთა სია, რომელთაც აქვთ განწესების გაცემის უფლება, განისაზღვრება საწარმოს ბრძანებით. 

3. პერიოდულად განმეორებადი სამუშაოები, რომლებიც სრულდება ანალოგიურ პირობებში, როგორც წესი, მომუშავეთა მუდმივი შემადგენლობით, შესაძლებელია შესრულდეს განწეს-დაშვების გაუფორმებლად, ყოველი სახის სამუშაოსათვის დამტკიცებული საწარმოო ინსტრუქციების შესაბამისად, რომლებიც უზრუნველყოფენ მათ უსაფრთხო შესრულებას. ეს სამუშაოები რეგისტრირებული უნდა იყოს სამუშაოთა აღრიცხვის ჟურნალში. ამ სამუშაოებზე არ ვრცელდება მე-12 მუხლის მე-7 პუნქტის მოთხოვნა.

4. თუ გაზსადენებზე, წნევაზე მომუშავე ჭურჭლებში და სხვა მოწყობილობაზე გაზსაშიში სამუშაოების ჩატარება დაკავშირებულია მოწყობილობისა და მილსადენების ჰერმეტიზაციის დარღვევასთან, განწეს-დაშვებას უნდა დაერთოს ჩამკეტი არმატურის განლაგების, გაზის (კონდენსატის) მოცილების, ჭურჭლის გარეცხვის, გაქრევის, გაორთქვლის და ყრუ სახშობების დაყენების სქემები. სქემები ხელმოწერილი უნდა იყოს სადგურის მთავარი ინჟინრის (ტექნიკური დირექტორის) მიერ.

5. საავარიო სიტუაციების ლოკალიზაციისა და ლიკვიდაციის სამუშაოები ადამიანების სიცოცხლის საფრთხისა და მატერიალურ ფასეულობათა დაზიანების პირდაპირი საშიშროების აღკვეთამდე წარმოებს განწეს-დაშვების გარეშე. საფრთხის აღკვეთის შემდეგ გაზსადენებისა და მოწყობილობის გამართულ მდგომარეობაში მოყვანის სამუშაოები უნდა შესრულდეს განწეს-დაშვებებით. იმ შემთხვევაში, როდესაც ავარიული სიტუაციების ლოკალიზაციისა და ლიკვიდაციის სამუშაოებს დაწყებიდან ბოლომდე აწარმოებს საავარიო სამსახური, განწეს-დაშვების შედგენა საჭირო არ არის.

6. გაზსაშიშ სამუშაოებზე განწეს-დაშვება გაიცემა წინასწარ, სამუშაოებისთვის მოსამზადებლად. განწეს-დაშვებაში მიეთითება მოქმედების ვადა, სამუშაოს დაწყებისა და დამთავრების დრო. თუ არ ესწრება სამუშაოს დამთავრება მითითებულ დროში, განწეს-დაშვების გამცემმა პირმა უნდა გააგრძელოს მისი მოქმედების ვადა. განწეს-დაშვებები ექვემდებარება რეგისტრაციას სპეციალურ ჟურნალში (დანართი 4). გაზსაშიშ სამუშაოზე პასუხისმგებელი პირი სამუშაოს დამთავრების შემდეგ აბარებს განწეს-დაშვებას და ხელს აწერს ჟურნალში.

7. გაზსაშიში სამუშაოს დაწყების წინ მასზე პასუხისმგებელმა პირმა ინსტრუქტაჟი უნდა ჩაუტაროს ყველა მუშას უსაფრთხოების საჭირო ღონისძიებების შესახებ, რაზედაც მუშამ ხელი უნდა მოაწეროს განწეს-დაშვების ფორმაში.

8. თუ გაზსაშიში სამუშაო, რომლის შესრულებაზეც გაცემულია განწეს-დაშვება, სრულდება ერთ დღეზე მეტი ხნის განმავლობაში, მათ შესრულების მიმდინარეობაზე პასუხისმგებელმა პირმა ყოველდღიურად უნდა მოახსენოს განწეს-დაშვების გამცემ პირს.

9. განწეს-დაშვებები უნდა ინახებოდეს არანაკლებ 1 წლის განმავლობაში. გაზის პირველად გაშვებასა და მოქმედ გაზსადენში შეჭრაზე გაცემული განწეს-დაშვებები მუდმივად ინახება აღნიშნული ობიექტის საშემსრულებლო – ტექნიკურ დოკუმენტაციაში.


მუხლი 15. გაზსაშიში სამუშაოების მომზადება და ჩატარება

1. ნებისმიერი მოძრავი მექანიზმის ელექტროამძრავები უნდა გამოირთოს კვების წყაროებიდან ხილული წყვეტით და ამოირთოს ამ მექანიზმებიდან. ელექტროამძრავებისა და ელექტრომანაწილებელი მოწყობილობის საკომუტაციო აპარატურაზე გამოიკიდება პლაკატები „არ ჩართოთ – მუშაობს ხალხი”, რომლებიც მოიხსნება სამუშაოს დამთავრების შემდეგ პასუხისმგებელი პირის ნებართვით.

2. მოსამზადებელი სამუშაოს დამთავრების შემდეგ, გაზსაშიში სამუშაოს დაწყების წინ ტარდება ჰაერის ანალიზი ნახშირწყალბადებისა და ჟანგბადის შემცველობაზე განწეს-დაშვებაში შედეგების ჩაწერით.

3. მილსადენები, ჭურჭლები, მოწყობილობა, რომლებიც ექვემდებარება გახსნას, რემონტს ან გაწმენდას, უნდა განთავისუფლდეს გაზისაგან (კონდენსატისაგან), გამოირთოს მოქმედი მოწყობილობისა და მილსადენების სისტემიდან სტანდარტული სახშობებით (განწეს-დაშვებაზე დართული სქემის თანახმად) და გაქრევდეს ჰაერით ან ინერტული გაზით. სითხის ან საწვავი ნივთიერებების მყარი ფაზის არსებობისას ისინი წინასწარ უნდა გაირეცხოს (გაიორთქლოს).

4. თუ არ არსებობს სტანდარტული სახშობების დაყენების შესაძლებლობა, დასაშვებია გამორთვა ორი ჩამკეტი მოწყობილობის საშუალებით, მათ შორის საქრევი სანთლის მოთავსებით გამოსართავი მოწყობილობის, მილსადენის ორივე მხარეს. ამასთან უნდა დამუშავდეს უსაფრთხოების დამატებითი ღონისძიებები, რომლებიც აღინიშნება განწეს-დაშვებაში.

5. სამუშაოს ჩატარებისას აკუმულატორში, ჭაში, ბუნკერში დასაშვებია ერთი კაცის ყოფნა. მომუშავეთა მეტი რაოდენობის ყოფნის აუცილებლობისას უნდა დამუშავდეს, შეტანილ იქნეს განწეს-დაშვებაში და განხორციელდეს უსაფრთხოების ღონისძიებები, რომლებშიც გათვალისწინებული იქნება მეთვალყურეთა რიცხვის გაზრდა (არანაკლებ თითო მეთვალყურისა თითოეულ მომუშავეზე), მომუშავეთა ჩასვლისა და ევაკუაციის წესი, შლანგების, ასაღები მილყელების, აირწინაღების, სასიგნალო მაშველი თოკების განლაგება, კავშირგაბმულობისა და სიგნალიზაციის საშუალებათა არსებობა სამუშაოს წარმოების ადგილას. ყველა შემთხვევაში ჭაში, ბუნკერში, აკუმულატორში სამუშაოდ ჩამსვლელ მუშას უნდა ეცვას მაშველი ჟილეტი სასიგნალო–მაშველი თოკით. ქამარი, კარაბინი და სასიგნალო–მაშველი თოკი უნდა გამოიცადოს „წესების” მოთხოვნების შესაბამისად.

6. თუ არ არის მხედველობითი კავშირი მომუშავესა და მეთვალყურეს შორის, უნდა დადგინდეს პირობითი სიგნალების მიწოდების სისტემა.

7. აკუმულატორის, ჭის, ბუნკერის შიგნით სამუშაოს ჩატარებისას მეთვალყურე უნდა იმყოფებოდეს აკუმულატორის, ჭის, ბუნკერის ლიუკთან (საძრომთან) ისეთივე აღჭურვილობით, როგორც მომუშავე და უნდა ჰქონდეს მზადყოფნის მდგომარეობაში მამხოლოებელი აირწინაღი. მეთვალყურე ვალდებულია:

ა. თვალყური ადევნოს სიგნალს და მომუშავის ქცევას;

ბ. თვალყური ადევნოს აირწინაღის საჰაერო შლანგის მდგომარეობასა და ჰაერის ასაღები მოწყობილობის განლაგებას;

გ. საჭიროებისას გამოიძახოს სამუშაოზე პასუხისმგებელი პირი;

დ. ჩავიდეს მამხოლოებელი აირწინაღით ჭაში, ბუნკერში, აკუმულატორში დაშავებულისათვის დახმარების აღმოჩენისა და ევაკუაციისათვის, გაზსაშიშ სამუშაოზე პასუხისმგებელი პირის წინასწარი გაფრთხილების შემდეგ. ამ შემთხვევაში მეთვალყურის ფუნქციებს ასრულებს გაზსაშიშ სამუშაოებზე პასუხისმგებელი პირი.

9. მუშებს აკუმულატორში, ჭაში, ბუნკერში ჩასვლისას და ამოსვლისას არ უნდა ეკავოთ ხელში რაიმე საგანი. მუშაობისათვის საჭირო ინსტრუმენტები და მასალები უნდა მიეწოდოს აკუმულატორში, ჭაში, ბუნკერში იმ ხერხით, რომელიც გამორიცხავს მათ დავარდნას (ჩავარდნას) და მომუშავეთა ტრავმირებას.

10. თუ აკუმულატორში, ჭაში, ბუნკერში მომუშავის ქცევაში შეინიშნება გადახრები (უხასიათობა, მცდელობა მოიხსნას აირწინაღის ნიღაბი), აგრეთვე თუ წარმოიქმნა პირობები, რომლებიც საშიშროებას უქმნის მის უსაფრთხოებას, სამუშაო დაუყოვნებლივ უნდა შეწყდეს, ხოლო მუშა ევაკუირებულ იქნეს.

11. აკუმულატორში, ჭაში, ბუნკერში სამუშაოს დამთავრების შემდეგ სამუშაოს წარმოებაზე პასუხისმგებელი პირი ლიუკის დაკეტვის წინ პირადად უნდა დარწმუნდეს, რომ მათში არ დარჩა ხალხი, გარეშე საგნები, იარაღები და მასალები, რის შესახებაც აკეთებს ჩანაწერებს განწეს-დაშვებაში. სამუშაოთა წარმოების დროს ღია ლიუკები უნდა შემოიღობოს, ხოლო ღამით განათდეს კიდეც.

12. აკრძალულია გაზის აკუმულატორის ბუნკერში განლაგებული გაზსადენების სარემონტო სამუშაოების ჩატარება აკუმულატორში გაზის არსებობისას.

13. აკრძალულია მილტუჩა შეერთებების რემონტი და ჩობლების დაჭერა თუ ისინი წნევის ქვეშაა.

14. აკრძალულია აფეთქებასაფრთხიან სათავსებში გაზსაშიში სამუშაოს ჩატარება სხვა სარემონტო ან გამართვით სამუშაოებთან ერთად.


მუხლი 16. ინსტრუმენტები და მომუშავეთა დაცვის საშუალებები

1. დაგაზიანებულ გარემოში სამუშაოს წარმოებისას გამოყენებული უნდა იქნეს ფერადი ლითონისგან დამზადებული ინსტრუმენტები, რომლებიც გამორიცხავენ ნაპერწკლის წარმოქმნის შესაძლებლობას. დაგაზიანებულ გარემოში აკრძალულია იმ ელექტროინსტრუმენტების გამოყენება, რომლებმაც შეიძლება წარმოქმნან ნაპერწკალი.

2. მუშებისა და სპეციალისტების ფეხსაცმელებს გაზსაშიში სამუშაოს შესრულების დროს აკუმულატორებში, ჭებში, ბუნკერებში, გაზმარეგულირებელი სადგურისა და პუნქტის, გაზსავსები სადგურის სათავსებში, აგრეთვე გაზგასაწყობ სვეტებთან არ უნდა ჰქონდეს ფოლადის ნალები და ლურსმნები.

3. გაზსაშიში სამუშაოს შესრულების დროს გამოყენებულ გადასატან სანათებს უნდა ჰქონდეს აფეთქებადაცული შესრულება.

4. მუშების ჩასასვლელად აკუმულატორებში, ჭებში, ბუნკერებსა და ქვაბულებში გამოყენებული უნდა იქნეს სამარჯვებიანი ლითონის კიბეები, რომლებიც მაგრდება აკუმულატორის, ჭის, ბუნკერის, ქვაბულის კიდეზე, აგრეთვე, რეზინის ბუნიკები (თუ კიბე ეყრდნობა ფსკერს) დაცურების და ნაპერწკლის წარმოქმნის თავიდან ასაცილებლად.

5. პასუხისმგებლობა მუშების უზრუნველყოფაზე დაცვის ინდივიდუალური საშუალებებით, მათ გამართულობასა და გამოყენებაზე ეკისრება სამუშაოს ხელმძღვანელს, ხოლო თუ სამუშაო სრულდება ტექნიკური ხელმძღვანელის გარეშე – დავალების გამცემ პირს. აუცილებელი ინდივიდუალური დაცვის საშუალებების არსებობა და გამართულობა მოწმდება გაზსაშიში სამუშაოს განწეს-დაშვების გაცემისას. სამუშაოს მომზადებისას ხელმძღვანელი ვალდებულია გაითვალისწინოს სახიფათო ზონიდან მუშების სწრაფი გამოყვანის შესაძლებლობა.

6. გაზსაშიშ სამუშაოში ყველა მონაწილეს უნდა ჰქონდეს სამუშაოდ მომზადებული შლანგიანი ან ჟანგბადმამხოლოებელი აირწინაღი. მფილტრავი აირწინაღების გამოყენება დაუშვებელია.

7. ნებართვას ჟანგბადმამხოლოებელი აირწინაღის ჩართვაზე იძლევა სამუშაოს ხელმძღვანელი.

8. ჟანგბადმამხოლოებელი აირწინაღით მუშაობისას საჭიროა თვალყურის დევნება აირწინაღის ბალონში ჟანგბადის ნარჩენ წნევაზე, რათა შესაძლებელი იყოს მომუშავის დაბრუნება დაუგაზიანებელ ზონაში.

9. აირწინაღით მუშაობის ხანგრძლივობა შესვენების გარეშე არ უნდა აღემატებოდეს 30 წუთს. ჟანგბადმამხოლოებელი აირწინაღით მუშაობის ხანგრძლივობა უნდა ჩაიწეროს აირწინაღის პასპორტში.

10. შლანგიანი აირწინაღების ჰაერის ასაღები მილყელები უნდა განლაგდეს ქარპირა მხრიდან და დამაგრდეს. თუ არ არის ჰაერის იძულებითი მიწოდება, შლანგის სიგრძე არ უნდა აღემატებოდეს 15 მ-ს. შლანგს არ უნდა ჰქონდეს გადაღუნვები და ჩაჭყლეტილი ადგილები.

11. სამუშაოს დაწყების წინ აირწინაღები მოწმდება ჰერმეტულობაზე. თუ გოფრირებული მილყელის ბოლოს მოჭერისას სუნთქვა შეუძლებელია – აირწინაღი ვარგისია.

12. აკუმულატორში, ჭაში, ბუნკერში, ქვაბულში ერთდროულად უნდა იმყოფებოდეს არაუმეტეს ორი მუშისა მაშველი ქამრებით და აირწინაღებით. ამ დროს მიწის ზედაპირზე ქარპირა მხრიდან ორ კაცს უნდა ეკავოს აკუმულატორში, ჭაში, ბუნკერში, ქვაბულში მყოფი მუშების მაშველი ქამრების თოკების ბოლოები. ისინი მუდმივ მეთვალყურეობას უწევენ მუშებს და შლანგიანი აირწინაღების ჰაერის ასაღებ მილყელებს, აგრეთვე, არ უშვებენ სამუშაო ადგილზე გარეშე პირებს.

13. აკუმულატორის, ჭის, ბუნკერის, ქვაბულის შიგნით ორი ან მეტი ადამიანის მუშაობისას საჰაერო შლანგები და მაშველი თოკები უნდა განლაგდეს დიამეტრულად საწინააღმდეგო მიმართულებით, ამასთან უნდა გამოირიცხოს შლანგების გადაჯვარედინება და გადაღუნვა.
14. აკუმულატორის, ჭის, ბუნკერის, ქვაბულის მუშების ჩასასვლელი და ამოსასვლელი კიბეები უნდა გამოიცადოს დადგენილი წესით. კიბეების წესივრულობა, მდგრადობა და დამაგრების საიმედოობა მოწმდება სამუშაოს წარმოებაზე პასუხისმგებელი პირის თანდასწრებით.

15. კარაბინების რგოლებიანი მაშველი ქამრები გამოიცდება დაკიდებულ მდგომარეობაში 5 წუთის განმავლობაში ორივე შესაკრავით შეკრული 200 კგ მასის ტვირთით. ტვირთის მოხსნის შემდეგ ქამარზე დაზიანების კვალი არ უნდა დარჩეს.

16. კარაბინები გამოიცდება 200 კგ მასის დატვირთვით ღია საკეტებით 5 წუთის განმავლობაში. ტვირთის მოხსნის შემდეგ განთავისუფლებული საკეტი უნდა დაუბრუნდეს საწყის მდგომარეობას.

17. მაშველ ქამრებს უნდა ჰქონდეს რგოლებიანი სამხრე თასმები თოკის დასამაგრებლად ბეჭების (ზურგის) დონეზე. სამხრე თასმების გარეშე ქამრების გამოყენება დაუშვებელია.

18. მაშველი თოკები გამოიცდება 200 კგ მასით 15 წუთის განმავლობაში. დატვირთვის მოხსნის შემდეგ თოკი მთლიანად და ცალკეული ძაფები დაზიანებული არ უნდა იყოს.

19. თოკებიანი მაშველი ქამრებისა და კარაბინების გამოცდა ტარდება 6 თვეში ერთხელ მაინც. გამოცდის შედეგები ფორმდება აქტით ან შეიტანება სპეციალურ ჟურნალში. ქამრების, კარაბინებისა და თოკების გაცემის წინ ხდება მათი გარე დათვალიერება. ყოველ ქამარსა და თოკს უნდა ჰქონდეს ინვენტარული ნომერი.


თავი V. გაზსავსები საკომპრესორო სადგურის ტერიტორია და სათავსები


მუხლი 17. ზოგადი მოთხოვნები ტერიტორიისა და საწარმოო სათავსების მიმართ

1. მოწყობილობის დათვალიერებისა და საწარმოო სათავსების მდგომარეობის შემოწმების პერიოდულობას განსაზღვრავს საწარმოს ხელმძღვანელობა, ამასთან:

ა. მოწყობილობის, საზომ-საკონტროლო ხელსაწყოების, ავტომატიკისა და მცველი მოწყობილობის დათვალიერება, აგრეთვე სახანძრო ტექნიკის, ხანძარსაქრობი საშუალებების წესივრულობა და სავენტილაციო სისტემების მუშაობის უნარის შემოწმება წარმოებს მომსახურე პერსონალის მიერ ცვლაში ერთხელ მაინც;

ბ. სამუშაო ზონის ჰაერი, ხმაურის დონე, ვიბრაციის შესაბამისობა ჰიგიენურ ნორმასთან და მოწყობილობის ვიბრაცია მოწმდება საქართველოს კანონმდებლობის შესაბამისად საწარმოს სამსახურის ან სპეციალიზებული საწარმოების მიერ წელიწადში ერთხელ მაინც;

გ. აფეთქებადაცული და სხვა ელექტრომოწყობილობის შემოწმება ტარდება დამამზადებელი საწარმოს ტექნიკური დოკუმენტაციით და „მომხმარებელთა ელექტროდანადგარების ტექნიკური ექსპლუატაციის წესებით” დადგენილ ვადებში;

დ. საავარიო და სათადარიგო ვენტილატორების ავტომატური ჩართვის (გამორთვის), მოწყობილობის ავარიულად გამორთვის, აგრეთვე, გაზის კონცენტრაციის მომატებისა და სათავსებში ხანძრის მაუწყებელი შუქური და ბგერითი სიგნალიზაციის შემოწმება წარმოებს სწავლებაგავლილი პერსონალის მიერ. შემოწმების პერიოდულობა განისაზღვრება გეგმიან-მაფრთხილებელი რემონტის გრაფიკით, მაგრამ უნდა ტარდებოდეს ხუთ დღეში ერთხელ მაინც;

ე. საავარიო ვენტილატორები უნდა ჩაირთოს, თუ გაზის კონცენტრაცია ჰაერში მიაღწევს აალების ქვედა ზღვრის 10 %-ს; 

ვ. მოწყობილობა ავარიულად უნდა გამოირთოს თუ გაზის კონცენტრაცია ჰაერში მიაღწევს აალების ქვედა ზღვრის 20 %-ს;

ზ. ყველა შემოწმების შედეგი ფორმდება სათანადო აქტით ან ჩანაწერით სპეციალურ ჟურნალში;

თ. ცვლაში ერთხელ მაინც წარმოებს ყველა სათავსის შემოწმება დაგაზიანებაზე გადასატანი გაზანალიზატორებით.

2. აკრძალულია გაზსავსები საკომპრესორო სადგურის მუშაობა, თუ:

ა. სათავსები დაგაზიანებულია დასაშვებ კონცენტრაციაზე მეტად;

ბ. არ მუშაობს ბუნებრივი გაზის ავტომატური სიგნალიზატორები (გაზანალიზატორები);

გ. უწესივროა ან გამორთულია სახანძრო მოწყობილობა;

დ. უწესივროა ან გამორთულია ავტომატური ბლოკირების სისტემები;

ე. მოწყობილობის, საკომპრესორო დანადგარების ვიბრაციის დონე აღემატება დასაშვებ სიდიდეს.

3. მუშაობის დროს მუშები უნდა სარგებლობდნენ დაცვის ინდივიდუალური საშუალებებით, აგრეთვე მათთვის დადგენილი სპეცტანსაცმლითა და სპეცფეხსაცმლით.

4. ყველა საწარმოო სათავსი და გარე ტექნოლოგიური დანადგარი უზრუნველყოფილი უნდა იყოს სახანძრო ტექნიკით და ხანძარქრობის პირველადი საშუალებებით.


მუხლი 18. ტერიტორია

1. ტერიტორია, რომელზეც განლაგებულია გარე ტექნოლოგიური დანადგარები (გაზსავსები სვეტების გარდა) უნდა შემოიღობოს. შესვლა შემოღობილ ტერიტორიაზე გარეშე პირთათვის აკრძალულია.

2. გაზსავსებ საკომპრესორო სადგურში გასასვლელები თავისუფალი უნდა იყოს მოძრაობისათვის. ტერიტორიაზე უნდა იყოს უსაფრთხოებისა და საგზაო მოძრაობის ნიშნები (დასაშვები სიჩქარე, მოძრაობის მიმართულება და სხვა).

3. მიწისქვეშა ნაგებობებს და კაბელებს უნდა ჰქონდეს საცნობი ნიშნები მათი მდებარეობის დასადგენად. 

4. ტერიტორიაზე, გარდა ტექნოლოგიური რეგლამენტითა და ინსტრუქციებით განსაზღვრული ადგილებისა, აკრძალულია ღია ცეცხლის გამოყენება და თამბაქოს მოწევა.

5. ამწეების ექსპლუატაცია ხორციელდება ტექზედამხედველობის მიერ დამტკიცებული „წესების” და დამამზადებელი ქარხნის ინსტრუქციების მოთხოვნების შესაბამისად.

6. სატუმბო დანადგარების ექსპლუატაცია ხორციელდება დამამზადებელი ქარხნისა და გაზსავსებ საკომპრესორო სადგურში დამუშავებული საწარმოო ინსტრუქციების მოთხოვნების შესაბამისად.

7. ჩამკეტ, მცველ და მარეგულირებელ არმატურაზე, აგრეთვე ტექნოლოგიურ მოწყობილობაზე დაიტანება მოუცილებელი საღებავით (უკეთდება საჭდე) ის ნომრები, რომლებიც შეესაბამება გაზსავსები საკომპრესორო სადგურის ტექნოლოგიურ სქემაზე მითითებულს. მცველი სარქვლები იპლომბება.

8. 1,75 მ-ზე მეტ სიმაღლეზე განლაგებული იმ მოწყობილობის, ჩამკეტი არმატურის, საზომ-საკონტროლო ხელსაწყოებისათვის, რომლებიც მოითხოვს მუდმივ მომსახურებას, ეწყობა კიბეები ბაქნებითა და სახელურებით. პერიოდული მომსახურებისათვის (სანათების შეცვლა და სხვა) დასაშვებია გადასატანი კიბეების გამოყენება.

9. ტერიტორიაზე განლაგებული შენობა-ნაგებობებისა და მოწყობილობის ელვისაგან დაცვა უნდა აკმაყოფილებდეს სამშენებლო ნორმებისა და წესების მოთხოვნებს.


მუხლი 19. საწარმოო სათავსები

1. საწარმოო სათავსების იატაკების მოწმენდა წარმოებს საჭიროებისამებრ, მაგრამ ცვლაში ერთხელ მაინც ნოტიო ან სხვა მეთოდით, რომლითაც გამორიცხული იქნება ამტვერება.

2. აკრძალულია იატაკის მოსარეცხად ბენზინის, ნავთისა და ადვილაალებადი სითხეების გამოყენება.

3. გამოყენებული საწმენდი მასალა უნდა შეგროვდეს სახურავიან ლითონის ყუთებში და გატანილ იქნეს სპეციალურად გამოყოფილ ადგილას.

4. საწარმოო სათავსებში განათებისა და ძალური ელექტროქსელის უწესივრობები დაუყოვნებლივ უნდა აღმოიფხვრას. აფეთქებასაფრთხიან ზონებში ელექტროდანადგარების სარემონტო სამუშაოები უნდა წარმოებდეს ძაბვის მოხსნის შემდეგ.

თავი VI. გაზსადენები და არმატურა


მუხლი 20. ზოგადი მოთხოვნები გაზსადენებისა და არმატურის მიმართ

1. გაზსავსებ საკომპრესორო სადგურთან გაზის მიმყვანი გაზსადენების ექსპლუატაცია ხორციელდება გაზის მეურნეობასა და/ან მაგისტრალურ გაზსადენებზე მოქმედი უსაფრთხოების წესების მოთხოვნების შესაბამისად.

2. გაზსავსები საკომპრესორო სადგურის გაზსადენების ტექნიკური მომსახურება ტარდება მთავარი ინჟინრის (ტექნიკური დირექტორის) მიერ დამტკიცებული გრაფიკით გათვალისწინებულ ვადებში.

3. მილტუჩა შეერთებების აწყობისას ჭანჭიკიანი შეერთებების ყველა ქანჩი მოჭერილ უნდა იქნეს თანდათანობით „ჯვარედულად”.

4. გაზსადენზე დაყენებული სახშობები უნდა შეესაბამებოდეს გაზის მაქსიმალურ წნევას და ჰქონდეს ბოლოები, რომლებიც გადმოდის მილტუჩებიდან. ბოლოებზე ამოიტვიფრება დამღა (დაიტანება მოუცილებელი საღებავით) გაზის წნევისა და გაზსადენის დიამეტრის მითითებით.

5. აკრძალულია მილტუჩა ან ქუროიანი შეერთებების სამაგრი დეტალების მოჭერა, თუ გაზსადენი წნევის ქვეშაა. წნევის მოხსნა (შემცირება) ან მომატება უნდა მოხდეს თანდათანობით დადგენილი რეგლამენტის მიხედვით. აკრძალულია წნევის ქვეშ მყოფ გაზსადენზე სარემონტო სამუშაოების ჩატარება.

6. აკრძალულია ჩობლის სატენის სისქის შემცირება მისი დაჩეხვით (დაპობით).

7. აკრძალულია არმატურის დაკეტვის ან გაღებისას რაიმე დამატებითი ბერკეტის გამოყენება.

8. ჩობლის ჭანჭიკებისა და სარჭების დაჭერა სატენის შემჭიდროვებისას უნდა წარმოებდეს თანაბრად.

9. ყინულის ან ჰიდრატის საცობების ლიკვიდაცია გაზსადენებზე უნდა წარმოებდეს მათი გახურებით, ორთქლის ან ცხელი წყლის გამოყენებით, გაზსადენში წნევის ატმოსფერულ სიდიდემდე შემცირების შემდეგ. დასაშვებია ამ მიზნით მეთანოლის გამოყენება უსაფრთხოების ღონისძიებების დაცვით.

10. ტექნოლოგიური გაზსადენებისა და არმატურის ექსპლუატაციისას სრულდება შემდეგი სამუშაოები:

ა. გარე დათვალიერება;

ბ. რევიზია;

გ. პერიოდული გამოცდები.


მუხლი 21. გარე დათვალიერება

1. გაზსადენებისა და არმატურის გარე დათვალიერებისას სრულდება სამუშაოთა შემდეგი კომპლექსი:

ა. გაზსავსები საკომპრესორო სადგურის ტერიტორიაზე განლაგებული ჭებისა და სხვა მიწისქვეშა ნაგებობების შემოწმება დაგაზიანებაზე;

ბ. ჭების ლიუკების, საჩვენებელი ნიშნების რეპერების მდგომარეობის შემოწმება და მათი გაწმენდა ტალახის, თოვლის, ყინულისაგან და ა.შ.;

გ. გარეშე საწარმოების მიერ გაზსავსები საკომპრესორო სადგურის ტერიტორიაზე სამუშაოს მიმდინარეობის შემოწმება, გაზსადენებისა და მოწყობილობის დაზიანების თავიდან აცილების მიზნით;

დ. დაკვირვება გაზსადენებისა და მათი დეტალების, შენადუღი ნაკერების, ჩობლიანი შემჭიდროვებებისა და მილტუჩა შეერთებების (სამაგრის ჩათვლით), ანტიკოროზიული დაცვისა და იზოლაციის, სადრენაჟო მოწყობილობის, საყრდენი კონსტრუქციების მდგომარეობის შემოწმება. 5 მ-მდე სიმაღლეზე განლაგებული გაზსადენების დათვალიერება დასაშვებია მიწის დონიდან;

ე. მოწყობილობის მუშაობის დადგენილ ტექნოლოგიურ რეჟიმთან საზომ-საკონტროლო ხელსაწყოების ჩვენებების შესაბამისობის შემოწმება.

2. ტექნოლოგიური გაზსადენებისა და მათი დეტალების გარე დათვალიერება ტარდება დღე-ღამეში ერთხელ მაინც. გარდა ამისა, თვეში ერთხელ მაინც ტარდება მილტუჩა და კუთხვილიანი, აგრეთვე, ჩობლიანი შეერთებების ჰერმეტულობის შემოწმება საპნის ემულსიით.

3. გაზსავსები საკომპრესორო სადგურის ტერიტორიაზე განლაგებული მიწისქვეშა ნაგებობების ჭები დაგაზიანებაზე მოწმდება გადასატანი გაზანალიზატორებით ორ დღეში ერთხელ მაინც. ჭებში და სხვა მიწისქვეშა ნაგებობებში დაგაზიანების შემოწმებისას მათში ჩასვლა აკრძალულია. ჭებსა და სხვა მიწისქვეშა ნაგებობებში გაზის აღმოჩენისას მიღებული უნდა იქნეს ავარიის ლოკალიზაციისა და ლიკვიდაციის გეგმით გათვალისწინებული ზომები.

4. გაზსადენების იმ საყრდენებისა და სამაგრების დათვალიერება, რომლებიც განიცდიან ვიბრაციის ზემოქმედებას, აგრეთვე, გაზსადენების ესტაკადების საძირკვლებისა და საყრდენების დათვალიერება წარმოებს ყოველდღე.

5. გაზსადენებისა და მათი დეტალების (საყრდენები, სამაგრები და სხვა) დათვალიერების, აგრეთვე, დეფექტების აღმოფხვრის სამუშაოთა შედეგები ფიქსირდება საექსპლუატაციო ჟურნალში.

6. თუ გაზსადენებისა და მათი დეტალების, აგრეთვე, რეგულირების კვანძებისა და მოწყობილობის დათვალიერებისას გამოვლინდა უწესივრობები, რომლებიც საფრთხეს უქმნის ხალხს, დაუყოვნებლივ უნდა შეწყდეს გაზის მიწოდება გაზსავსებ საკომპრესორო სადგურში და მიღებული იქნეს ავარიის ლოკალიზაციისა და ლიკვიდაციის გეგმით გათვალისწინებული ზომები. გაზის გაჟონვა, აგრეთვე, წნევის თვითნებური მომატება ან შემცირება რედუცირების კვანძის შემდეგ დაუყოვნებლივ უნდა აღიკვეთოს. 


მუხლი 22. გაზსადენების რევიზია

1. გაზსავსები საკომპრესორო სადგურის გაზსადენები ექსპლუატაციის პროცესში ექვემდებარება რევიზიას, რომლის დროსაც მოწმდება გაზსადენების მდგომარეობა.

2. გაზსადენების პირველი რევიზია ტარდება არაუგვიანეს ორი წლისა სადგურის ექსპლუატაციაში შეყვანიდან, შემდგომში ყოველ ოთხ წელიწადში.

3. გაზსადენის უბნები, რომლებიც ექვემდებარება რევიზიას, შეირჩევა სადგურის მთავარი ინჟინრის (ტექნიკური დირექტორის), ან იმ პირის მიერ, რომელსაც ბრძანებით აქვს დავალებული ზედამხედველობა გაზსადენების მდგომარეობაზე. ამასთან, რევიზიას ექვემდებარება აგრეგატების შემოსაკრავი გაზსადენები, აგრეთვე, საამქროთაშორისი და შიგასაამქრო კოლექტორები.

4. რევიზიას დაქვემდებარებული უბნების რაოდენობა განისაზღვრება იმ ანგარიშით, რომ გაზსადენის ყოველ 200 მ სიგრძეზე მოდიოდეს ერთი უბანი, მაგრამ, არანაკლებ ერთი უბნისა გაზსადენზე.

5. გაზსადენის შერჩეული უბნების რევიზიის დროს საჭიროა:

ა. ჩატარდეს გარე დათვალიერება;

ბ. რამდენიმე ადგილას გაიზომოს გაზსადენის კედლის სისქე ხელსაწყოთი; 

გ. ჩატარდეს იმ შენადუღი პირაპირების ფიზიკური მეთოდებით შემოწმება, რომელთა ხარისხი იწვევს ეჭვს;

დ. ხელმძღვანელობის მითითებით დაიშალოს გაზსადენის სარევიზიო უბანზე კუთხვილიანი შეერთებები, ჩატარდეს მათი დათვალიერება და გაიზომოს კუთხვილიანი კალიბრებით;

ე. შემოწმდეს მილტუჩა შეერთებების, შუასადებების, სამაგრის, აგრეთვე, ფასონური ნაწილების და არმატურის მდგომარეობა.

6. იმ გაზსადენების რევიზიისას, რომლებიც მუშაობენ გაზის 9,8 მეგპა (100კგძ/სმ2)-ზე მეტ წნევაზე, მე-5 პუნქტში ჩამოთვლილის გარდა, რევიზიისათვის დემონტირებული უბნის დეტალები (მილები, მილტუჩები, სამაგრი ნაწარმი და ა.შ.) ექვემდებარება ყოველმხრივ გამოკვლევას, ამასთან:

ა. უნდა გაიზომოს კედლის სისქე მილის მთელ სიგრძეზე გათხელებული ადგილების გამოსავლენად;

ბ. ჩატარდეს მილტუჩა შეერთებების რევიზია;

გ. ამოიჭრას კედლის სისქის მიხედვით ან სხვა დეფექტის გამო დაწუნებული მილის ან დეტალებისაგან განივი ნიმუშები, განისაზღვროს ლითონის მექანიკური თვისებები, მიკრო- და მაკროსტრუქტურა.

7. მიწისქვეშა გაზსადენების რევიზიის დროს ცალკეულ უბნებზე უნდა ამოითხაროს მიწა, გაშიშვლდეს გაზსადენი, მოცილდეს იზოლაცია არანაკლებ 2 მ სიგრძეზე, შემოწმდეს იზოლაციის ხარისხი და ელექტროქიმიური დაცვა, გაიზომოს მილის სისქე. საჭიროებისას – ამოიჭრას ცალკეული ადგილები.

8. თუ რევიზიისას მოხდა გაზსადენის დაშლა, ჭრა და შედუღება, ჩართვამდე გაზსადენი უნდა გამოიცადოს სიმტკიცეზე და ჰერმეტულობაზე 1-ლი და მე-2 დანართების შესაბამისად, ხოლო შენადუღი შეერთებები შემოწმდეს კონტროლის ფიზიკური მეთოდებით.

9. გაზსადენის რევიზიის შედეგები შედარებულ უნდა იქნეს მონტაჟის შემდეგ მიღების ან წინა რევიზიის შედეგებთან და შედგეს აქტი (დანართი 6).

10. რევიზიის არადამაკმაყოფილებელი შედეგისას დამატებით ტარდება გაზსადენის ორი უბნის რევიზია, რომელთაგან ერთი უნდა იყოს პირველის გაგრძელება, ხოლო მეორე – შემოწმებული უბნის ანალოგიური, მაგრამ, სხვა აგრეგატზე (კოლექტორზე). დამატებითი უბნების რევიზიისას პირველ რიგში უნდა შემოწმდეს ის მაჩვენებელი, რომელზეც მიღებული იყო არადამაკმაყოფილებელი შედეგი.

11. დამატებითი უბნების რევიზიისას არადამაკმაყოფილებელი შედეგის მიღების შემთხვევაში ტარდება ამ გაზსადენის, აგრეთვე, ანალოგიურ პირობებში მომუშავე სხვა გაზსადენების სრული რევიზია.

12. სრული რევიზიის დროს უნდა დაიშალოს მთელი გაზსადენი და შემოწმდეს მილებისა და ყველა დეტალის, აგრეთვე, არმატურის მდგომარეობა.

13. გაზსადენების რევიზიის დროს გამოვლენილი დეფექტები უნდა აღმოიფხვრას, ხოლო მწყობრიდან გამოსული გაზსადენის უბნები და დეტალები – შეიცვალოს ახლით.

14. შემოწმებისა და აწყობის შემდეგ გაზსადენი უნდა გამოიცადოს სიმტკიცეზე და ჰერმეტულობაზე 1-ლი და მე-2 დანართების მოთხოვნების შესაბამისად.

15. გაზსადენის სრული რევიზიის შედეგები ფორმდება აქტით (დანართი 6).


მუხლი 23. არმატურის რევიზია

1. გაზსავსები საკომპრესორო სადგურის არმატურა ექსპლუატაციის პროცესში ექვემდებარება რევიზიას, რომლის დროსაც მოწმდება არმატურის და გაზსადენების სხვა ელემენტების მდგომარეობა.

2. ჩამკეტი მოწყობილობის, გაზის წნევის რეგულატორების, უკუსარქვლებისა და მცველი სარქვლების რევიზია ტარდება დამამზადებელი ქარხნების პასპორტებში გათვალისწინებულ ვადებში, მაგრამ წელიწადში ერთხელ მაინც, ხოლო მცველი სარქვლების მომართვის შემოწმება – ექვს თვეში ერთხელ მაინც.

3. არმატურის რევიზიის დროს სრულდება შემდეგი სამუშაოები:

ა. არმატურის გარე დათვალიერება;

ბ. არმატურის დაშლა შემამჭიდროვებელი დეტალების დათვალიერებისა და რემონტის მიზნით;

გ. ცალკეული დეტალების (შპინდელი, სარქველი და მისი სამაგრი, სარქვლის ბუდე და მისი სამაგრი) მდგომარეობის დათვალიერება;

დ. არმატურის კორპუსის შიგა ზედაპირის დათვალიერება კოროზიის, ეროზიისა და სხვა დეფექტების გამოსავლენად;

ე. დეფექტების აღმოფხვრისა და გაცვეთილი დეტალების შეცვლის შემდეგ არმატურის აწყობა „სარქველი - ბუდე” შეერთების ჰერმეტულობის შემოწმებით;

ვ. აწყობილი არმატურის დაწნეხა გაზსადენთან ერთად მუშა წნევით. ამ დროს არმატურა უნდა იყოს გაღებულ მდგომარეობაში, ხოლო გაზსადენის უბანი – სახშობებით გამოყოფილი აპარატებისა და სხვა აგრეგატებისაგან;

ზ. დაწნეხის წინ მცველი მოწყობილობის დარეგულირება სპეციალურ სტენდზე პროექტით გათვალისწინებულ სიდიდეებზე, რის შემდეგაც მცველი მოწყობილობა იპლომბება, ხოლო რეგულირების შედეგები შეიტანება ამ მოწყობილობის ჟურნალში ან პასპორტში.

4. არმატურის რევიზიის შედეგები ფორმდება აქტით (დანართი 6).

5. ექსპლუატაციის პროცესში გამოვლენილი უწესივრო არმატურა უნდა შეკეთდეს ან შეიცვალოს.

6. შეკეთების შემდეგ არმატურა უნდა შემოწმდეს მოქმედების წესივრულობაზე და გამოიცადოს დამამზადებელი ქარხნების პასპორტებისა და „წესების” მოთხოვნების შესაბამისად.

7. რემონტისა და გამოცდების შედეგები ფორმდება აქტით (დანართი 6).

8. გარდა 23-ე პუნქტში მითითებულისა, გაზსავსები საკომპრესორო სადგურის გაზსადენებზე დაყენებული არმატურა ყოველკვარტალურად ისინჯება სამუშაო პირობებში. გასინჯვისას მოწმდება ჩობლიანი მოწყობილობის ჰერმეტულობა და საკეტი მექანიზმის მოქმედების წესივრულობა, ამასთან: შპინდელის სვლა საკვალთებსა და ვენტილებში უნდა იყოს მდოვრე; საკეტი მექანიზმი მოძრაობისას უნდა გადაადგილდებოდეს ჩაჭექის გარეშე; შპინდელისა და ჭოკის ზედაპირები უნდა იყოს სუფთა და არ უნდა ჰქონდეს ხილული მექანიკური დაზიანებები.


მუხლი 24. პერიოდული გამოცდები

1. ექსპლუატაციის პროცესში გაზსავსები საკომპრესორო სადგურების გაზსადენების მუშაობის საიმედოობა მოწმდება მათი პერიოდული გამოცდით ჰერმეტულობაზე.

2. გაზსადენების პერიოდული გამოცდები ჰერმეტულობაზე უნდა შეუთავსდეს დროში გაზსადენების რევიზიის ჩატარებას.

3. გაზსადენები ჰერმეტულობაზე გამოიცდება 5 წელიწადში ერთხელ მაინც მათი ექსპლუატაციაში მიღების დროს საჭირო გამოსაცდელი წნევით.

4. გამოცდის შედეგები ფორმდება აქტით (შეიტანება პასპორტში).


თავი VII. წნევაზე მომუშავე ჭურჭლები


მუხლი 25. ზოგადი მოთხოვნები წნევაზე მომუშავე ჭურჭლების მიმართ

1. გაზსავსებ საკომპრესორო სადგურებში წნევაზე მომუშავე ჭურჭლების (გაზის აკუმულატორები, გასაქრევი ტევადობები, ადსორბერები, სეპარატორები, ფილტრები, ტენზეთგამომყოფები და სხვა) ექსპლუატაცია წარმოებს „წნევაზე მომუშავე ჭურჭლების მოწყობისა და უსაფრთხო ექსპლუატაციის წესების” შესაბამისად.

2. საწარმოს ბრძანებით ხელმძღვანელების ან სპეციალისტებისაგან ინიშნება წნევაზე მომუშავე ჭურჭლების ზედამხედველობაზე პასუხისმგებელი პირი და ჭურჭლების წესივრულ მდგომარეობასა და უსაფრთხო მუშაობაზე პასუხისმგებელი პირი.

3. ექსპლუატაციაში ჩართულ წნევაზე მომუშავე თითოეულ ჭურჭელთან, თვალსაჩინო ადგილას, აღნიშნული უნდა იყოს:

ა. სარეგისტრაციო ნომერი;

ბ. დასაშვები წნევა;

გ. შიგა დათვალიერებისა და ჰიდრავლიკური შემოწმების შემდეგი ვადა (თვე და წელი).

4. წნევაზე მომუშავე ჭურჭლების მომსახურებაზე დაიშვებიან არანაკლებ 18 წლის პირები, რომელთაც გაიარეს საწარმოო სწავლება, გავლილი აქვთ სამედიცინო შემოწმება, ჭურჭლების უსაფრთხო მომსახურების ინსტრუქტაჟი, ჩააბარეს გამოცდები, მათ შორის შრომის უსაფრთხოების საკითხებში.

5. გაზსავსებ საკომპრესორო სადგურებში სამუშაო ადგილებთან უნდა გამოიკრას და დაურიგდეს ხელმოწერით მომსახურე პერსონალს მთავარი ინჟინრის მიერ დამტკიცებული ჭურჭლების რეჟიმებისა და უსაფრთხო მომსახურების ინსტრუქციები. ინსტრუქციები უნდა ითვალისწინებდეს არმატურის, საზომ-საკონტროლო ხელსაწყოებისა და მცველი მოწყობილობის მოქმედების წესივრულობის შემოწმებას შემდეგ ვადებში:

ა. ჩამკეტი არმატურის (სამუშაო პირობებში) – სამ თვეში ერთხელ მაინც;

ბ. საზომ-საკონტროლო ხელსაწყოების (ნულზე შემოწმებით) – ყოველთვიურად;

გ. მანომეტრების (საკონტროლო მანომეტრით) – ექვს თვეში ერთხელ მაინც;

დ. მცველი სარქვლების დარეგულირების – ექვს თვეში ერთხელ მაინც.

6. წნევაზე მომუშავე ჭურჭლების რემონტი, გაწმენდა, ტექნიკური შემოწმება და სხვა მსგავსი სამუშაოები სრულდება გაზსაშიშ სამუშაოებზე განწეს-დაშვებებით.

7. წნევაზე მომუშავე ჭურჭლების მომსახურე პერსონალი ვალდებულია შეაჩეროს ჭურჭლების მუშაობა მათი მუშაობის რეჟიმისა და უსაფრთხო მომსახურების ინსტრუქციით გათვალისწინებულ შემთხვევებში, მათ შორის:

ა. ჭურჭელში დასაშვებზე მეტად წნევის მომატებისას, მიუხედავად ინსტრუქციებში მითითებული ყველა მოთხოვნის შესრულებისა;

ბ. მცველი სარქვლების უწესივრობისას;

გ. ჭურჭლის ძირითად ელემენტებში ბზარების, ამობურცვების, კედლების მნიშვნელოვანი გათხელების, შენადუღ ნაკერებში გამოტოვებული ადგილებისა და შენამვის, მოქლონურ შეერთებებში გამოდინების, შუასადებების გაწყვეტის გამოვლენისას;

დ. ხანძრის შემთხვევაში;

ე. მანომეტრის უწესივრობისას, თუ შეუძლებელია ჭურჭელში წნევის განსაზღვრა სხვა ხელსაწყოებით;

ვ. სახურავებისა და ლიუკების სამაგრი დეტალების არასრული რაოდენობის ან უწესივრობის შემთხვევაში;

ზ. სითხის დონის მაჩვენებლის უწესივრობისას;

თ. მაბლოკირებელი მცველი მოწყობილობის უწესივრობისას;

ი. პროექტით გათვალისწინებული საზომ-საკონტროლო ხელსაწყოებისა და ავტომატიკის საშუალებათა უწესივრობისას (არარსებობისას);

8. გაზსავსები საკომპრესორო სადგურის ადმინისტრაციას წნევაზე მომუშავე ჭურჭლებზე უნდა ჰქონდეს საექსპლუატაციო დოკუმენტაცია (დადგმის პროექტი, ჭურჭლების, არმატურის, მცველი მოწყობილობისა და საზომ-საკონტროლო ხელსაწყოების პასპორტები, პროფილაქტიკური რემონტების ჟურნალი და სხვა).


მუხლი 26. ტექნიკური შემოწმება

1. გაზსავსებ საკომპრესორო სადგურში ექსპლუატაციაში მყოფი და ტექზედამხედველობაში რეგისტრირებული წნევაზე მომუშავე ჭურჭლები ექვემდებარება ტექნიკურ შემოწმებას ტექზედამხედველობის წარმომადგენლის მონაწილეობით შემდეგ ვადებში:

ა. შიგა დათვალიერება – ოთხ წელიწადში ერთხელ მაინც;

ბ. ჰიდრავლიკური გამოცდა წინასწარი შიგა დათვალიერებით – რვა წელიწადში ერთხელ მაინც.

2. გაზის წნევაზე მომუშავე ჭურჭლები გახსნის შემდეგ ექვემდებარება ჰერმეტულობაზე გამოცდას ჰაერით ან ინერტული აირით სამუშაოდ გათვალისწინებული წნევით. თუ ჭურჭლის კონსტრუქციული თავისებურებების გამო შეუძლებელია ჭურჭლის შიგა დათვალიერება, უკანასკნელის ნაცვლად ტარდება ჰიდრავლიკური გამოცდა საცდელი წნევით და მისაწვდომი ადგილების დათვალიერება. საცდელი წნევა მითითებულია ჭურჭლის პასპორტში.

3. გარდა ზემოაღნიშნულისა, ჭურჭლები ექვემდებარება ვადამდელ ტექნიკურ შემოწმებას:

ა. წნევაზე მომუშავე ჭურჭლების რეკონსტრუქციისა და შედუღების ან რჩილვის გამოყენებით ჭურჭლის ცალკეული ნაწილების რემონტის შემდეგ;

ბ. თუ ჭურჭელი ამუშავებამდე უმოქმედოდ იყო ერთ წელზე მეტ ხანს;

გ. თუ ჭურჭელი დემონტირებული და დაყენებული იქნა ახალ ადგილას;

დ. საწარმოს მიერ ჭურჭლის კედლებზე დამცავი საფარის მოწყობისას;

ე. თუ ასეთ შემოწმებას საჭიროდ თვლის ტექზედამხედველობის წარმომადგენელი, წნევაზე მომუშავე ჭურჭლების ზედამხედველობაზე ან წესივრულ მდგომარეობაზე და უსაფრთხო მოქმედებაზე პასუხისმგებელი პირი.

4. ჭურჭლის ზემოაღნიშნულ ტექნიკურ შემოწმებას ატარებს ტექზედამხედველობის წარმომადგენელი საწარმოს ძალებით გაზსავსები საკომპრესორო სადგურის ჭურჭლების წესივრულ მდგომარეობასა და უსაფრთხო მოქმედებაზე პასუხისმგებელი პირის თანდასწრებით.

5. საწარმომ უნდა ჩაატაროს:

ა. ყველა ჭურჭლის (რეგისტრირებულის და არარეგისტრირებადის) შიგა დათვალიერება ორ წელიწადში ერთხელ მაინც;

ბ. ყველა ჭურჭლის პერიოდული დათვალიერება სამუშაო მდგომარეობაში;

გ. ჰიდრავლიკური გამოცდები ჭურჭლების წინასწარი შიგა დათვალიერებით რვა წელიწადში ერთხელ მაინც (ჭურჭლებისათვის, რომლებიც არ ექვემდებარება რეგისტრაციას ტექზედამხედველობაში);

დ. არარეგისტრირებადი ჭურჭლების ვადამდელი შემოწმება.

6. ჭურჭლის ტექნიკურ შემოწმებას ამ მუხლის მე-5 პუნქტის მიხედვით ატარებს ჭურჭლების ზედამხედველობაზე პასუხისმგებელი პირი ჭურჭლების წესივრულობასა და უსაფრთხო მოქმედებაზე პასუხისმგებელი პირის თანდასწრებით.

7. ჭურჭლის შიგა დათვალიერებისას გამოვლენილი დეფექტები უნდა აღმოიფხვრას. შემოწმების შედეგები და შემდეგი შემოწმების ვადები ჭურჭლის პასპორტში შეაქვს ტექნიკური შემოწმების ჩამტარებელ პირს.

8 ექსპლუატაციაში ჩართული ჭურჭლის ტექნიკური შემოწმება წარმოებს მთავარი ინჟინრის მიერ დამტკიცებული გრაფიკის შესაბამისად, რომელშიც შემოწმების ვადები არ უნდა აღემატებოდეს დამამზადებელი ქარხნების პასპორტებში მითითებულს.

9. ტექზედამხედველობას უფლება აქვს გააგრძელოს ჭურჭლის ტექნიკური შემოწმების ვადა არა უმეტეს სამი თვით. საწარმოს მთავარ ინჟინერს შეუძლია იმ ჭურჭლის ტექნიკური შემოწმების არა უმეტეს სამი თვით ვადის გაგრძელება, რომლებიც არ ექვემდებარება რეგისტრაციას ტექზედამხედველობაში.

10. თუ ჭურჭლის ტექნიკური შემოწმებისას გამოვლინდა ისეთი დეფექტები, რომლებიც საფრთხეს უქმნის ჭურჭლის საიმედო და უსაფრთხო მუშაობას, აგრეთვე, გაუვიდა ტექნიკური შემოწმების ვადა, მისი მუშაობა უნდა აიკრძალოს და გაკეთდეს ჩანაწერი ჭურჭლის პასპორტში აკრძალვის მიზეზის მითითებით.


მუხლი 27. ჭურჭლების გაჩერება, გაწმენდა და რემონტი
1. წნევის ქვეშ მომუშავე ჭურჭლის სარემონტოდ, გასაწმენდად, ტექნიკური შემოწმებისათვის გაჩერებისას საჭიროა:

ა. განთავისუფლდეს ჭურჭელი სითხისაგან გაქრევით;

ბ. ჩამკეტი მოწყობილობის საშუალებით გამოირთოს ჭურჭელი მოქმედი კომუნიკაციებიდან;

გ. შემცირდეს გაზის წნევა ჭურჭელში ატმოსფერულამდე (კონტროლი წნევის არარსებობაზე წარმოებს მანომეტრით და საკონტროლო ვენტილის გაღებით). ამ დროს წნევის შემცირების სიჩქარე მიღებულ უნდა იქნეს დამამზადებელი ქარხნის რეკომენდაციის შესაბამისად;

დ. განთავისუფლდეს ჭურჭელი დარჩენილი სითხისაგან;

ე. ჩატარდეს ჭურჭლის ჰაერით ან ინერტული გაზით გაქრევა. ჭურჭელში საწვავი ნივთიერების თხევადი ან მყარი ფაზის მოხვედრისას იგი წინასწარ უნდა გაირეცხოს (გაიორთქლოს);

ვ. ჩატარდეს ჭურჭელში ჰაერის ანალიზი დაგაზიანებაზე.

2. ჭურჭლის შიგნით მუშაობა დასაშვებია, თუ გაზის შემცველობა აღებულ სინჯში დასაშვებ ზღვრულ კონცენტრაციაზე (300 მგ/მ3) დაბალია, ჟანგბადის შემცველობა შეადგენს მოცულობის არანაკლებ 20 %-ს და პიროფორული შენაერთების შემცველი დანალექები ჭურჭლის კედლებზე შენარჩუნებულია ტენიან მდგომარეობაში.

3. ტალახი და პიროფორული შენაერთების შემცველი დანალექები ჭურჭლიდან ამოღების შემდეგ შენარჩუნებულ უნდა იქნეს ტენიან მდგომარეობაში სადგურის ტერიტორიიდან გატანამდე მმართველობის ადგილობრივი ორგანოების მიერ განსაზღვრულ ადგილას.

4. სარემონტოდ, გასაწმენდად და სხვა მსგავსი სამუშაოების ჩასატარებლად გაჩერებული ადსორბერიდან გაზის დაცლა ხორციელდება საკომპრესორო დანადგარის შეწოვაზე მიწოდებით, ხოლო აკუმულატორიდან დაცლილი გაზი გამოიყენება ავტოტრანსპორტის გასაწყობად, რის შემდეგაც ჭურჭლებში დარჩენილი გაზი გაიშვება ატმოსფეროში.

5. გაზის წნევის არარსებობისას ადსორბერსა და აკუმულატორში ხდება მათი გაქრევა ჰაერით (ინერტული აირით) ან ორთქლით (ადსორბერი დაცლილია ადსორბენტისგან) შემდგომი გაშვებით ატმოსფეროში საქრევი სანთლების გავლით.

6. სარემონტოდ, გასაწმენდად და სხვა მსგავსი სამუშაოების ჩასატარებლად გაჩერებული აკუმულატორიდან ავტოტრანსპორტის შეკუმშული ბუნებრივი გაზით გაწყობა ხორციელდება საწარმოს მიერ დამუშავებული და დადგენილი წესით დამტკიცებული სპეციალური ინსტრუქციის მიხედვით.

7. წნევაზე მომუშავე ჭურჭლების გაქრევა კონდენსატისაგან (წყალი, ზეთი) წარმოებს სპეციალურ ტევადობებში (სითხის შემკრები ტევადობა, სადრენაჟო ტევადობა და სხვა).

8. წნევაზე მომუშავე ჭურჭლების გაქრევის პერიოდულობა განისაზღვრება „ჭურჭლის მუშაობის რეჟიმისა და უსაფრთხო მომსახურების ინსტრუქციით”.

9. წნევის ქვეშ მყოფი ჭურჭლებისა და მათი ელემენტების რემონტი აკრძალულია.

10. სათავსებში დაყენებული ჭურჭლების რემონტის, გაწმენდის და სხვა მსგავსი სამუშაოების წარმოებისას ჩართული უნდა იყოს ვენტილაცია და გამოყენებული იქნეს გაზანალიზატორები. ანალოგიური სამუშაოს შესრულებისას გარე დანადგარების აფეთქებასაფრთხიან ზონებში დაგაზიანების კონტროლი წარმოებს აფეთქებადაცული შესრულების გადასატანი გაზანალიზატორებით.

11. გაზის მიწისქვეშა აკუმულატორის სარემონტოდ, გასაწმენდად და სხვა მსგავსი სამუშაოების ჩასატარებლად გაჩერების დროს აუცილებელია სხვა აკუმულატორების გამორთვაც ამ მუხლის 1-ელ, მე-2 და მე-3 პუნქტებში მოცემული წესით. ცალკე ბუნკერში ან სათავსში განლაგებული აკუმულატორების რემონტის, გაწმენდისა და მსგავსი სამუშაოებისას სხვა აკუმულატორების გამორთვა აუცილებელი არ არის.

12. წნევაზე მომუშავე ჭურჭლის ჰიდრავლიკური გამოცდის წინ გულდასმით უნდა გაიწმინდოს მთელი არმატურა, მოიხეხოს ონკანები და სარქვლები, მჭიდროდ დაიკეტოს სახურავები და ლიუკები.

13. ადსორბერი ჰიდარვლიკური გამოცდის წინ უნდა გაჩერდეს, გაცივდეს და მომზადდეს შემდეგი სამუშაოებისათვის ამ მუხლის 1-ლი პუნქტის შესაბამისად.

14. ჰიდრავლიკური გამოცდისას დადებითი შედეგის მიღების პირობებში ადსორბერი ადსორბენტით მისი შევსების შემდეგ ექვემდებარება პნევმატიკურ გამოცდას ჰერმეტულობაზე. გამოცდა წარმოებს ჰაერით ან ბუნებრივი გაზით. ბუნებრივი გაზის გამოყენებისას გამოცდა წარმოებს გაზსაშიშ სამუშაოებზე განწეს-დაშვებით. წნევის აწევა წარმოებს დამამზადებელი ქარხნის ინსტრუქციის შესაბამისად.

15. რემონტის შემდეგ ჭურჭლის ექსპლუატაციაში შეყვანა წარმოებს ტექზედამხედველობის წარმომადგენლის ან სადგურის ჭურჭლების ზედამხედველობაზე პასუხისმგებელი პირის ნებართვით, საზედამხედველო დაქვემდებარებისა და ჩატარებული რემონტის სახის შესაბამისად.

16. ჭურჭლის ექსპლუატაციაში გაშვების ნებართვა უნდა ჩაიწეროს მის პასპორტში.


თავი VIII. საკომპრესორო დანადგარები


მუხლი 28. ამუშავება

1. საკომპრესორო დანადგრის ამიშავების წინ საჭიროა:

ა. შემოწმდეს ზეთის დონე საკომპრესორო დანადგარის ტექნიკური დოკუმენტაციით გათვალისწინებულ ყველა უბანზე და საჭიროებისას დაემატოს ზეთი.

ბ. შემოწმდეს ყველა ვენტილი და მოყვანილი იქნეს ისეთ მდგომარეობაში, როგორსაც ითვალისწინებს ტექნიკური დოკუმენტაცია;

გ. თუ საკომპრესორო დანადგარის ამუშავება ხდება ხანგრძლივი (სამ დღეზე მეტი) გაჩერების შემდეგ, ან რეზერვიდან, წინა პუნქტში მითითებული მოთხოვნების გარდა უნდა დაკმაყოფილდეს ყველა დამატებითი მოთხოვნა, რომლებსაც ითვალიწინებს ამ შემთხვევისთვის საკომპრესორო დანადგარის ტექნიკური დოკუმენტაცია.

2. საკომპრესორო დანადგარის ამუშავება ხორციელდება დადგენილი წესით დამტკიცებული საკომპრესორო დანადგარის ექსპლუატაციის ინსტრუქციის შესაბამისად.

3. საკომპრესორო დანადგარის ამუშავების შემდეგ საჭიროა:

ა. შემოწმდეს ზეთის წნევა (თუ დოკუმენტაციით გათვალისწინებულია ტემპერატურაც) შეზეთვის სისტემაში. თუ 30 წმ-ის განმავლობაში ზეთის წნევა არ მიაღწევს დამამზადებელი ქარხნის ინსტრუქციაში რეკომენდირებულ სიდიდეს და არ ამოქმედდება ბლოკირების ავტომატური სისტემა, საკომპრესორო დანადგარი დაუყოვნებლივ უნდა გამოირთოს და აღმოიფხვრას უწესივრობები;

ბ. მოსმენილ იქნას კომპრესორის მუშაობა. თუ ადგილი აქვს ნორმალური მუშაობისთვის არადამახასიათებელ კაკუნს და ბგერებს, გამოირთოს საკომპრესორო დანადგარი და აღმოიფხვრას უწესრივრობები;

გ. შემოწმდეს გაზის წნევა შეკუმშვის საფეხურების მიხედვით. წნევის სიდიდეები უნდა შეესაბამებოდეს საპასპორტო მონაცემებს.

4. დათვალიერების ან რემონტისთვის გაზის გარემოში თუნდაც ერთი კვანძის გახსნის შემთხვევაში, საკომპრესორო დანადგარი ამუშავების წინ უნდა გაქრევდეს დამამზადებელი ქარხნის მიერ რეკომენდებული ხერხით.

5. აკრძალულია საკომპრესორო დანადგარის ამუშავება, თუ უსაფრთხოების ავტომატიკა (ბლოკირების და სიგნალიზაციის საშუალებები) არაა წესრიგში.

6. გარდა ამ მუხლის წინა პუნქტებში მოყვანილი მოთხოვნებისა დაცული უნდა იქნეს ყველა დამატებითი მოთხოვნა, რომლებიც გათვალისწინებულია კონკრეტული ტიპის საკომპრესორო დანადგარის ტექნიკური დოკუმენტაციით.


მუხლი 29. მუშაობა
1. აკრძალულია მომუშავე საკომპრესორო დანადგარის უმეთვალყურეოდ დატოვება.

2. აკრძალულია მომუშავე საკომპრესორო დანადგარის რემონტი, მოძრავი ნაწილების გაწმენდა და სხვა დეფექტების აღმოფხვრა.

3. აკრძალულია მომუშავე საკომპრესორო დანადგარზე ჩარჩოს ლიუკების გახსნა.

4. აკრძალულია ჭანჭიკების დაჭერა წნევის ქვეშ მყოფ შეერთებებზე.


მუხლი 30. გაჩერება

1. მემანქანე ვალდებულია არ დაელოდოს ავტომატური დაცვის ამოქმედებას და დაუყოვნებლივ გააჩეროს საკომპრესორო დანადგარი, თუ:

ა. მანომეტრი შეკუმშვის ნებისმიერ საფეხურზე, აგრეთვე, დაჭირხნის ხაზზე აჩვენებს დასაშვებზე მეტ წნევას;

ბ. მოძრაობის მექანიზმის შეზეთვის სისტემის მანომეტრი აჩვენებს დამამზადებელი ქარხნის ინსტრუქციაში მითითებულზე ნაკლებ წნევას;

გ. გაიზარდა ან შემცირდა გაზის წნევა დადგენილთან შედარებით შეწოვის ხაზზე;

დ. შეწყდა მაცივებელი სითხის მიწოდება ან გამოვლინდა გაცივების სისტემის უწესივრობა;

ე. შეწყდა ჰაერის ჩაბერვა ელექტროძრავაში, აგრეთვე ჰაერის მიწოდება გაზის გაცივებაზე (თუ არის გაზის ჰაერით გაცივების სისტემა);

ვ. საკომპრესორო დანადგარში და ძრავაში ადგილი აქვს კაკუნს, დარტყმებს ან გამოვლინდა უწესივრობები, რომლებმაც შეიძლება გამოიწვიოს ავარია;

ზ. შეკუმშული გაზის ტემპერატურა ნორმაზე მეტია;

თ. ხელსაწყოები საკომპრესორო დანადგარის ფარზე აჩვენებს ელექტროძრავას გადამეტტვირთვას;

ი. გამოვიდა მწყობრიდან საზომ-საკონტროლო ხელსაწყოები, აგრეთვე ავტომატური დაცვის საშუალებები;

კ. საკომპრესორო დანადგარზე ან ელექტროძრავაზე გაჩნდა ტრუსის სუნი ან ბოლი;

ლ. საგრძნობლად გაიზარდა საკომპრესორო დანადგარის ვიბრაცია;

მ. საძირკველზე გამოვლინდა საშიში ბზარები;

ნ. სათავსში არ არის განათება;

ო. გაჩნდა ხანძარი;

პ. დაირღვა შემამჭიდროვებლების ჰერმეტიზაცია და გაზი ხვდება სათავსში.

2. საკომპრესორო დანადგარის გაჩერება წარმოებს დამამზადებელი ქარხნის ინსტრუქციის შესაბამისად.

3. გაცივების შეწყვეტის გამო კომპრესორის გაჩერებისას აკრძალულია მაცივებელი სითხის მიწოდება საკომპრესორო დანადგარზე მის სრულ გაცივებამდე არამუშა მდგომარეობაში.


მუხლი 31. ტექნიკური მომსახურება

1. საკომპრესორო დანადგარის ტექნიკური მომსახურება და რემონტი წარმოებს მთავარი ინჟინრის (ტექნიკური დირექტორის) მიერ დამტკიცებული გრაფიკით, რომელიც შედგენილი უნდა იყოს დამამზადებელი ქარხნის ინსტრუქციის საფუძველზე.

2. ტექნიკური მომსახურება ყოველ ცვლაში ითვალისწინებს კონტროლს საზომ-საკონტროლო ხელსაწყოების ჩვენებებზე და შუქური სიგნალიზაციისა და შემსრულებელი მექანიზმების მუშაობაზე.

3. ყოველთვიური ტექნიკური მომსახურებისას სრულდება შემდეგი სამუშაოები:

ა. მშრალი ან ხანძარუსაფრთხო გამხსნელში დასველებული ქეჩით საკომპრესორო დანადგარის, არმატურის, გაზსადენების გაწმენდა;

ბ. ზეთის დონის შემოწმება საკომპრესორო დანადგარის ჩარჩოში კომპრესორის ტექნიკური დოკუმენტაციის შესაბამისად (ზეთსაზომის არსებობისას დონე არ უნდა იყოს ზეთსაზომი შუშის სიმაღლის 2/3-ზე დაბლა);

გ. მილსადენებისა და მოწყობილობის (მაცივრები, ტენზეთგამომყოფები, არმატურა) ვიზუალური დათვალიერება მექანიკური დაზიანებისა და გაზის, ზეთისა და მაცივებელი სითხის გაჟონვის გამოსავლენად და საჭიროების შემთხვევაში მათ აღმოსაფხვრელად;

დ. აპარატებისა და მილსადენების სამაგრებისა და შემოღობვების წესივრულობის შემოწმება;

ე. ლაქსაღებავებით დაფარული ზედაპირების შემოწმება და საჭიროებისას მათი აღდგენა;

ვ. ჩამიწების შემოწმება.


თავი IX. გაზის საშრობი დანადგარი


მუხლი 32. შედგენილობა

1. გაზსავსები საკომპრესორო სადგურის გაზის საშრობი დანადგარი შედგება ადსორბერების, ადსორბენტის თბური რეგენერაციის სისტემის, გაზსადენების, არმატურისა და კონკრეტული ტიპის საშრობი დანადგარის ტექნიკურ დოკუმენტაციაში ნაჩვენები სხვა მოწყობილობისაგან. 


მუხლი 33. ტექნიკური მომსახურება

1. გაზის საშრობი დანადგარის ექსპლუატაციისას სრულდება მომსახურების შემდეგი სახეები:

ა. ყოველი ცვლის;

ბ. ყოველთვიური;

გ. ნახევარწლიური;

დ. მიმდინარე რემონტი;

ე. კაპიტალური რემონტი.

2. გაზის საშრობი დანადგარის მომსახურება ყოველ ცვლაში ითვალისწინებს:

ა. მოწყობილობის, საზომ-საკონტროლო ხელსაწყოების, მილსადენებისა და არმატურის ტექნიკური მდგომარეობის ვიზუალურ კონტროლს (მოწყობილობის მთელი კომპლექსის არსებობა, მექანიკური დაზიანების არარსებობა, მცველ სარქვლებსა და მანომეტრებზე პლომბებისა და დაღის არსებობა, მოწყობილობის, გაზსადენებისა და არმატურის დამაგრება, ელექტროგაყვანილობის იზოლაციის მთლიანობა და მისი დამაგრების საიმედოობა);

ბ. საზომ-საკონტროლო ხელსაწყოების მუშაობის შემოწმებას (გამორთვისას ისარი უნდა დგებოდეს ნულზე) და მათი ჩვენებების აღებას;

გ. სამუშაო მოედნის დასუფთავებას;

დ. ადსორბერის რეგენერაციას;

ე. ტენზეთგამომყოფების გაქრევას (თუ არსებობს). 

3. ყოველთვიური მომსახურებისას წარმოებს შემდეგი სამუშაოები:

ა. ყოველი ცვლის მომსახურების სამუშაოთა კომპლექსი;

ბ. ნიპელიანი და მილტუჩა შეერთებების სამაგრის შემოწმება;

გ. ჩამკეტი და მარეგულირებელი არმატურის ჩაჭექის არარსებობისა და სვლის სიმდოვრის შემოწმება;

დ. მოწყობილობის ზედაპირის საფარის დაცულობისა და კოროზიის არარსებობის შემოწმება;

ე. დანადგარის იზოლაციისა და ჩამიწების წინაღობის გაზომვა. ამასთან, წინაღობების სიდიდე უნდა შეესაბამებოდეს ნორმებს. გარდა ამისა, სამ თვეში ერთხელ მაინც ტარდება ადსორბერის კედლების და გაზის ელექტროშემათბობელი ლენტების იზოლაციის წინაღობის გაზომვა (თუ არსებობს). აკრძალულია გაზის საშრობი დანადგარის მუშაობა, თუ ჩამიწების ელექტრული წინაღობის სიდიდეები აღემატება დასაშვებს, ხოლო იზოლაციისა – ნაკლებია დასაშვებზე.

ვ. შუქური სიგნალიზაციისა და ავტომატიკის სისტემის მუშაობის შემოწმება;

ზ. ადსორბერში ადსორბენტის ჩამატება (სამუშაოს ჩატარების მეთოდიკა მითითებულია დანადგარის დამამზადებელი ქარხნის პასპორტში). მტვრის მოცილების მიზნით ადსორბენტი ადსორბერში ჩაყრამდე უნდა გაიცრას;

თ. ადსორბერისა და სხვა ჭურჭლების ჰერმეტულობის შემოწმება ერთი საათის განმავლობაში მუშა წნევის ტოლი წნევით. ამასთან, გამოსაცდელი ნივთიერების გაჟონვა დაუშვებელია;

ი. გამოვლენილი დეფექტების აღმოფხვრა.

4. გაზის საშრობი დანადგარის მოწყობილობის ნახევარწლიური მომსახურებისას სრულდება შემდეგი სამუშაოები:

ა. ყოველთვიური მომსახურების სამუშაოთა კომპლექსი;

ბ. ადსორბენტის ქვედა ფენის მდგომარეობის შემოწმება. დათვალიერებისას ადსორბენტი უნდა იყოს მშრალი და არ უნდა ჰქონდეს მტვერი. დატენიანების ან დანამცეცების შემთხვევაში, ადსორბენტის ის ნაწილი, რომელმაც დაკარგა მუშაობის უნარი, უნდა მოცილდეს და ადსორბერში ჩაემატოს ადსორბენტი;

გ. ტენზეთგამომყოფების, სეპარატორებისა და ფილტრების შიგა დათვალიერება კოროზიისა და მფილტრავი ელემენტების (ბადეების) დაზიანების გამოვლენის მიზნით;

დ. მცველი სარქვლების მუშაობის უნარის შემოწმება მათი სამჯერადი ხელით გაღების საშუალებით სარქვლების წინ მუშა წნევის დროს ან ინსტრუქციაში განსაზღვრული სხვა საშუალებით;

ე. ჩამკეტი მოწყობილობის ჰერმეტულობის შემოწმება. ამასთან, ჩაკეტილ მდგომარეობაში მოწყობილობაზე გაზი არ უნდა გატარდეს;

ვ. ელექტრომოწყობილობის მდგომარეობის შემოწმება;

ზ. ელექტრომოწყობილობის, ელექტროშემათბობლების გამომყვანების კოლოფებისა და ელექტროამძრავიანი საკვალთების აფეთქებადაცული ზედაპირების გაწმენდა და შეზეთვა.

5. გაზის საშრობი დანადგარის მოწყობილობის მიმდინარე რემონტისას სრულდება შემდეგი სამუშაოები:

ა. ნახევარწლიური მომსახურების სამუშაოთა კომპლექსი;

ბ. მაცივრის რევიზია და საჭიროებისას მისი შიგა ზედაპირების გაწმენდა, თუ ის არაა დამზადებული უჟანგავი ლითონისაგან;

გ. ტენზეთგამომყოფების, ფილტრების, სეპარატორებისა და მათი ელემენტების გაწმენდა და გარეცხვა;

დ. უკუსარქვლების, დროსელური საყელურების, მცველი სარქვლების და ჩამკეტი არმატურის რევიზია და საჭიროებისას მათი რემონტი ან შეცვლა;

ე. ამ მუხლის მე-2, მე-3, მე-4, მე-5 პუნქტებში ჩამოთვლილი სამუშაოების გარდა გაზის საშრობი დანადგარის წნევაზე მომუშავე ჭურჭლები ექვემდებარება ტექნიკურ შემოწმებას VII თავის 26-ე მუხლის მოთხოვნების შესაბამისად.

6. გაზის საშრობი დანადგარის მოწყობილობის მიმდინარე რემონტი ტარდება წელიწადში ერთხელ მაინც.

7. გაზის საშრობი დანადგარის კაპიტალური რემონტისას სრულდება სამუშაოები მიმდინარე რემონტის მოცულობით, მოწყობილობის ცალკეული დეტალებისა და კვანძების შეცვლით. კაპიტალური რემონტის მოცულობა განისაზღვრება მიმდინარე რემონტის, ჰიდრავლიკური და პნევმატიკური გამოცდებისა და ექსპლუატაციის დროს გამოვლენილი დეფექტების საფუძველზე.

8. ყველა სახის მომსახურებისა და რემონტის მოცულობები ზუსტდება დამამზადებელი ქარხნის „გაზის საშრობი დანადგარის ექსპლუატაციის ინსტრუქციის (სახელმძღვანელოს)” შესაბამისად.

9. ტექნიკური მომსახურებისას გამოვლენილი ყველა უწესივრობა დაუყოვნებლივ უნდა აღმოიფხვრას.

10. გაზის საშრობი დანადგარის ყოველი ცვლის მომსახურებას აწარმოებს საკომპრესორო დანადგარის მემანქანე. შედეგები ფიქსირდება საექსპლუატაციო ჟურნალში.

11. გაზის საშრობი დანადგარის ყოველთვიური და ნახევარწლიური ტექნიკური დათვალიერებები, აგრეთვე რემონტები წარმოებს გაზსავსები საკომპრესორო სადგურის პერსონალის მიერ. ტექნიკური მომსახურების შედეგები ფიქსირდება დანადგარის ფორმულარში და ფორმდება აქტით.


მუხლი 34. მუშაობა

1. გაზის საშრობი დანადგარის მუშაობისას საკომპრესორო დანადგარის მემანქანე ვალდებულია საჭიროების მიხედვით განახორციელოს სეპარატორებისა და ტენზეთგამომყოფების გაქრევა ხელით, აკონტროლოს შეერთებების ჰერმეტულობა, იქონიოს დანადგარი სუფთად, თვალყური ადევნოს საზომ-საკონტროლო ხელსაწყოების ჩვენებებს და დააფიქსიროს ჟურნალში ცვლაში ერთხელ მაინც:

ა. გაზის წნევა ადსორბერში;

ბ. გაზის ტემპერატურა ადსორბერის შემდეგ;

გ. გაზის ტემპერატურა ელექტროშემათბობლების შემდეგ;

დ. რეგენერაციის გაზის ტემპერატურა და წნევა მისი გაცივების შემდეგ;

ე. რეგენერაციის გაზის ხარჯი;

ვ. რეგენერაციის გაზის მაცივებელი გარემოს ტემპერატურა;

ზ. გამომშრალი გაზის ნამის წერტილი;

თ. წნევათა სხვაობა ადსორბერებზე, სეპარატორებსა და ფილტრებზე;

ი. გაზის ელექტროშემათბობლებისა და ადსორბერების ზედაპირების მახურებლების ძაბვა და დენის ძალა;

კ. კონდენსატის დონე სეპარატორებში, თუ ისინი აღჭურვილია დონის მაჩვენებლებით;

2. აკრძალულია გაზის საშრობი დანადგარის ამუშავება უწესივრო ავტომატური დაცვის საშუალებებით.

3. აკრძალულია წნევის ქვეშ მყოფი ჭანჭიკიანი შეერთებების მოჭერა.

4. ხანგრძლივი (სამ დღე-ღამეზე მეტი) გაჩერების შემდეგ ამუშავების წინ გაზის საშრობი დანადგარი უნდა გაქრევდეს ბუნებრივი გაზით.


მუხლი 35. გაჩერება

1. საკომპრესორო საამქროს მემანქანე ვალდებულია არ დაელოდოს ავტომატური დაცვის ამოქმედებას და გააჩეროს გაზის საშრობი დანადგარის მუშაობა, თუ:

ა. გამომშრალი გაზის ტემპერატურა აღემატება 500 c-ს;

ბ. წნევათა სხვაობა ფილტრებზე, სეპარატორებსა და ადსორბერებზე აღემატება დასაშვებ სიდიდეს;

გ. ელექტროშემათბობლებისა და ადსორბერების კედლების ტემპერატურა აღემატება დასაშვებ სიდიდეს;

დ. მწყობრიდან გამოვიდა საზომ-საკონტროლო ხელსაწყოები, აგრეთვე, ავტომატური დაცვის საშუალებები;

ე. ადგილი აქვს დაგაზიანებას;

ვ. არ არის განათება;

ზ. გაჩნდა ხანძარი;

თ. შეუძლებელია ხელით აღმოიფხვრას მიზეზები, რომელთა გამოც გამომშრალი გაზის ნამის წერტილის ტემპერატურა და რეგენერაციის გაზის წნევა აღემატება დასაშვებ სიდიდეებს, ხოლო რეგენერაციის გაზის ხარჯი ნაკლებია დასაშვებზე.

2. გაზის საშრობი დანადგარის გასაჩერებლად საჭიროა შესრულდეს შემდეგი ოპერაციები:

ა. დანადგარის შესავალზე და გამოსავალზე დაიკეტოს ჩამკეტი მოწყობილობა (ავტომატურად, დისტანციურად, ხელით);

ბ. გაიხსნას სეპარატორების, ტენზეთგამომყოფების, მტვერდამჭერების დრენირების ჩამკეტი მოწყობილობა (ავტომატურად, დისტანციურად, ხელით);

გ. გამოიშვას გაზი ადსორბერებიდან ატმოსფეროში გამქრევი სანთლის მეშვეობით;

დ. გამოირთოს ადსორბერის რეგენერაციის სისტემის გამახურებლები (ავტომატურად, დისტანციურად, ხელით);

ე. დაიკეტოს მაცივებელი სითხის მიმყვან მილსადენებზე ჩამკეტი მოწყობილობა.

3. თუ ექსპლუატაციის პროცესში გამოვლინდა უწესივრობა და გაუმართაობა, რომელიც საფრთხეს უქმნის ხალხს, გაზის საშრობი დანადგარი დაუყოვნებლივ უნდა გამოირთოს.


თავი X. ავტოტრანსპორტის გაწყობა


მუხლი 36. ზოგადი მოთხოვნები ავტოტრანსპორტის გაწყობისას

1. გაზსავსებ საკომპრესორო სადგურებში ავტოტრანსპორტის შეკუმშული გაზით გაწყობის წესი განისაზღვრება საწარმოს მიერ და წარმოებს დადგენილი წესით დამტკიცებული ინსტრუქციის შესაბამისად.

2. ავტოტრანსპორტის გაწყობისას გაზის წნევა არ უნდა აღემატებოდეს გაზსავსები სვეტისათვის დადგენილს.

3. აკრძალულია ავტოტრანსპორტის გაწყობა გასაწყობი ვენტილის უწესივრობისას.

4. აკრძალულია ავტოტრანსპორტის გაწყობა, თუ ადგილი აქვს გაზის გაჟონვას გაზგასაწყობ სვეტზე, შლანგებში, აგრეთვე, ავტოტრანსპორტის გაზბალონიან დანადგარში.

5. გაწყობის დროს გაზის გაჟონვის გამოვლენისას საჭიროა მიღებულ იქნეს ავარიის ლიკვიდაციის გეგმით გათვალისწინებული ზომები.

6. აკრძალულია ავტოტრანსპორტისა და მისი გაზის მოწყობილობის რემონტი სადგურების ტერიტორიაზე, გარდა პროექტით სპეციალურად გათვალისწინებული უსაფრთხო ადგილებისა.

7. აკრძალულია ავტოტრანსპორტის გაწყობა ჭექა-ქუხილის დროს.

8. დაუშვებელია კონსტრუქციული დეფექტების მქონე და ტექნიკური შემოწმების ვადაგასული ბალონების ავსება.

9. აკრძალულია იმ გაზბალონიანი ავტოტრანსპორტის გამართვა, რომელსაც არ გააჩნია დადგენილი წესით გაფორმებული გაზის ბალონების გამოცდისა და ტექნიკური მომსახურების ჩატარების დამადასტურებელი საბუთი, ხოლო ავტობუსის სალონებში განთავსებულ ბალონებს – ვენტილირებადი დამცავი მექანიზმი.

10. აკრძალულია იმ ავტოტრანსპორტის გაწყობა, რომელთა გაზბალონიანი სისტემების მონტაჟი არ არის შესრულებული სპეციალიზებულ, ტექზედამხედველობის სათანადო ნებართვის მქონე საწარმოში.

11. ავტოსატრანსპორტო საშუალებებზე დამონტაჟებული გაზბალონიანი სისტემის უსაფრთხო ექსპლუატაციაზე პასუხისმგებლობა ეკისრება მის მფლობელს.


მუხლი 37. გაზსავსები სვეტების ტექნიკური მომსახურება

1. გაზსავსები სვეტების ტექნიკური მომსახურება წარმოებს მთავარი ინჟინრის (ტექნიკური დირექტორის) მიერ დამტკიცებული გრაფიკის შესაბამისად და ტარდება იგივე ვადებში, როგორიცაა დადგენილი სადგურის ტექნოლოგიური გაზსადენებისათვის.

2. ტექნოლოგიურ გაზსადენებსა და გაზსავსებ სვეტებზე დაყენებული მილსადენების არმატურის ელექტროამძრავების ტექნიკური მომსახურება წარმოებს არმატურის ტექნიკური მომსახურების დროს.

3. ექსპლუატაციის პერიოდში გაზსავსები სვეტის სახელურები (შლანგები) ექვს თვეში ერთხელ მაინც ექვემდებარება ჰიდრავლიკურ გამოცდას წნევით, რომელიც 25 %-ით აღემატება გაზსავსები სვეტის პასპორტში მითითებულ მუშა წნევას.


მუხლი 38. გაწყობის ოპერაციები

1. ავტოტრანსპორტის გაწყობა შესაძლებელია როგორც ავტომატურად (დისტანციურად) მართვის პულტიდან (საოპერატოროდან), ასევე ხელით, გაზსავსებ სვეტზე დაყენებული ჩამკეტი მოწყობილობის საშუალებით.

2. ავტოტრანსპორტის ხელით გაწყობისას საჭიროა:

ა. დავრწმუნდეთ, რომ გაზსავსებ სვეტზე დაყენებული ჩამკეტი მოწყობილობა დაკეტილია, ხოლო გამქრევ სანთელზე – ღიაა. თუ სვეტს აქვს სამსვლიანი ონკანი, იგი დაყენებული უნდა იყოს „გადაგდების” მდგომარეობაში;

ბ. დავკეტოთ სანთელზე დაყენებული ჩამკეტი მოწყობილობა. თუ სვეტს აქვს სამსვლიანი ონკანი, იგი დაყენებულ იქნეს „დაკეტვის” მდგომარეობაში. დავრწმუნდეთ, რომ გაზგასაწყობ სვეტზე დაყენებული მანომეტრი უჩვენებს ნულს;

გ. მივუერთოთ გაზგასაწყობი სვეტის შლანგის გასაწყობი თავი ავტოტრანსპორტის გაზბალონიანი დანადგარის ვენტილს და გავაღოთ ვენტილი;

დ. შევამოწმოთ ნარჩენი წნევა ავტოტრანსპორტის გაზბალონიან დანადგარში (თუ არ არის გაზის რაოდენობის მრიცხველი), გავაღოთ გაზსავსებ სვეტზე დაყენებული ჩამკეტი მოწყობილობა. სამსვლიანი ონკანი უნდა იყოს „ღია” მდგომარეობაში;

ე. ავტოტრანსპორტის გაწყობის შემდეგ დავრწმუნდეთ, რომ გაზსავსებ სვეტსა და ავტოტრანსპორტის გაზსადენიან დანადგარში წნევა არ აღემატება 20 მეგპა (200 კგძ/სმ2)-ს, ჩავკეტოთ ვენტილი ავტოტრანსპორტის გაზბალონიან დანადგარზე და ჩამკეტი მოწყობილობა გაზსადენ სვეტზე, გავაღოთ ვენტილი სანთელზე (სამსვლიანი ონკანი უნდა იყოს „გადაგდების” მდგომარეობაში);

ვ. დავრწმუნდეთ, რომ მანომეტრზე წნევა ნულის ტოლია და გამოვრთოთ შლანგი ავტოტრანსპორტის გაზბალონიანი დანადგარიდან.

3. ავტოტრანსპორტის ავტომატური (დისტანციური) გაწყობისას საჭიროა:

ა. შევამოწმოთ გაზსავსებ სვეტზე დაყენებული ჩამკეტი არმატურის მდგომარეობა (ღია უნდა იყოს მიწოდების ვენტილი, სანთელზე დაყენებული დროსელი და ვენტილი, ხოლო სამსვლიანი ონკანი უნდა იყოს „გადაგდების” მდგომარეობაში);

ბ. ჩავკეტოთ სანთელზე დაყენებული ვენტილი ან გადავიყვანოთ სამსვლიანი ონკანი „გაღებულ” მდგომარეობაში;

გ. დავრწმუნდეთ, რომ გაზსადენის სვეტზე მანომეტრი უჩვენებს ნულს;

დ. მივუერთოთ გაზსავსები სვეტის გასაწყობი შლანგის თავი ავტოტრანსპორტის გაზბალონიანი დანადგარის ვენტილს, გავხსნათ გაზბალონიანი დანადგარის ვენტილი;

ე. მართვის პულტზე შუქური სიგნალების საშუალებით დავრწმუნდეთ, რომ გაზსავსებ სვეტზე მიმყვანი გაზსადენების ჩამკეტი არმატურა არის გაწყობისათვის საჭირო მდგომარეობაში; 

ვ. თუ არ არის გასაწყობად მიწოდებული გაზის რაოდენობის მრიცხველი, შევამოწმოთ ნარჩენი წნევა ავტოტრანსპორტის გაზბალონიან დანადგარში (გაწყობის მართვის პულტზე დაყენებული მანომეტრით);

ზ. დავრწმუნდეთ, რომ ავტოტრანსპორტის გასაწყობ ბოქსში არ იმყოფებიან გარეშე პირები;

თ. განვახორციელოთ ავტოტრანსპორტის გაწყობა მართვის პულტზე განლაგებული მართვის გასაღებების გადართვით ან ღილაკებზე დაჭერით.

4. ავტოტრანსპორტის გაწყობის შემდეგ საჭიროა:

ა. ჩავკეტოთ ვენტილი ავტოტრანსპორტის გაზბალონიან დანადგარზე;

ბ. მართვის პულტზე განლაგებული მართვის გასაღებების გადართვით ან ღილაკებზე დაჭერით დავაყენოთ ჩამკეტი არმატურა გაზსავსებ სვეტზე მიმყვან გაზსადენზე გაწყობისათვის საჭირო მდგომარეობაში;

გ. გავხსნათ სანთელზე დაყენებული ვენტილი. თუ არის სამსვლიანი ონკანი გადავიყვანოთ „გადაგდების” მდგომარეობაში;

დ. დავრწმუნდეთ (მანომეტრით) წნევის არარსებობაში გაზსავსებ სვეტზე;

ე. მოვხსნათ გასაწყობი თავი შლანგიანად ავტოტრანსპორტის გაზბალონიანი დანადგარიდან.


მუხლი 39. მოთხოვნები ავტოტრანსპორტის მიმართ

1. ავტოტრანსპორტის დაშვება გასაწყობად წარმოებს ოპერატორის (ამვსების) ნებართვით ან სათანადო შუქური სიგნალიზატორით. შესვლა მგზავრებით (სალონში, კაბინაში ან ძარაზე) აკრძალულია.

2. სადგურის ტერიტორიაზე მძღოლი უნდა დაემორჩილოს საგზაო მოძრაობის ნიშნებს (სიჩქარე არ უნდა აღემატებოდეს 5 კმ/სთ), იგი ვალდებულია იმოქმედოს ტექზედამხედველობის 2000 წლის 28 მარტის №11 ბრძანებით დამტკიცებული “გაზბალონიანი ავტომობილების ექსპლუატაციისას უსაფრთხოების ტექნიკის დაცვის წესების” მე-2 მუხლის შესაბამისად.

3. ავტოტრანსპორტის გაწყობა ფიქსირდება ჟურნალში, რომლის ფორმას განსაზღვრავს ადმინისტრაცია.

4. აკრძალულია ავტოტრანსპორტის გაწყობა, თუ მძღოლს არა აქვს შეკუმშულ ბუნებრივ გაზზე მომუშავე ავტოტრანსპორტის მართვის უფლება.


თავი XI. ელექტრომოწყობილობა, საზომ-საკონტროლო ხელსაწყოები, ავტომატიზაციისა და სიგნალიზაციის სისტემები


მუხლი 40. ზოგადი მოთხოვნები ელექტრომოწყობილობისა და სისტემების მიმართ

1. საწარმო (მფლობელი) ვალდებულია უზრუნველყოს გაზსადენებსა და აგრეგატებზე დაყენებული საზომ-საკონტროლო, ავტომატიზაციისა და სიგნალიზაციის ხელსაწყოების, აგრეთვე, აფეთქებახანძარსახიფათო ზონებსა და სათავსებში ელექტროწრედების უსაფრთხო კომუტაციისათვის გამოყენებული აფეთქებადაცული ელექტრომოწყობილობის მუდმივი ტექნიკური ზედამხედველობა, მომსახურება, მიმდინარე და კაპიტალური რემონტი.

2. დაუშვებელია საზომ-საკონტროლო ხელსაწყოს გამოყენება, რომელსაც:

ა. არა აქვს პლომბი ან დაღი;

ბ. გადაცილებული აქვს შემოწმების ვადა;

გ. აქვს დაზიანება;

დ. გამორთვისას ისარი არ უბრუნდება სკალის ნულოვან დანაყოფს და ნულიდან გადახრა აღემატება ამ ხელსაწყოს დასაშვები ცდომილების ნახევარს.

3. აკრძალულია გაზმოწყობილობის და გაზსადენების ექსპლუატაცია, თუ მათზე საზომ-საკონტროლო ხელსაწყოები, ავტომატიზაციისა და სიგნალიზაციის სისტემები გამოსულია მწყობრიდან ან გამორთულია.

4. სარემონტოდ ან შესამოწმებლად მოხსნილი ხელსაწყოები დაუყოვნებლივ უნდა შეიცვალოს იდენტურით.

5. ტექნიკური დასაბუთების შემთხვევაში საწარმოს ხელმძღვანელის წერილობითი ნებართვით დასაშვებია ცალკეული დანადგარებისა და აგრეგატების ხანმოკლე მუშაობა გამორთული დაცვით, თუ მიღებული იქნება ისეთი დამატებითი ზომები, რომლებიც უზრუნველყოფენ მათ უავარიო და უსაფრთხო მუშაობას.

6. დაგაზიანების უწყვეტი მოქმედების სიგნალიზატორის შეცვლამდე (მისი მწყობრიდან გამოსვლის, დაზიანების ან საკონტროლო გადამოწმებისას) შეცვლამდე საწარმოო სათავსების ჰაერში გაზის კონცენტრაციის კონტროლი აუცილებელია განხორციელდეს გადასატანი ხელსაწყოებით სამუშაო ცვლის ყოველ 30 წუთში.

7. გაზგასაწყობი სვეტების ელექტრომოწყობილობას უნდა ჰქონდეს აფეთქებადაცული შესრულება.

8. საზომ-საკონტროლო ხელსაწყოს ციფერბლატზე გავლებული უნდა იყოს წითელი ხაზი ნებადართული მუშა წნევის, ხარჯის, ტემპერატურისა და სხვა პარამეტრების დანაყოფზე. დასაშვებია ამ მიზნით წითლად შეღებილი ლითონის ფირფიტის მირჩილვა.

9. მოქმედ გაზსადენებსა და მოწყობილობაზე დაყენებული საზომ-საკონტროლო ხელსაწყოების, ავტომატიზაციისა და სიგნალიზაციის სისტემების საიმპულსო მილაკების გაქრევა დასაშვებია სადგურის ხელმძღვანელების ნებართვით, წნევის მოხსნის, ჩამკეტი მოწყობილობის დაკეტვისა და საჭიროებისას სახშობების დაყენების შემდეგ.

10. აკრძალულია საზომ-საკონტროლო ხელსაწყოების, ავტომატიზაციისა და სიგნალიზაციის სისტემების რემონტი ელექტროქსელიდან გამორთვამდე.

11. აკრძალულია მოქმედ გაზსადენებსა და მოწყობილობაზე საზომ-საკონტროლო ხელსაწყოების, ავტომატიზაციისა და სიგნალიზაციის სისტემების რემონტი.

12. აფეთქებასაშიში კონცენტრაციის სიგნალიზატორები უნდა იყოს ტარირებული, დაპლომბილი, შემოწმდეს ყოველდღიურად და შედეგები შეტანილ იქნეს სათანადო დოკუმენტებში.

13. შენობა-ნაგებობებისა და ელექტროდანადგარების ელვისაგან დაცვა ხორციელდება სამშენებლო ნორმებისა და წესების და „ელექტროდანადგარების მოწყობის წესების” მოთხოვნების შესაბამისად.

14. გაზსავსებ საკომპრესორო სადგურში გამოყენებული ელექტრომოწყობილობა და მისი ექსპლუატაცია უნდა პასუხობდეს „ელექტროდანადგარების მოწყობის წესების” (1987წ.), “მომხმარებელთა ელექტროდანადგარების ტექნიკური ექსპლუატაციის წესების” (1988წ.), „მომხმარებელთა ელექტროდანადგარების ექსპლუატაციისას უსაფრთხოების ტექნიკის წესებისა” (1988წ.) და „წესების” მოთხოვნებს.

15. საწარმოს ბრძანებით გაზსავსებ საკომპრესორო სადგურში სპეციალურად მომზადებული ელექტროტექნიკური პერსონალიდან და სპეციალისტებიდან ინიშნება სადგურის ელექტრომეურნეობაზე პასუხისმგებელი პირი, რომელიც ვალდებულია უზრუნველყოს წინა პუნქტის მოთხოვნების შესრულება.


მუხლი 41. ტექნიკური მომსახურება

1. გაზსავსები საკომპრესორო სადგურების ძირითადი და დამხმარე მოწყობილობის საზომ-საკონტროლო ხელსაწყოების, ავტომატიზაციისა და სიგნალიზაციის სისტემების ტექნიკური მომსახურება წარმოებს დამამზადებელი ქარხნების ინსტრუქციებით გათვალისწინებული მოცულობით და დადგენილი პერიოდულობით.

2. საზომ-საკონტროლო ხელსაწყოების, ავტომატიზაციისა და სიგნალიზაციის სისტემების გარე დათვალიერებისას მოწმდება:

ა. დამღის (პლომბის) და აფეთქებადაცულობის პირობითი ნიშნების არსებობა;

ბ. იმპულსური ხაზებისა და ხელსაწყოების ჰერმეტულობა და დამაგრება;

გ. კაბელების დამაგრებისა და ჩამიწების ჭანჭიკიანი შეერთებების საიმედოობა;

დ. ხელსაწყოების, შემაერთებელი ხაზების მექანიკური დაზიანება, ჩამიწების სადენების გაწყვეტა;

ე. ხელსაწყოების ჩვენებების სისწორე ნულოვანი მნიშვნელობის მიხედვით;

ვ. თერმომეტრების ჯიბეების გაწმენდა და ზეთის ჩასხმა.

3. გარდა წინა პუნქტში აღნიშნულისა, ექვს თვეში ერთხელ მაინც ტარდება მუშა მანომეტრების შემოწმება საკონტროლო მანომეტრით სკალის მუშა წერტილში ცდომილების განსაზღვრისათვის.

4. გარე დათვალიერება ტარდება ყოველ ცვლაში.

5. საზომ-საკონტროლო ხელსაწყოების, ავტომატიზაციისა და სიგნალიზაციის სისტემების პროფილაქტიკური რემონტისას სრულდება:

ა. საზომი მექანიზმის მოძრავი ნაწილების შეზეთვა;

ბ. გაცვეთილი დეტალებისა და კვანძების მთლიანი ან ნაწილობრივი შეცვლა;

გ. მფილტრავი ელემენტების შეცვლა;

დ. გაზსაშიშ ზონაში განთავსებული ხელსაწყოების აფეთქებადაცულობის უზრუნველმყოფი მოწყობილობის მთლიანობის, ხელსაწყოების ელექტრული წრედების იზოლაციის წინაღობის, მცველებისა და ჩამიწების წინაღობის ნომინალური მნიშვნელობების შესაბამისობის შემოწმება;

ე. ხელსაწყოების მუშაობის შემოწმება და საჭიროებისას მათი რეგულირება.

6. ტექნოლოგიური პარამეტრების გადამწოდებისა და საზომი გარდამქმნელების გამოსავალი მახასიათებლები მოწმდება ექვს თვეში ერთხელ მაინც, სათავსების დაგაზიანების კონტროლის სისტემები – ხუთ დღეში ერთხელ მაინც, ხოლო გადასატანი გაზანალიზატორები – თვეში ერთხელ მაინც.

7. შემოწმების შედეგები ფიქსირდება ცვლის ჟურნალში. რემონტის შედეგები ფორმდება აქტებით.


მუხლი 42. კაპიტალური რემონტი

1. ძირითადი და დამხმარე მოწყობილობის საზომ-საკონტროლო ხელსაწყოების, ავტომატიზაციისა და სიგნალიზაციის სისტემების კაპიტალური რემონტი ტარდება აუცილებლობიდან გამომდინარე. რემონტის მოცულობა დგინდება მოწყობილობის ფაქტობრივი მდგომარეობის მიხედვით ტექნიკური მომსახურებისა და სისტემების ფუნქციონირების კონტროლის, აგრეთვე, მტყუნებებისა და უწესივრობების ანალიზის საფუძველზე.

2. კაპიტალური რემონტის შემდეგ ექსპლუატაციაში შეყვანის წინ სისტემები უნდა გამოიცადოს რემონტის შემსრულებელი ორგანიზაციის მეთოდიკებისა და პროგრამების მიხედვით, რომლებიც შეთანხმებულია დადგენილი წესით.

3. კაპიტალური რემონტის შედეგები ფორმდება აქტებით.


თავი XII. დამხმარე მოწყობილობა


მუხლი 43. სავენტილაციო სისტემები

1. გაზსავსებ საკომპრესორო სადგურის ყოველ სავენტილაციო დანადგარზე უნდა შედგეს პასპორტი ძირითადი ტექნიკური მახასიათებლების აღნიშვნით დადგენილი წესის შესაბამისად.

2. ბრძანებით ინიშნება სავენტილაციო დანადგარებზე პასუხისმგებელი პირი.

3. სავენტილაციო დანადგარებზე დგება საექსპლუატაციო ფორმულარი, რომელიც მოიცავს:

ა. ჰაერსატარების სქემას მილების დიამეტრებით, არმატურის, კომპენსატორების, მცველების, ცეცხლმაკავი და სადრენაჟო მოწყობილობის, უკუსარქვლების, საზომ-საკონტროლო ხელსაწყოების, დანადგარის სხვა მოწყობილობის განლაგებით;

ბ. სავენტილაციო დანადგარის ექსპლუატაციაში მიღების აქტს;

გ. სავენტილაციო დანადგარის მოწყობილობის პასპორტებს;

დ. დანადგარის მუშაობის დროის აღრიცხვას;

ე. უწესივრობების აღრიცხვას ექსპლუატაციის დროს;

ვ. დანადგარის მოწყობილობისა და ელემენტების ტექნიკური მომსახურებისა და რემონტების აღრიცხვას;

ზ. მონაცემებს დანადგარის ელემენტების შეცვლის შესახებ.

4. სავენტილაციო დანადგარის ექსპლუატაციისას სრულდება დათვალიერება ყოველ ცვლაში, ტექნიკური მომსახურება, მიმდინარე და კაპიტალური რემონტები.

5. სავენტილაციო დანადგარების ყოველ ცვლაში დათვალიერებისას წარმოებს:

ა. სათავსში დაჭირხნული ჰაერის პარამეტრების კონტროლი;

ბ. უკუსარქვლების მოქმედების შემოწმება;

გ. კალორიფერების თბოგადამტანების პარამეტრების შემოწმება;

დ. ჩამიწების მთლიანობის შემოწმება;

ე. ელექტროძრავების, ჰაერსატარების, მილსადენების დამაგრების შემოწმება;

ვ. მბრუნავი ნაწილების შემოღობვის მდგომარეობის შემოწმება;

ზ. ელექტროძრავების გამომყვანების კოლოფების მდგომარეობის შემოწმება.

6. სავენტილაციო დანადგარების ტექნიკური მომსახურება ტარდება გრაფიკით დამამზადებელი ქარხნის პასპორტებით გათვალისწინებულ ვადებში, მაგრამ თვეში ერთხელ მაინც, მიმდინარე რემონტი – წელიწადში ერთხელ მაინც, კაპიტალური რემონტი – ხუთ წელიწადში ერთხელ მაინც.

7. სავენტილაციო დანადგარების ტექნიკური მომსახურებისას წარმოებს:

ა. ვიზუალური კონტროლი მექანიკური დაზიანებისა და კოროზიის, ჰაერსატარების ჰერმეტულობის, სავენტილაციო კამერებისა და კალორიფერების მილების, შეღებვის მთლიანობის დარღვევის, ხმაურისა და ვიბრაციის გამოვლენის მიზნით;

ბ. დროსელ-სარქვლების, შიბერებისა და ჟალუზის ცხაურების, ცენტრიდანული ვენტილატორების მუშა თვლებისა და ღერძული ვენტილატორების ნიჩბების ბრუნვის მიმართულების სისწორის (სავენტილაციო დანადგარის მოქმედების სისწორის ჩათვლით) შემოწმება;

გ. ცენტრიდანულ ვენტილატორების როტორებსა და გარსაცმს შორის და ღერძული ვენტილატორების ნიჩბებსა და რკალს შორის ღრეჩოების შემოწმება;

დ. ფილტრის, კალორიფერის ფირფიტებისა და სექციების გაჭუჭყიანების განსაზღვრა და კასეტების მფილტრავი მასალით შევსების შემოწმება;

ე. ელექტროძრავების საკისრების ტემპერატურის კონტროლი და ძრავების ჩამიწების შემოწმება;

ვ. სათავსში დაჭირხნული ჰაერის პარამეტრების შემოწმება;

ზ. სავენტილაციო კამერების კარების ჰერმეტულობისა და თბოიზოლაციის მდგომარეობის შემოწმება.

8. სავენტილაციო დანადგარის მიმდინარე რემონტისას წარმოებს შემდეგი ყველაზე მეტად დამახასიათებელი სამუშაოები:

ა. ტექნიკური მომსახურებისას გამოვლენილი დეფექტების აღმოფხვრა;

ბ. ელექტროძრავების დაშლა და გაწმენდა;

გ. ელექტროძრავების მუშაობის შემოწმება უქმი სვლისა და დატვირთვის რეჟიმებში;

დ. ელექტროძრავების აფეთქებადაცულობის პარამეტრების შემოწმება;

ე. ჩამამიწებელი მოწყობილობის წინაღობის შემოწმება;

ვ. დენგამტარი ნაწილების რემონტი ან შეცვლა;

ზ. მაგნიტური ამამუშავებლებისა და კონტაქტორების რემონტი;

თ. ვენტილატორებისა და ელექტროძრავების საკისრების რემონტი ან შეცვლა;

ი. საკისრებში საპოხის შეცვლა;

კ. ცენტრიდანული ვენტილატორების მუშა თვლების ცალკეული ნიჩბებისა და ღერძული ვენტილატორების ნიჩბების რემონტი;

ლ. ვენტილატორებისა და ელექტროძრავების დამაგრება;

მ. ჰაერსატარების, ვენტილატორების, სავენტილაციო კამერების, ჰაერის ასაღები და გამწოვი შახტების გაწმენდა;

ნ. სავენტილაციო კამერების, სახელურების, კასეტების, შიბერების რემონტი;

ო. კალორიფერის მილებში არასიმჭიდროვეების აღმოფხვრა;

პ. სავენტილაციო სისტემების გამოცდა და რეგულირება აეროდინამიკური მახასიათებლების განსაზღვრით.

9. აკრძალულია გაზსავსები საკომპრესორო სადგურის ტექნოლოგიური მოწყობილობის მუშაობა უწესივრო ან გაჩერებული სავენტილაციო დანადგარებითა და ჰაერმაცივებელი აპარატებით.


მუხლი 44. შეკუმშული ჰაერის (გაზის) მომზადების სისტემა

1. ავტომატური რეგულირების, კონტროლისა და დაცვის სისტემების პნევმატიკური მოწყობილობის კვებისათვის შესაძლებელია გამოყენებული იქნეს შეკუმშული ჰაერი ან შეკუმშული ბუნებრივი გაზი, რომლებიც უნდა აკმაყოფილებდნენ შემდეგ მოთხოვნებს:

ა. ნამის წერტილის ტემპერატურა – არა ნაკლებ მინუს 400 c -ისა;

ბ. წნევა – არა უმეტეს 0,7 მეგპა (7 კგძ/სმ2) -ისა;

გ. წყლისა და ზეთის შემცველობა თხევად მდგომარეობაში დაიშვებელია;

დ. მყარი მინარევების შემცველობა – არა უმეტეს 2 მგ/მ3 -ისა;

ე. ერთეული მყარი ნაწილაკის ზომა – არა უმეტეს 10 მკმ -ისა;

2. შეკუმშული ჰაერის (გაზის) მიწოდების სისტემის ექსპლუატაციისას სრულდება დათვალიერება ყოველ ცვლაში, ტექნიკური მომსახურება, მიმდინარე და კაპიტალური რემონტები.

3. შეკუმშული ჰაერის (გაზის) მიწოდების სისტემაში შემავალი ავტომატური რეგულირების, კონტროლისა და დაცვის სისტემების პნევმატიკური მოწყობილობის კვების სისტემაში შემავალი ბერვის საშუალებების, ჰაერის (გაზის) საშრობი დანადგარების, ჰაერის (გაზის) წნევის რეგულატორების, წნევაზე მომუშავე ჭურჭლების, გაზსადენებისა და არმატურის ტექნიკური მომსახურება ტარდება დამამზადებელი ქარხნების პასპორტებისა და “წესების” მოთხოვნების შესაბამისად.


მუხლი 45. ხანძარსაწინაღო მოწყობილობა

1. გაზსავსები საკომპრესორო სადგური უზრუნველყოფილი უნდა იყოს ხანძარსაწინააღმდეგო მოწყობილობით „გაზის მრეწველობაში სახანძრო უსაფრთხოების წესების” მოთხოვნათა შესაბამისად და ხანძრის ჩაქრობის პირველადი საშუალებებით (დანართი 5) ან საქართველოში მოქმედი “სახანძრო უსაფრთხოების წესების” შესაბამისად (დანართი 5ა).

2. ხანძარსაწინაღო მოწყობილობის წესივრულობა განისაზღვრება გარე დათვალიერებით.

3. მოწყობილობა უნდა იყოს სუფთა, ბზარების, წატეხებისა და გაღუნვების გარეშე; ნიჩბების, ბორჯების და ა.შ. მუშა ნაწილები უნდა იყოს ალესილი.

4. სახანძრო ლულები უნდა შემოწმდეს თვეში ერთხელ მაინც, ამასთან, საჭიროა დათვალიერდეს ლულის სასხურებლები (არ უნდა ჰქონდეთ შენატყლეჟები და მეტნაბეჭები), შემაერთებელი თავები; შემოწმდეს შუასადებების არსებობა და მათი მდგომარეობა, სამხრე ღვედების სიმტკიცე; ლულები გაიწმინდოს მტვრისა და ჭუჭყისაგან, აგრეთვე კუთხვილოვანი შეერთებების, ონკანების და ა.შ. შეზეთვა.

5. სახანძრო სახელოების შემაერთებელი არმატურა უნდა გაისინჯოს თვეში ერთხელ მაინც, ხოლო სახელოები გამოიცადოს – წელიწადში ერთხელ მაინც სახანძრო სახელოების ექსპლუატაციისა და რემონტის ინსტრუქციის მოთხოვნათა მოცულობით.

6. ნახშირმჟავა და ფხვნილიანი ცეცხლსაქრობები ექვემდებარება გარე დათვალიერებას ყოველ ცვლაში.

7. ნახშირმჟავა ცეცხლსაქრობები სამ თვეში ერთხელ ექვემდებარება აწონვას. ნახშირმჟავას წონის 10 %-ზე მეტად შემცირებისას, ცეცხლსაქრობი უნდა შეიცვალოს ახლით.

8. ფხვნილიანი ცეცხლსაქრობები უნდა დაიტენოს წელიწადში ერთხელ მაინც. თუ ცეცხლსაქრობის კორპუსში ადგილი აქვს წნევის ვარდნას, მასში უნდა ჩაიჭირხნოს შეკუმშული ჰაერი დამამზადებელი ქარხნის პასპორტში მითითებული წნევით.

9. ავტომატური ხანძარქრობის სისტემის ცეცხლსაქრობები და ბალონები ხუთ წელიწადში ერთხელ მაინც ექვემდებარება ტექნიკურ შემოწმებას.

10. შემოწმების შედეგები ფიქსირდება ჟურნალში.

დანართი 1

1,2 მეგპა (12 კგძ/სმ2) -მდე ჩათვლით წნევის გაზსადენების გამოცდა (ამონაწერი)

1. მშენებლობადამთავრებული გარე გაზსადენების სიმტკიცესა და ჰერმეტულობაზე გამოცდამდე საჭიროა მათი შიგა ღრუს გაწმენდა. გაწმენდის ხერხი განისაზღვრება სამუშაოთა წარმოების პროექტით. შიგა გაზსადენებისა და გაზმარეგულირებელი სადგურების, პუნქტებისა და დანადგარების გაზსადენების გაწმენდა ხდება მონტაჟის დაწყებამდე.

2. გამოცდას სიმტკიცესა და ჰერმეტულობაზე ატარებს სამშენებლო-სამონტაჟო საწარმო საექსპლუატაციო საწარმოს წარმომადგენლის თანდასწრებით. დასაშვებია სიმტკიცეზე გამოცდის ჩატარება საექსპლუატაციო საწარმოს წარმომადგენლის მონაწილეობის გარეშე მასთან შეთანხმებით. გამოცდის შედეგები ფორმდება ჩანაწერით სამშენებლო პასპორტში.

3. ერთდროულად გამოსაცდელი გაზსადენების სიგრძე არ უნდა აღემატებოდეს შემდეგ სიდიდეებს:

ა. 200 მმ-მდე ჩათვლით დიამეტრის გაზსადენებისათვის
 – 6 კმ;

ბ. 200 მმ-ზე მეტი 400 მმ-მდე
 ჩათვლით დიამეტრის გაზსადენებისათვის – 4კმ;

გ. 400 მმ-ზე მეტი დიამეტრის გაზსადენებისათვის – 3 კმ.

4. გაზსადენების სიმტკიცესა და ჰერმეტულობაზე გამოცდისათვის გამოიყენება შემდეგი მანომეტრები:

ა. გამოსაცდელი წნევისას 0,01 მეგპა (0,1 კგძ/სმ2)-მდე – წყლით შევსებული U-სებრი სითხის მანომეტრები;

ბ. გამოსაცდელი წნევისას 0,01 მეგპა (0,1 კგძ/სმ2)-დან 0,1 მეგპა (1 კგძ/სმ2)-მდე – ვერცხლისწყლით შევსებული U-სებრი სითხის მანომეტრები და სანიმუშო მანომეტრები, გარდა ამისა სიმტკიცეზე გამოცდისას – ზამბარიანი მანომეტრები სიზუსტის კლასით არაუდაბლეს 1,0-ისა (ზამბარიან მანომეტრზე სიზუსტის კლასის მაჩვენებელი ციფრი არ უნდა აღემატებოდეს 1,0-ს).

გ. გამოსაცდელი წნევისას 0,1 მეგპა (1 კგძ/სმ2) და მეტი: სიმტკიცეზე გამოცდისას – ზამბარიანი მანომეტრები სიზუსტის კლასით არაუდაბლეს 1,5-ისა; ჰერმეტულობაზე გამოცდისას'– სანიმუშო მანომეტრები, ზამბარიანი მანომეტრები სიზუსტის კლასით არაუდაბლეს 1,0-ისა და დიფმანომეტრები. 

გამოცდისათვის გამოყენებული ზამბარიანი მანომეტრების კორპუსის დიამეტრი არ უნდა იყოს 160 მმ-ზე ნაკლები. მანომეტრის გაზომვის ზედა ზღვარი სკალაზე უნდა იყოს გამოსაცდელი წნევის 4/3-ისა და 5/3-ის ფარგლებში. ბარომეტრული წნევის გასაზომად გამოიყენება ბარომეტრ-ანეროიდები. დასაშვებია ბარომეტრული წნევის მონაცემების მიღება ადგილობრივი მეტეოსადგურიდან.

5. გარე გაზსადენების, გაზშემყვანების, გაზმარეგულირებელი სადგურების, პუნქტებისა და დანადგარების გამოცდები სიმტკიცესა და ჰერმეტულობაზე ტარდება ჩამკეტი არმატურის, მოწყობილობისა და საზომ-საკონტროლო ხელსაწყოების დაყენების შემდეგ.

6. შიგა გაზსადენების სიმტკიცეზე გამოცდა ტარდება გამორთული მოწყობილობით, თუ ეს მოწყობილობა არ არის გათვლილი გამოსაცდელ წნევაზე. 
წნევის ნორმები გაზსადენების სიმტკიცესა და ჰერმეტულობაზე გამოცდის დროს

                                                                                                                                                                                                                  ცხრილი

	გაზსადენები და ნაგებობები,

მეგპა (კგძ/სმ2)

გაზის წნევა,


	გამოსაცდელი ნორმა
	შენიშვნა

	
	სიმტკიცეზე
	ჰერმეტულობაზე
	წნევის 
დასაშვები
 დაცემა
	

	
	გამოსაცდე-ლი წნევა, მეგპა (კგძ/სმ2)
	გამოცდის ხანგრ-ძლივობა, სთ
	გამოსაც-დელი წნევა, მეგპა (კგძ/სმ2)
	გამოცდის ხანგრძლივობა, სთ
	
	

	1
	2
	3
	4
	5
	6
	7

	  მიწისქვეშა გაზსადენები

	1. დაბალი წნევის 0,005 (0,05)-მდე ჩათვლით 
2. დაბალი წნევის გაზშემყვანები 0,005 (0,05)-მდე ჩათვლით პირობითი დიამეტრით 100 მმ-მდე, მათი ქუჩის გაზსადენებთან დამოუკიდებლად მშენებლობისას
3. საშუალო წნევის 0,005 (0,05)-ზე მეტი 0,3 (3)-მდე ჩათვლით
4. მაღალი წნევის 0,3 (3)-ზე მეტი 0,6 (6)-მდე ჩათვლით
5. მაღალი წნევის 0,6 (6)-ზე მეტი 1,2 (12)-მდე ჩათვლით
	0,6 (6)
0,1 (1)
0,6 (6)
0,75  (7,5)
1,5 (15)

	1
1
1
1
1

	0,1 (1)
0,01 (0,1)
0,3 (3)
0,6 (6)
1,2 (12)

	24
1
24
24
24

	განისაზღვრება (1) ფორმულით

იგივე
იგივე
იგივე
იგივე

	

	  მიწისზედა გაზსადენები

	6. დაბალი წნევის 0,005 (0,05)-მდე ჩათვლით 

7. დაბალი წნევის გაზშემყვანები 0,005 (0,05)-მდე ჩათვლით პირობითი დიამეტრით 100 მმ-მდე, მათი ქუჩის გაზსადენებთან დამოუკიდებლად მშენებლობისას

8. საშუალო წნევის 0,005 (0,05)-ზე მეტი 0,3 (3)-მდე ჩათვლით
9. მაღალი წნევის 0,3 (3)-ზე მეტი 0,6 (6)-მდე ჩათვლით
10. მაღალი წნევის 0,6 (6)-ზე მეტი 1,2 (12)-მდე ჩათვლით


	0,3(3)
0,1 (1)
0,45 (4,5)
0,75 (7,5)
1,5 (15)

	1
1
1
1
1

	0,1 (1)
0,01 (0,1)
0,3 (3)
0,6 (6)
1,2(12)

	0,5
0,5
0,5
0,5
0,5

	წნევის ხილული დაცემა ანომეტრზე 

არ დაიშვება
იგივე
იგივე
იგივე
იგივე

	

	გაზმარეგულირებელი სადგურის, 

პუნქტის და დანადგარის გაზსადენები 
და მოწყობილობა

	11. დაბალი წნევის 0,005 (0,05)-მდე ჩათვლით
12. საშუალო წნევის 0,005 (0,05)-ზე მეტი 0,3 (3)-მდე ჩათვლით
	0,3 (3)
0,45 4,5)
	1
1
	0,1 1)
0,3 (3)
	12
12
	გამოსაცდელი წნევის 1 %
იგივე
	არ ვრცელდება კარადული ტიპის გაზმარეგულირებელ პუნქტსა და დანადგარზე, რადგან გამოიცდება და- მამზადებელ ქარხანაში
იგივე

	13. მაღალი წნევის 0,3 (3)-ზე მეტი 0,6 (6)-მდე ჩათვლით

14. მაღალი წნევის 0,6 (6)-ზე მეტი 1,2 (12)-მდე ჩათვლით
	0,75 7,5)
1,5 (15)
	1
1
	0,6 (6)
1,2 (12)


	12
12
	იგივე
იგივე
	იგივე
იგივე

	15. შიგასასაამქრო გაზსადენები

	დაბალი წნევის 0,005 (0,05)-მდე ჩათვლით
საშუალო წნევის 

0,005 (0,05)-ზე მეტი 0,1 (1)-მდე ჩათვლით
0,1 (1)-ზე მეტი 0,3 (3)-მდე ჩათვლით
მაღალი წნევის 0,3 (3)-ზე მეტი 0,6 (6)-მდე ჩათვლით
0,6 (6)-ზე მეტი 1,2 (12)-მდე ჩათვლით

	0,1 (1)
0,2 (2)
0,45 4,5)
0,75  7,5)
1,5 (15)


	1
1
1
1
1
	0,01 (0,1)
0,1 (1)
0,3 (3)
მუშა წნევაზე 25%-ით მეტი, მაგრამ 
არაუმეტეს 0,6 (6)
მუშა წნევაზე 25%-ით მეტი, მაგრამ არაუმეტეს 1,2 (12)
	1
1
1
1
1
	60 დკპა (60 მმ წყ.სვ.)
გამოსაცდელი წნევის 1,5 %
განისაზღვრება (4) ფორმულით
იგივე
იგივე
	


7. გაზსადენების გამოსაცდელი წნევა მიიღება ცხრილის შესაბამისად. სიმტკიცეზე გამოცდის შედეგები ჩაითვლება დადებითად, თუ გამოცდის პერიოდში წნევა უცვლელია (არ არის ხილული წნევის დაცემა მანომეტრზე). ჰერმეტულობაზე გამოცდის შედეგები ჩაითვლება დადებითად, თუ გამოცდის პერიოდში წნევის ფაქტობრივი დაცემა არ აღემატება დასაშვებს და დათვალიერებისათვის მისაწვდომ ადგილებში არ გამოვლინდა გაჟონვები. გაზსადენების სიმტკიცეზე პნევმატიკური გამოცდისას დეფექტების ძებნა საპნის ემულსიით დასაშვებია ჩატარდეს მხოლოდ ჰერმეტულობაზე გამოცდის ნორმამდე წნევის შემცირების შემდეგ.

8. 0,3 მეგპა (3 კგძ/სმ2)-ზე მეტი წნევის მიწისზედა გაზსადენები სიმტკიცეზე გამოიცდება წყლით. დასაშვებია ჰაერით გამოცდაც, თუ მიღებული იქნება უსაფრთხოების სპეციალური ზომები.

9. მიწისქვეშა გაზსადენების ჰერმეტულობაზე გამოცდა ტარდება თხრილის შევსების შემდეგ საპროექტო ნიშნულებამდე. მიწისქვეშა გაზსადენების ჰერმეტულობაზე გამოცდის დაწყებამდე ჰაერის ტემპერატურა მილში უნდა გაუტოლდეს გრუნტის ტემპერატურას. ამისათვის მინიმალური დაყოვნება გაზსადენის ჰაერით შევსებიდან გამოცდის დაწყებამდე უნდა შეადგენდეს:

ა. 300 მმ-მდე ჩათვლით დიამეტრის გაზსადენებისათვის - 6 სთ;

ბ. 300 მმ-ზე მეტი 500 მმ-მდე ჩათვლით დიამეტრის გაზსადენებისათვის - 12 სთ;

გ. 500 მმ-ზე მეტი დიამეტრის გაზსადენებისათვის - 24 სთ.

10. გამოცდის შედეგები ჩაითვლება დადებითად, თუ ფაქტობრივი წნევის დაცემა ნაკლებია დასაშვებზე.

11. წნევის დასაშვები დაცემა განისაზღვრება ფორმულით

სადაც ∆Pდას არის წნევის დასაშვები დაცემა, კპა;

∆P1დას - იგივე, მმ ვწყ.სვ.;

d - გაზსადენის შიგა დიამეტრი, მმ;


T - გამოცდის ხანგრძლივობა, სთ.

თუ გამოსაცდელი გაზსადენი შედგება სხვადასხვა d1, d2, d3, (, dn, დიამეტრის უბნებისგან, d სიდიდე გამოითვლება ფორმულით

2

(


სადაც d1, d2, (, dn არის გაზსადენების უბნების შიგა დიამეტრი, მმ;


l1, l2, (, ln - გაზსადენების სათანადო სიგრძეები, მ.
12. წნევის ფაქტობრივი დაცემა გაზსადენებში ∆Pფაქ, კპა, (მმ ვწყ.სვ) განისაზღვრება ფორმულით

(


სადაც 
P1 და P2 არის ჭარბი წნევა გაზსადენში გამოცდის დაწყებისას და დამთავრების შემდეგ, კპა (მმ ვწყ.სვ.);

  B1 და B2 -შესაბამისი ბარომეტრული წნევა, კპა (მმ ვწყ.სვ.).
13. 0,1 მეგპა (1 კგძ/სმ2)-ზე მეტი წნევის შიგა გაზსადენების გამოცდისას სამრეწველო და სასოფლო-სამეურნეო საწარმოებში, საქვაბეებში, მოსახლეობის საყოფაცხოვრებო მომსახურების საწარმოო ხასიათის ობიექტებზე წნევის დასაშვები დაცემა ∆Pდას განისაზღვრება ფორმულით

სადაც d არის გამოსაცდელი გაზსადენის შიგა დიამეტრი, მმ. თუ გამოსაცდელი გაზსადენი შედგება სხვადასხვა დიამეტრის უბნებისაგან, d სიდიდე განისაზღვრება (2) ფორმულით.
14. გაზსადენში წნევის ფაქტობრივი დაცემა, გამოსახული პროცენტებში საწყის წნევასთან მიმართ, განისაზღვრება ფორმულით
[image: image10.wmf](

)

(

)

,

t

B

P

t

B

P

1

100

P

2

1

1

1

2

2

ú

û

ù

ê

ë

é

´

+

´

+

-

=

D

faq

                  [image: image11.wmf])

5

(


სადაც P1, P2, B1, B2 იგივეა, რაც (3) ფორმულაში;

t1 და t2 - ჰაერის აბსოლუტური ტემპერატურა გაზსადენში გამოცდის დაწყებამდე და  დამთავრების შემდეგ, C0.
                                              დანართი 2
მაგისტრალური გაზსადენების გამოცდა (ამონაწერი)
1. მაგისტრალური გაზსადენების გამოცდა სიმტკიცესა და ჰერმეტულობაზე უნდა ჩატარდეს უბნის ან მთელი გაზსადენის სრული მზადყოფნის (მთლიანი ამოვსების, საყრდენებზე დამაგრების, სიღრუის გაწმენდის, არმატურისა და ხელსაწყოების, კათოდური გამომყვანების დაყენებისა და გამოსაცდელი ობიექტის საშემსრულებლო დოკუმენტაციის წარმოდგენის) შემდეგ.

2. გაზსადენების გამოცდა სიმტკიცესა და ჰერმეტულობაზე უნდა ჩატარდეს ჰიდრავლიკური (წყლით, არაყინვადი სითხეებით) ან პნევმატიკური (ჰაერით, ბუნებრივი გაზით) ხერხით.

3. გაზსადენების გამოცდა მთიან და დასერილ ადგილებში დასაშვებია ჩატარდეს კომბინირებული ხერხით (ჰაერით და წყლით ან გაზით და წყლით).

4. გაზსადენების ჰიდრავლიკური გამოცდა ჰაერის უარყოფითი ტემპერატურის დროს დაიშვება მხოლოდ გაზსადენების, სახაზო არმატურისა და ხელსაწყოების გაყინვისაგან დაცვის შემთხვევაში.

5. გამოცდის ხერხი, უბნების საზღვრები, გამოსაცდელი წნევების სიდიდე და დაინტერესებულ ორგანიზაციებთან შეთანხმებული გამოცდის ჩატარების სქემა, რომელშიც მითითებულია წყლის აღებისა და გადაშვების ადგილები, აგრეთვე გაზის მიწოდების პუნქტები და დროებითი კომუნიკაციების მოწყობა, განისაზღვრება პროექტით.

6. გამოსაცდელი უბნის სიგრძე არ იზღუდება, გარდა ჰიდრავლიკური გამოცდისა და კომბინირებული ხერხისა, როდესაც უბნის სიგრძე მიიღება ჰიდროსტატიკური წნევის გათვალისწინებით.

7. გაზსადენების უბნების კატეგორიებისა და მათი დანიშნულების მიხედვით სიმტკიცესა და ჰერმეტულობაზე გამოცდის ეტაპები, წნევის სიდიდეები და გამოცდის ხანგრძლივობა მიიღება თანდართული ცხრილის შესაბამისად.

8. გაზსადენის სახაზო ნაწილი და ლუპინგები ექვემდებარება ციკლურ ჰიდრავლიკურ გამოცდას სიმტკიცეზე (გამონაკლის შემთხვევებში დასაშვებია გამოცდის ჩატარება გაზით) და ჰერმეტულობაზე გაზით. ციკლების რაოდენობა უნდა იყოს არანაკლებ სამისა, ხოლო გამოსაცდელი წნევის სიდიდე ყოველ ციკლში უნდა დადგინდეს იმ წნევიდან, რომელიც მილის ლითონში იწვევს დაძაბულობას დენადობის ზღვრის 0,9-დან 0,75-მდე.

9. გაზსადენის გამოსაცდელი წნევის ქვეშ დაყოვნების საერთო ხანგრძლივობა, წნევის შემცირებისა და აღდგენის ციკლების დროის გათვალისწინების გარეშე, უნდა იყოს არანაკლებ 24 საათისა.

10. გაზსადენების უბნის დაყოვნების ხანგრძლივობა წნევის შემცირების ციკლებს შორის უნდა იყოს არანაკლებ 3 საათისა.

11. გაზსადენის უბნის დაყოვნება გამოსაცდელი წნევის ქვეშ უკანასკნელი დეფექტის ლიკვიდაციის ან წნევის შემცირების უკანასკნელი ციკლის შემდეგ უნდა შეადგენდეს არანაკლებ 3 საათს.

12. მაგისტრალური გაზსადენი, რომელიც ექვემდებარება სიმტკიცესა და ჰერმეტულობაზე გამოცდას, უნდა დაიყოს ცალკეულ უბნებად, რომლებიც შემოისაზღვრება სახშობებით ან სახაზო არმატურით.

13. სახაზო არმატურა შესაძლებელია გამოყენებულ იქნეს შემომსაზღვრელ ელემენტად იმ შემთხვევაში, თუ წნევათა სხვაობა არ აღემატება დასაშვებ მაქსიმალურ მნიშვნელობას მოცემული ტიპის არმატურისათვის.

14. გაზსადენების ყველა კატეგორიის უბნების გამოცდა ჰერმეტულობაზე ტარდება სიმტკიცეზე გამოცდისა და გამოსაცდელი წნევის შემცირების შემდეგ პროექტით მიღებულ მაქსიმალურ მუშა წნევამდე.

15. პნევმატიკური გამოცდის დროს გაზსადენის შევსება და მასში წნევის აწევა გამოსაცდელამდე (Pგამ) უნდა სრულდებოდეს მთლიანად გაღებული ბაიპასის ხაზების ონკანების გავლით. ამ დროს სახაზო ონკანები დაკეტილია.
16. ჰაერის ან ბუნებრივი გაზის გაჟონვების გამოსავლენად გაზსადენში ჩაწნეხის პერიოდში მათ უნდა დაემატოს ოდორანტი.

17. პნევმატიკური გამოცდისას წნევის აწევა გაზსადენში უნდა ხდებოდეს მდოვრედ – არა უმეტეს 0,3 მეგპა (3 კგძ/სმ2) საათში, ტრასის დათვალიერებით, როდესაც წნევა მიაღწევს გამოსაცდელის 0,3-ს, მაგრამ არა უმეტეს 2 მეგპა (20 კგძ/სმ2)-ს. დათვალიერების დროს წნევის აწევა უნდა შეწყდეს. წნევის შემდგომი აწევა გამოსაცდელამდე ტარდება შეუჩერებლად. გამოსაცდელი წნევის ქვეშ გაზსადენი ტემპერატურის სტაბილიზაციისათვის უნდა დაყოვნდეს 12 საათის განმავლობაში. ამ დროს ბაიპასის ონკანები ღიაა, ხოლო სახაზო ონკანები – დაკეტილი. შემდეგ წნევა მცირდება მუშა წნევის სიდიდემდე, იკეტება ბაიპასის ონკანები და არანაკლებ 12 საათის განმავლობაში ტარდება ტრასის დათვალიერება, დაკვირვება და წნევის სიდიდეების გაზომვა.

18. წნევის აწევისას 0,3 Pგამ–დან Pგამ–მდე და 12 საათის განმავლობაში წნევისა და ტემპერატურის სტაბილიზაციისა და სიმტკიცეზე გამოცდისას ტრასის დათვალიერება აკრძალულია.
19. ტრასის დათვალიერება ჰერმეტულობაზე შემოწმების მიზნით უნდა ჩატარდეს მხოლოდ გამოსაცდელი წნევის შემცირების შემდეგ მუშა წნევის სიდიდემდე.

20. გაზსადენის წყლით შევსებისას ჰიდრავლიკური გამოცდისათვის გაზსადენიდან მთლიანად უნდა იქნეს გამოდევნილი ჰაერი. ჰაერის გამოდევნა ხორციელდება გამყოფი დგუშების ან ჰაერის შესაძლო დაგროვების ადგილებში დაყენებული ჰაერის გამოსაშვები ონკანებით.

21. სიმტკიცესა და ჰერმეტულობაზე გამოცდის შედეგები ჩაითვლება დადებითად, თუ სიმტკიცეზე გამოცდისას წნევა რჩება უცვლელი, ხოლო ჰერმეტულობაზე შემოწმებისას გაჟონვებს არ ექნება ადგილი.

22. გაზსადენის პნევმატიკური გამოცდისას დასაშვებია 12 საათის განმავლობაში წნევის შემცირება 1 %-ით.

23. გაჟონვის ვიზუალურად, ხმით, სუნით ან ხელსაწყოების საშუალებით გამოვლენისას გაზსადენის უბანი ექვემდებარება რემონტს და განმეორებით გამოცდას სიმტკიცესა და ჰერმეტულობაზე.

24. გაზსადენის სიმტკიცესა და ჰერმეტულობაზე ჰიდრავლიკური მეთოდით გამოცდის შემდეგ წყალი მთლიანად უნდა იქნეს მოცილებული.

25. წყლის მთლიანი მოცილება გაზსადენიდან უნდა განხორციელდეს არანაკლებ ორი (ძირითადი და საკონტროლო) გამყოფი დგუშის გაშვებით შეკუმშული ჰაერის ან გამონაკლის შემთხვევაში გაზის წნევით. გამყოფი დგუშის მოძრაობის სიჩქარე გაზსადენიდან წყლის გამოდევნისას უნდა იყოს 3-10 კმ/სთ-ის ფარგლებში.

26. გაზსადენიდან წყლის გამოდენის შედეგი შეიძლება ჩაითვალოს დამაკმაყოფილებლად, თუ საკონტროლო გამყოფი დგუშის წინ არ არის წყალი და იგი გამოვიდა გაზსადენიდან დაურღვეველი. წინააღმდეგ შემთხვევაში საკონტროლო გამყოფი დგუშების გატარება გაზსადენში უნდა განმეორდეს.

27. სიმტკიცესა და ჰერმეტულობაზე გამოცდის ყველა ხერხისას წნევების გაზომვისათვის გამოყენებულ უნდა იქნეს შემოწმებული, დაპლომბილი და პასპორტის მქონე დისტანციური ხელსაწყოები ან მანომეტრები, სიზუსტის კლასით არა უდაბლეს 1-სა, 4/3 გამოსაცდელი წნევის ზღვრული სკალით, რომლებიც იდგმება დაცვის ზონის გარეთ.

28. გაზსადენის სიღრუის გაწმენდის, აგრეთვე, სიმტკიცესა და ჰერმეტულობაზე გამოცდის შედეგები ფორმდება აქტებით.
ცხრილი

	უბნის კატეგორია
	მაგისტრალური გაზსადენის უბნის დანიშნულება


	სიმტკიცესა და ჰერმეტულობაზე გამოცდის ეტაპები


	წნევა
	ხანგრძლივობა, საათი

	
	
	
	სიმტკიცეზე გამოცდისას
	ჰერმეტულობაზე გამოცდისას
	სიმტკიცეზე გამოცდისას
	ჰერმეტულობაზე გამოცდისას

	
	
	
	ჰიდრავლიკურად
	პნევმატიკურად
	
	ჰიდრავლიკუ-რად
	პნევმატიკუ-რად
	

	
	
	
	ზედა წერტილში
	ქვედა წერტილ-ში
	
	
	
	
	

	1
	2
	3
	4
	5
	6
	7
	8
	9
	10

	B
	გაზსადენები შენობების შიგნით და   გაზმანაწილებელი სადგურების ტერიტორიებზე 
	მიწაში ჩადებისა და თხრილის ავსების ან საყრდენებზე დამაგრების შემდეგ
	–
	Pქარხ (B)
	არ გამოიცდება
	წნევა ჰერმეტულობაზე გამოცდისას მიიღება Pმუშა-ს ტოლი
	24
	–
	ხანგრძლივობა ჰერმეტულობაზე გამოცდისას მიიღება შენიშვნების მე-2 პუნქტის შესაბამისად

	II
	მაგისტრალური გაზსადენების გადასასვლელები წყლის ზღუდეებზე და მიმდებარე სანაპირო უბნები
	პირველი ეტაპი –

შედუღების შემდეგ (მხოლოდ წყალქვეშა-ტექნიკური საშუალებებით ჩაწყობილი უბნები)

მეორე ეტაპი  –
ჩაწყობის შემდეგ, მაგრამ ავსებამდე

მესამე ეტაპი –
ერთდროულად, მიმდებარე უბნებთან ერთად. გაზსადენის კატეგორია:

I, II

III, IV
	–
1,25 Pმუშ

1,25 Pმუშ

1,1 Pმუშ
	PPქარხ (I)

PPქარხ (I)

Pქარხ (I-II)

Pქარხ (III-IV)
	არ გამოიც-დება

1,1Pმუშ

1,1 Pმუშ

1,1 Pმუშ
	
	6

12

24

24
	–
12

12

12
	

	I
	გადასასვლელები რკინიგზებზე და საავტომობილო გზებზე, 500 კვ და მეტი ძაბვის საჰაერო ელექტროგადაცემის ხაზების გადკვეთა
	პირველი ეტაპი–  მიწაში ჩაწყობამდე ან საყრდენებზე დამაგრებამდე

მეორე ეტაპი –

ერთდროულად მიმდებარე უბნებთან ერთად.

გაზსადენის კატეგორიები:

I, II

III, IV
	–
1,25 Pმუშ

1,1 Pმუშ
	Pქარხ (I)

Pქარხ (I-II)

Pქარხ (III-IV)
	არ გამო-იცდე-ბა

1,1 Pმუშ

1,1 Pმუშ
	
	24

24

24
	–
12

12
	


	1
	2
	3
	4
	5
	6
	7
	8
	9
	10

	I

II
	გადასასვლელები III ტიპის ჭაობებზე
	ერთდროულად მიმდებარე უბნებთან ერთად. გაზსადენის კატეგორია  (თუ ორ ეტაპად გამოცდა არ არის გათვალისწინებული პროექტით):

I, II

III, IV
	–
1,25 Pმუშ

1,1 Pმუშ
	Pქარხ (I-II)

Pქარხ (III-IV)
	1,1 Pმუშ

1,1 Pმუშ
	წნევა ჰერმეტულობაზე გამოცდისას მიიღება Pმუშა-ს ტოლი
	24

24
	12

12
	ხანგრძლივობა ჰერმეტულობაზე გამოცდისას მიიღება შენიშვნების მე-2 პუნქტის შესაბამისად

	II

III

IV
	გაზსადენების უბნები ზემოთ მითითებულის გარდა
	–
	1,25 Pმუშ


	Pქარხ (III-IV)
	1,1 Pმუშ


	
	24
	12
	

	II

III IV
	გაზსადენები ან მათი უბნები მთლიანნაჭიმი მილებისაგან
	–
	1,25 Pმუშ
	1,5 Pმუშ მაგრამ არა უმეტეს Pქარხ
	1,1 Pმუშ


	
	24
	12
	


შენიშვნები:  1. ინდექსით აღნიშნულია შემდეგი სიდიდეები: Pქარხ (B), Pქარხ(I), Pქარხ (III, IV) – ქარხნის მიერ გარანტირებული გამოსაცდელი წნევები ღერძული დაწოლის გათვალისწინების გარეშე, რომელიც განისაზღვრება სათანადო უბნებზე გამოყენებული მილების ტექნიკური პირობებით; P მუშ – პროექტით დადგენილი მუშა (ნორმატიული) წნევა.

2.ჰერმეტულობაზე გამოცდის ხანგრძლივობა განისაზღვრება გაჟონვების გამოვლენის მიზნით ტრასის გულდასმით დათვალიერებისათვის საჭირო დროით, მაგრამ უნდა შეადგენდეს 12 საათს მაინც.

3. I(II) კატეგორიის უბნების III(IV) კატეგორიის უბნებთან ერთობლივი გამოცდისას ქვედა წერტილი მიიღება III(IV) კატეგორიის უბანზე. ამასთან, გამოსაცდელი წნევა ამ უბნების ნებისმიერ წერტილში არ უნდა აღემატებოდეს საქარხნო გამოსაცდელ წნევის სიდიდეს.

4. დროებითი მილსადენები შესავსები, დასაწნეხი აგრეგატებისა და კომპრესორების მისაერთებლად ექვემდებარება წინასწარ ჰიდრავლიკურ გამოცდას წნევით, რომელიც 25 %-ით აღემატება გამოსაცდელი გაზსადენების მუშა წნევას.
                                             დანართი 3
განწეს-დაშვება

საწარმოში გაზსაშიში სამუშაოების შესრულებაზე
“ “  ----------------  200 წ.       


  შენახვის ვადა 1 წელი
1. საწარმოს დასახელება

2. განწესის მიმღების თანამდებობა, სახელი, გვარი ––––––––––––––––––––––
–––––––––––––––––––––––––––––––––––––––––––––––––––––––––––––––
3. სამუშაოს ადგილი და სახეობა–––––––––––––––––––––––––––––––––––––
4. ბრიგადის შემადგენლობა–––––––––––––––––––––––––––––––––––––––––







                  (სახელი, გვარი, თანამდებობა, პროფესია)

–––––––––––––––––––––––––––––––––––––––––––––––––––––––––––––––
–––––––––––––––––––––––––––––––––––––––––––––––––––––––––––––––
5. სამუშაოს დაწყების თარიღი და დრო 
 სამუშაოს დამთავრების თარიღი და დრო

6. ძირითადი ოპერაციების ტექნოლოგიური თანამიმდევრობა სამუშაოთა წარმოებისას

––––––––––––––––––––––––––––––––––––––––––––––––––––––––––––––––
(დგება ტექნოლოგიური ოპერაციების თანამიმდევრობის ნუსხა მოქმედი ინსტრუქციებისა და

–––––––––––––––––––––––––––––––––––––––––––––––––––––––––––––––––––––––––––––
ტექნოლოგიური რუკების შესაბამისად; დასაშვებია ტიპური განწესების გამოყენება ან სამუშაოთა
–––––––––––––––––––––––––––––––––––––––––––––––––––––––––––––––––––––––––––––
ხელმძღვანელისთვის ტექნოლოგიური რუკების ჩაბარება ხელწერილით)
7. მუშაობა ნებადართულია უსაფრთხოების შემდეგი ძირითადი ღონისძიებების შესრულებისას

––––––––––––––––––––––––––––––––––––––––––––––––––––––––––––––
(დგება უსაფრთხოების ძირითადი ღონისძიებების ნუსხა, მიეთითება სახელმძღვანელო ინსტრუქციები)
  8. საერთო და ინდივიდუალური დაცვის საშუალებები, რომელთა ქონა სავალდებულოა ბრიგადისათვის

––––––––––––––––––––––––––––––––––––––––––––––––––––––––––––––––
(სახელი და გვარი პასუხისმგებელი პირისა, რომელმაც შეამოწმა სამუშაოთა წარმოებისათვის

–––––––––––––––––––––––––––––––––––––––––––––––––––––––––––––
ინდივიდუალური დაცვის საშუალებების მზადყოფნა და მათი გამოყენების უნარი, ხელმოწერა)

9. სარემონტო სამუშაოების დაწყების წინ დახურულ სათავსებსა და ჭებში ჰაერის შედგენილობაში გაზის შემცველობის ანალიზის შედეგები

–––––––––––––––––––––––––––––––––––––––––––––––––––––––––––––––
(გაზომვების ჩამტარებელი პირის თანამდებობა, სახელი, გვარი, ხელმოწერა)

10. განწესი გასცა––––––––––––––––––––––––––––––––––––––––––––––––––


    (განწეს-დაშვების გამცემი პირის თანამდებობა, სახელი, გვარი, ხელმოწერა)

11. მუშაობის პირობებს გავეცანი, განწეს-დაშვება მივიღე

–––––––––––––––––––––––––––––––––––––––––––––––––––––––––––––––
(განწეს-დაშვების მიმღები პირის თანამდებობა, სახელი, გვარი, ხელმოწერა)
1. ბრიგადის შემადგენლობის ინსტრუქტაჟი სამუშაოთა წარმოებისა

და უსაფრთხოების ღონისძიებების შესახებ
	№
	სახელი, გვარი
	თანამდებობა, პროფესია
	ხელმოწერა ინსტრუქტაჟის მიღებაზე
	შენიშვნა

	1
	2
	3
	4
	5

	
	
	
	
	


2. ცვლილებები ბრიგადის შემადგენლობაში

	ბრიგადის შემადგენლობიდან გამოყვანილი პირის სახელი, გვარი
	ცვლილების მიზეზი
	თარიღი, დრო
	ბრიგადის შემადგენლობაში შეყვანილი პირის სახელი, გვარი
	თანამდებობა, პროფესია
	შენიშვნა

	1
	2
	3
	4
	5
	6

	
	
	
	
	
	


3. ბრიგადის ახალი შემადგენლობის ინსტრუქტაჟი სამუშაოთა წარმოებისა

და უსაფრთხოების ღონისძიებების შესახებ

	№
	სახელი, გვარი
	თანამდებობა
	ხელმოწერა ინსტრუქტაჟის მიღებაზე
	შენიშვნა

	1
	2
	3
	4
	5

	
	
	
	
	


4. განწესის გაგრძელება

	თარიღი და დრო
	განწესის გამგრძელებელი პირის თანამდებობა, სახელი, გვარი
	ხელმოწერა
	განწესის გამგრძელებელი პირის თანამდებობა, სახელი, გვარი
	ხელმოწერა

	სამუშაოთა დაწყება
	სამუშაოთა დამთავრება
	
	
	
	

	1
	2
	3
	4
	5
	6

	
	
	
	
	
	


5. ხელმძღვანელის დასკვნა გაზსაშიში სამუშაოების დამთავრების შემდეგ

–––––––––––––––––––––––––––––––––––––––––––––––––––––––––––––––––––––––––––––
(ობიექტზე ჩატარებული სამუშაოების ჩამონათვალი, განსაკუთრებული შენიშვნები, სამუშაოთა

–––––––––––––––––––––––––––––––––––––––––––––––––––––––––––––––––––––––––––––
                       ხელმძღვანელის ხელმოწერა, განწესის დახურვის თარიღი და დრო)
დანართი 4
გაზსაშიში სამუშაოების წარმოებაზე გაცემული

განწეს-დაშვებების რეგისტრაციის

ჟ უ რ ნ ა ლ ი
–––––––––––––––––––––––––––––––––––––––––––––––––––––––––––––––––––––––––––––
(საწარმოს, სამსახურის, საამქროს დასახელება)
დაწყებულია 
„––––“ ––––––––––––––––200 წ.
დამთავრებულია
„––––“ ––––––––––––––––200 წ.
შენახვის ვადა 5 წელი
	განწესის ნომერი
	გაცემის თარიღი და დრო
	განწესის გამცემის თანამდებობა, სახელი, გვარი
	განწესის მიმღების თანამდე

ბობა, სახელი, გვარი
	სამუშაოთა წარმოების ადგილის მისამართი
	სამუშაოს სახეობა
	განწესის
 დაბრუნების 
თარიღი და დრო, აღნიშვნები
 განწესის მიმღები 
პირის მიერ 
სამუშაოთა 
შესრულების შესახებ

	1
	2
	3
	4
	5
	6
	7

	
	
	
	
	
	
	


ჟურნალი არის დანომრილი, ზონარგაყრილი და ბეჭდით დამოწმებული

დამოწმებული: – ფურცელი

სახელი, გვარი, ხელმოწერა
დანართი 5
გაზსავსები საკომპრესორო

სადგურების ხანძარსაწინააღმდეგო საშუალებებით აღჭურვის ნუსხა:
ავტომობილების გამართვის მოედნების რაიონში:

– სახანძრო ფარი, დაკომპლექტებული „გაზის მრეწველობაში მოქმედი ხანძრის ჩაქრობის პირველადი საშუალებების კუთვნილი ნორმების“ შესაბამისად;

– ფხვნილიანი ცეცხლსაქრობი ОП - 503 – 2 ცალი;

საკომპრესორო განყოფილებაში: ფხვნილიანი ცეცხლსაქრობი ОП - 103 – 2 ცალი;

საოპერატოროში: 

– ნახშირმჟავა ცეცხლსაქრობი ОУ - 2-1 – 1 ცალი;

– ფხვნილიანი ცეცხლსაქრობი ОП - 103 – 1 ცალი;

ელექტროფარის სათავსში: ფხვნილიანი ცეცხლსაქრობი ОГНО3 – 2 ცალი;

საზომ-საკონტროლო ხელსაწყოების ფარის სათვსში: ნახშირმჟავა ცეცხლმაქრი – 2 ცალი.
დანართი 5ა
ხანძრის ჩაქრობის პირველადი საშუალებების საჭირო რაოდენობის განსაზღვრა
1. ხანძრის ჩაქრობის პირველადი საშუალებების სახეობისა და რაოდენობის განსაზღვრისას გათვალისწინებული უნდა იყოს იწვებადი ნივთიერებების ფიზიკურ-ქიმიური და ხანძარსაშიში თვისებები, მათი დამოკიდებულება ცეცხლსაქრობ ნივთიერებებთან, აგრეთვე, საწარმოო სათავსების, ღია მოედნების და დანადგარების ფართობი.

2. ზომით არანაკლებ 1 X 1 მ. აზბესტის ტილოები, უხეში შალის ქსოვილები და ქეჩა განკუთვნილია ხანძრის მცირე კერების ჩასაქრობად ისეთი ნივთიერების აალებისას, რომლის წვა შეუძლებელია ჰაერის შეღწევის გარეშე. ადვილად აალებადი და იწვებადი სითხეების გამოყენებისა და შენახვის ადგილებში შეიძლება ტილოს ზომების გაზრდა (2 X 1,5; 2 X 2მ). თითოეულის გამოყენება შეიძლება „A“, „B“, „Д“, „(E) “ კლასის ხანძრის ჩასაქრობად, ფართობის ყოველ 200 კვადრატულ მეტრზე ერთი ტილოს გაანგარიშებით.

3. გოსტ 12.4.009-83 მოთხოვნების შესაბამისად წყლის შესანახი კასრები უნდა იყოს არანაკლებ 0,2 კუბური მეტრი მოცულობისა და ვედროებით დაკომპლექტებული. ყუთები ქვიშისთვის უნდა იყოს 0,5; 1,0 და 3,0 კუბური მეტრი მოცულობისა და დაკომპლექტდეს აქანდაზიანი ნიჩბით გოსტ 3620-76 თანახმად.

4. სახანძრო დაფის კონსტრუქციაში შემავალი საცავები ქვიშისთვის უნდა იყოს არანაკლებ 0,1 კუბური მეტრი ტევადობისა. ყუთი უნდა იყოს ისეთი კონსტრუქციის, რომ ქვიშა ამოღებულ იქნეს ადვილად და გამოირიცხოს ნალექის მოხვედრა ყუთში.

5. ცეცხლსაქრობებით ტექნოლოგიური მოწყობილობის დაკომპლექტება ხორციელდება ამ მოწყობილობაზე ტექნიკური პირობების (პასპორტების) მოთხოვნათა ან სახანძრო უსაფრთხოების შესაბამისი წესების თანახმად.

6. ცეცხლსაქრობებით იმპორტული მოწყობილობის დაკომპლექტება ხორციელდება მათ მიწოდებაზე ხელშეკრულების პირობების თანახმად.

7. ცეცხლსაქრობების ტიპის შერჩევა და საჭირო რაოდენობის გაანგარიშება უნდა განხორციელდეს მათი ცეცხლის ჩაქრობის უნარის, ზღვრული ფართობის, დასაცავ სათავსებში ან ობიექტზე იწვებადი ნივთიერებების და მასალების მიერ გამოწვეული ხანძრის კლასის ისო N3941-77 თანახმად:

A კლასი - ძირითადად ორგანული წარმოშობის მყარ ნივთიერებათა ხანძრები, რომელთა წვას თან ახლავს ბჟუტვა (მერქანი, ქსოვილი, ქაღალდი);

B კლასი - იწვებადი სითხეების ან დნობად მყარ ნივთიერებათა ხანძრები;

C კლასი - აირების ხანძრები;

Д კლასი - ლითონისა და მათი შენადნობების ხანძრები;

(E) - ხანძრები, რომლებიც დაკავშირებულია ელექტროდანადგარების წვასთან.

8. ცეცხლსაქრობის ტიპის შერჩევას (მოძრავი ან ხელის) განაპირობებს ხანძრის შესაძლო კერების ზომები. მათი საკმაოდ დიდი ზომების შემთხვევაში აუცილებელია მოძრავი ცეცხლსაქრობების გამოყენება.

9. შესაბამისი ტემპერატურული ზღვრით ცეცხლსაქრობის შერჩევისას აუცილებელია შენობა-ნაგებობების ექსპლუატაციის კლიმატური პირობების გათვალისწინება.

10. თუ მოსალოდნელია ხანძრის კომბინირებული კერების არსებობა, მაშინ ცეცხლსაქრობის შერჩევისას უპირატესობა ეძლევა მათ შორის უფრო უნივერსალურს.

11. სხვადასხვა კატეგორიის სათავსების ზღვრული ფართობისთვის (მაქსიმალური ფართობი, რომლის დაცვა ხდება ერთი ცეცხლსაქრობით ან ცეცხლსაქრობების ჯგუფით) აუცილებელია გათვალისწინებული იქნეს ერთ-ერთი ტიპის ცეცხლსაქრობების რაოდენობა, რომელიც მოცემულია 1-ლ და მე-2 ცხრილებში „++“ ან „+“ ნიშნების წინ.

12. საზოგადოებრივ შენობა-ნაგებობებში თითოეულ სართულზე უნდა იყოს არანაკლებ ორი ხელის ცეცხლსაქრობისა.

13. Д კატეგორიის სათავსები, თუ მათი ფართობი არ აღემატება 100 კვადრატულ მეტრს, შეიძლება არ აღიჭურვოს ცეცხლსაქრობებით.

14. ხანძრის საშიშროების ერთი კატეგორიის რამდენიმე მცირე სათავსის არსებობისას ცეცხლსაქრობების აუცილებელი რაოდენობა განისაზღვრება 1-ლი და მე-2 ცხრილის და მე-18 პუნქტის თანახმად, ამ სათავსების ჯამური ფართობის გათვალისწინებით.

15. საწარმოდან გადასამუხტად გაგზავნილი ცეცხლსაქრობები უნდა იყოს შეცვლილი შესაბამისი რაოდენობის დამუხტული ცეცხლსაქრობებით.

16. ელექტრონულ-გამომთვლელი მანქანების სათავსების, სატელეფონო სადგურების, მუზეუმების, არქივების და ა.შ. დაცვისას უნდა იყოს გათვალიწინებული დასაცავ მოწყობილობასთან, ნაკეთობებთან, მასალებთან და ა.შ. ცეცხლსაქრობი ნივთიერებების ურთიერთქმედების სპეციფიკა. აღნიშნული სათავსები რეკომენდებულია აღიჭურვოს ქლადონით და ნახშირორჟანგით დატუმბული ცეცხლსაქრობებით, ცეცხლსაქრობი ნივთიერებების ზღვრულად დასაშვები კონცენტრაციის გათვალისწინებით.

17. ხანძრის ჩაქრობის ავტომატური სტაციონარული დანადგარებით აღჭურვილი სათავსები 50 %-ით უნდა იყოს უზრუნველყოფილი ცეცხლსაქრობებით, მათი საანგარიშო რაოდენობიდან გამომდინარე.

18. მანძილი ხანძრის შესაძლო კერიდან ცეცხლსაქრობამდე საზოგადოებრივი შენობა-ნაგებობებისათვის არ უნდა აღემატებოდეს 20 მეტრს, А, Б და В კატეგორიის სათავსებისთვის - 30 მეტრს, Г კატეგორიის სათავსებისთვის - 40 მეტრს, Д კატეგორიის სათავსებისთვის - 70 მეტრს.

19. ობიექტზე უნდა იყოს გამოყოფილი პირი, რომელიც პასუხს აგებს ხანძრის ჩაქრობის პირველადი საშუალებების შეძენაზე, შეკეთებაზე, შენახვასა და მუშაობისთვის მათ მზადყოფნაზე.

20. უნდა ხდებოდეს ხანძრის ჩაქრობის პირველადი საშუალებების არსებობის და მდგომარეობის აღრიცხვა ნებისმიერი ფორმის სპეციალურ ჟურნალში.

21. ყოველ ობიექტზე თითოეულ ცეცხლსაქრობს კორპუსზე თეთრი საღებავით უნდა ჰქონდეს აღნიშნული რიგითი ნომერი. მასზე უნდა იყოს შემოღებული დადგენილი ფორმის პასპორტი.

22. ცეცხლსაქრობები ყოველთვის უნდა იყოს გამართულ მდგომარეობაში, პერიოდულად დათვალიერდეს, შემოწმდეს და დროულად კვლავ დაიმუხტოს.

23. ზამთრის პერიოდში (10 C-ზე ნაკლებ ტემპერატურისას) საჭიროა ცეცხლსაქრობების შენახვა სათავსებში, რომლებიც თბება.

24. დერეფნებსა და გასასვლელებში ხანძრის ჩაქრობის პირველადი საშუალებების მოთავსებამ არ უნდა დააბრკოლოს ხალხის უსაფრთხო ევაკუაცია. ისინი უნდა მოთავსდეს თვალსაჩინო ადგილებზე შენობების გასასვლელებთან ახლოს, არაუმეტეს 1,5 მეტრის სიმაღლეზე.

25. აზბესტის ტილოების, ქეჩის შენახვა რეკომენდებულია სახურავებიან ლითონის ყუთებში. აუცილებელია მათი პერიოდულად (არანაკლებ 3-ჯერ თვეში) გამოშრობა და მტვრისაგან გაწმენდა.

26. ხანძრის ჩაქრობის პირველადი საშუალებებისათვის საწარმოო სათავსებსა და საწყობებში, აგრეთვე ობიექტის ტერიტორიაზე უნდა იყოს მოწყობილი სახანძრო ფარები (პუნქტები).

27. არ დაიშვება ხანძრის ჩაქრობის პირველადი საშუალებების გამოყენება სამეურნეო და სხვა საჭიროებისათვის.
   ცხრილი 1
სათავსების ხელის ცეცხლსაქრობებით აღჭურვის ნორმები

	სათავსის კატეგორია
	ზღვრული დასაცავი ფართობი, კვ. მ
	ხანძრის კლასი
	ქაფის და წყლის ცეცხლსაქ-რობები ტევადობით 10 ლ
	ფხვნილის ცეცხლსაქრობები

ტევადობით, ლ
2
5
10

	ქლადონის ცეცხლსაქ-
რობები

ტევადობით 2(3) ლ
	ნახშირორჟანგის ცეცხლსაქრობები ტევადობით, ლ
2
5(8)


	
	
	
	
	
	
	
	
	
	

	А,Б,В
	200
	А
	2 + +
	-
	2 +
	1 + +
	-
	-
	-

	(იწვებადი
	
	Б
	4 +
	-
	2 +
	1 + + 
	4 +
	-
	-

	აირები
	
	C
	-
	-
	2 +
	1 + + 
	4 +
	-
	-

	და სითხეები)
	
	Д
(E)
	-

-
	-

-
	2 +

2 +
	1 + +

1 + +
	-

-
	-

-
	-

2 + +

	В
	400
	А
	2 + +
	4 +
	2 + +
	1 +
	-
	-
	2 +

	
	
	Д
(E)
	-

-
	-

-
	2 +

2 + +
	1 + +

1 +
	-

2 +
	-

4 +
	-

2 + +

	Г
	800
	В
C
	2 +

-
	-

4 +
	2 + +

2 + +
	1 +

1 +
	-

-
	-

-
	-

-

	Г, Д
	1800
	А
	2 + + 
	4 +
	2 + +
	1 +
	-
	-
	-

	
	
	Д
	-
	-
	2 +
	1 + +
	-
	-
	-

	
	
	(E)
	-
	2 +
	2 + +
	1 +
	2 +
	4 +
	2 + +

	საზოგადო-
ებრივი შენო-
ბები
	800
	А
(E)
	4 + +

-
	8 +

-
	4 + +

4 + +
	2 +

2 +
	-

4 +
	-

4 +
	4 +

2 + +


შენიშვნები: 
1. სხვადასხვა კლასის ხანძრის კერების ჩასაქრობად ფხვნილის ცეცხლსაქრობებს უნდა ჰქონდეს შესაბამისი დასამუხტი ნივთიერებანი: А კლასისათვის - А В C(E) ფხვნილები; В, C და (E) კლასებისათვის - BC (E) ან ABC(E) ფხვნილები და Д კლასისთვის - ფხვნილი Д. 

2. „++“ ნიშნით აღნიშნულია ობიექტის აღჭურვისთვის რეკომენდებული ცეცხლსაქრობები, „+“ ნიშნით - ცეცხლსაქრობები, რომელთა გამოყენება დაიშვება რეკომენდებულის არარსებობისა და შესაბამის დასაბუთებისას, „-“ ნიშნით - ცეცხლსაქრობები, რომლებიც არ დაიშვება მოცემული ობიექტების აღჭურვისთვის.

3. არაუმეტეს 50 კუბური მეტრი მოცულობის ჩაკეტილ სათავსებში ხანძრის ჩასაქრობად გადასატანი ცეცხლსაქრობების მაგივრად ან მათთან ერთად შეიძლება იყოს გამოყენებული თვითამოქმედების ფხვნილის ცეცხლსაქრობები.
ცხრილი 2
სათავსების მოძრავი ცეცხლსაქრობებით აღჭურვის ნორმები

	სათავსის კატეგორია
	ზღვრული 

დასაცავი

 ფართობი კვ. მ
	ხანძრის

კლასი
	ჰაერქაფის

ცეცხლსა

ქრობები

ტევადობით 100ლ
	კომბინირე-ბული

 ცეცხლსაქრო

ბები

(ქაფი, ფხვნილი)

ტევადობით

100 ლ
	ფხვნილის 

ცეცხლსაქრო-
ბები

ტევადობით 

100 ლ
	ნახშირორჟანგის 

ცეცხლსაქრობები

ტევადობით,  ლ

	
	
	
	
	
	
	25
	80

	А,Б,В
	500
	А
	1 + +
	1 + +
	1 + +
	-
	3+

	(იწვებადი

აირები
	
	Б
	2 +
	1 + +
	1 + +
	-
	3 +

	და სითხეები)
	
	C
	-
	1 +
	1 + +
	-
	3 +

	
	
	Д
	-
	-
	1 + +
	-
	-

	
	
	(E)
	-
	-
	1 +
	2 +
	1 + +

	В (გარდა იწვებადი
	800
	А
	1 + +
	1 + +
	1 + +
	4 +
	2 +

	აირებისა და
	
	В
	2 +
	1 + +
	1 + +
	-
	3 +

	სითხეებისა), Г 
	
	C
	-
	1 +
	1 + +
	-
	3 +

	
	
	Д
	-
	-
	1 + +
	-
	-

	
	
	(E)
	-
	-
	1 +
	1 + +
	1 +


შენიშვნები:
1. სხვადასხვა კლასის ხანძრის კერების ჩასაქრობად ფხვნილისა და კომბინირებულ ცეცხლსაქრობებს უნდა ჰქონდეს შესაბამისი დასამუხტი  ნივთიერებები: А კლასისათვის - А В C(E) ფხვნილი; В, C და (E) კლასებისათვის - BC (E) ან ABC(E) ფხვნილები და Д კლასისთვის - Д ფხვნილი. 

2. „++“, „+“და „-“ ნიშნების მნიშვნელობა მოყვანილია 1-ლი ცხრილის მე-2 შენიშვნაში.
                          დანართი 6
გაზსადენისა და არმატურის რევიზიის

აქტი
200  წლის „ –––   “ –––––––––––––      ჩატარდა

გაზსადენის და არმატურის რევიზია, რომლის შედეგი მოცემულია ცხრილში

	№
	გაზსადენის დანიშნულება, დეფექტების ხასიათი და მათი ადგილმდებარეობა
	გარემო
	გაზსადენის მუშაობის პარამეტრები
	შემსრულებელი
	შენიშვნა

	
	
	
	წნევა, მეგპა(კგძ/სმ2)
	ტემპერატურა,0c
	
	

	1
	2
	3
	4
	5
	6
	7

	
	
	
	
	
	
	


დანარჩენ გაზსადენებზე დეფექტები, რომლებიც ექვემდებარება რემონტს, არ 

გამოვლენილა
გაზსავსები საკომპრესორო სადგურის უფროსი ––––––––––––––––––––––––
ოსტატი                                                      ––––––––––––––––––––––––
საწარმოს წარმომადგენელი                –––––––––––––––––––––––
შენიშვნა: აქტს უნდა დაერთოს ესკიზები გაზსადენის ყოველ დეფექტურ უბანზე შემსრულებლისთვის გადასაცემად შემდეგი მონაცემების მითითებით:

ა. გაზსადენის დასახელება და მისი სამუშაო პარამეტრები;

ბ. შეცვლას დაქვემდებარებული დეფექტური უბნის ზუსტი ადგილმდებარეობა;

გ. მილის სახე, მასალა და ზომები;

დ. მილტუჩის ტიპი, მასალა, სარჭები, საყრდენები;

ე. ფიტინგებისა და შეჭრის დეტალების მასალა და ზომები (პასუხისმგებელი);

ვ. შესადუღებელი მასალების მარკა.
                                        დანართი 7
ვამტკიცებ

მთავარი ინჟინერი (ტექნიკური დირექტორი)
     საწარმოს დასახელება

–––––––––––––––––––––––––––––
        ხელმოწერა
„––––– “––––––––––––––––  200  წ.
გაზსაშიში სამუშაოების ნუსხა გაზსავსებ

საკომპრესორო სადგურში

	№
	სამუშაოს ადგილი და ხასიათი (მოწყობილობის პოზიცია სქემის მიხედვით)
	შესაძლო საშიში და მავნე საწარმოო ფაქტორები
	სამუშაოს შემსრულებელი
	ძირითადი ღონისძიებები

	
	
	
	
	ობიექტის მოსამზადებლად გაზსაშიში სამუშაოსათვის 
	გაზსაშიში სამუშაოების უსაფრთხო წარმოებისათვის

	1
	2
	3
	4
	5
	6

	
	
	
	
	
	


I.
 სამუშაოები, რომლებიც სრულდება განწეს-დაშვების გაფორმებით (დანართი 3) და რეგისტრაციით ჟურნალში (დანართი 4);

II.
 სამუშაოები, რომლებიც სრულდება განწეს-დაშვების გაფორმების გარეშე ჟურნალში რეგისტრაციით (დანართი 8);

III.
 სამუშაოები, რომლებიც გამოწვეულია ავარიის ლიკვიდაციის ან ლოკალიზაციის საჭიროებით.

შეთანხმებულია:

უსაფრთხოების ტექნიკის სამსახურთან (ინჟინერთან)

გაზსავსები საკომპრესორო სადგურის უფროსთან
                      დანართი 8
განწეს-დაშვების გარეშე ჩასატარებელი გაზსაშიში სამუშაოების აღრიცხვის

ჟურნალი
––––––––––––––––––––––––––––––––––––––––––––––––––––––––––––––––––
საწარმოს დასახელება

	№
	სამუშაოს 
ჩატარების
 თარიღი 
და დრო
	სამუშაოს ჩატარების ადგილი (დანადგარი განყოფილება)
	შესასრუ-ლებელი სამუშაოს ხასიათი
	ღონისძიებები ობიექტის მოსამზადებლად გაზსაშიში სამუშაოების ჩასატარებლად შესრულებულია (პასუხისმგებელი პირის სახელი, გვარი, ხელმოწერა)
	ღონისძიებები 

სამუშაოების უსაფრთხოდ ჩატარებისათვის შესრულებულია

(პასუხისმგებელი პირის სახელი, გვარი, ხელმოწერა)
	სამუშაოთა უსაფრთხოდ ჩატარების პირობებს გავეცანი

(შემსრულე

ბლების სახელი, გვარი, ხელმოწერა)
	ჰაერის გარემოს ანალიზის შედეგები
	შენიშვნა

	1
	2
	3
	4
	5
	6
	7
	8
	9

	
	
	
	
	
	
	
	
	


დანართი 9
მომდენი (გამწოვი) № სავენტილაციო დანადგარის

პასპორტი

–––––––––––––––––––––––––––––––––
საწარმოს დასახელება
საერთო მონაცემები
1. რომელ სათავსებს ემსახურება –
2. დანადგარის სახე (მომდენი, გამწოვი) –
3. რომელ მოწყობილობასა და სამუშაო ადგილებს ემსახურება –
4. პროექტი შესრულებულია – 

5. მონტაჟი შესრულებულია –
6. დანადგარი ექსპლუატაციაში ჩაბარდა – 

	ტექნიკური მონაცემები
	პროექტით
	ფაქტობრივად

	  ვენტილატორი, საინვენტარო №
7. სისტემა, ტიპი, დამამზადებელი ქარხანა

8. ვენტილატორის ნომერი ან ძირითადი ზომები

9. შკივის დიამეტრი და სიგანე, მმ

10. ბრუნთა რიცხვი წუთში, ბრ/წთ

11. მწარმოებლურობა, მ3/სთ

12. სრული წნევა, პა ან კგძ/მ2
  ელექტროძრავა, ინვენტარული №

13. ტიპი ან სერია

14. დამამზადებელი ქარხანა

15. სიმძლავრე, კვტ

16. ბრუნთა რიცხვი წუთში, ბრ/წთ

17. შკივის დიამეტრი და სიგანე, მმ


	
	


ჰაერსათბობი
18. ტიპი

19. მოდელი

20. დამამზადებელი ქარხანა

21. ძირითადი ზომები

22. გამათბობლების რიცხვი და დაჯგუფება

23. თბოგადამტანი და მისი პარამეტრები

24. ჰაერის ტემპერატურა გათბობამდე, 0C 

25. ჰაერის ტემპერატურა გათბობის შემდეგ, 0C 

26. თბომწარმოებლურობა, კვტ ან კკალ/სთ

27. წინაღობა ჰაერის მიხედვით, პა ან კგძ/მ2  
ჰაერსაცივარი მოწყობილობა
28. ტიპი

29. დამამზადებელი ქარხანა

30. მფრქვევანების ტიპი, რაოდენობა და დიამეტრი

31. თბომიმღები აგენტი

32. სიცივის რაოდენობა, კკალ/სთ

33. სიცივის აგენტის ხარჯი

34. წინაღობა, პა ან მმ წყ.სვ.
მტვერგამწენდი მოწყობილობა
35. ტიპი

36. მფილტრავი გარემო და მისი ზედაპირი

37. დამახასიათებელი გაბარიტული ზომები, მმ

38. ფილტრის მწარმოებლურობა მ3/სთ 1 მ2-ზე

39. წინაღობა, პა ან კგძ/მ2

40. შეგროვილი მტვრისაგან გაწმენდის ხერხი და ვადები
საზომ-საკონტროლო აპარატურა
41. საზომი ხელსაწყოები

42. სად და რა ნომრით ინახება სავენტილაციო დანადგარის პროექტი

43. დანადგარის გადაკეთება ან მუშაობის რეჟიმის შეცვლა

44. როდის და ვის მიერ ჩატარდა სავენტილაციო დანადგარის გამოცდა და სად ინახება  გამოცდის შედეგების აქტი
პასპორტის შევსების საფუძველი
სავენტილაციო დანადგარის პროექტი და ჩატარებული გამოცდები

პასპორტი შეადგინა (ხელმოწერა)

პასუხისმგებელი სავენტილაციო დანადგარზე (ხელმოწერა)

თარიღი
                    




















  დანართი 10
გაზსავსებ საკომპრესორო სადგურში ცეცხლის გამოყენებასთან 

დაკავშირებული სამუშაოების წარმოების

ინსტრუქცია
1. მოსამზადებელი სამუშაოები

1.1. ზოგადი მოთხოვნები
1.1.1. გაზის ობიექტის მომზადება ცეცხლის გამოყენებასთან დაკავშირებული სამუშაოს საწარმოებლად ხორციელდება განწეს-დაშვებისა (დანართი 13) და სამუშაოს ორგანიზაციის გეგმის შესაბამისად ამ ობიექტის საექსპლუატაციო პერსონალის მიერ.

1.1.2. ცეცხლის გამოყენებასთან დაკავშირებული სამუშაო ზონა მომზადებული უნდა იქნეს სამუშაოს უსაფრთხოდ და მოხერხებულად შესრულებისათვის. მოწყობილი უნდა იქნეს თავისუფალი მისასვლელები სამუშაოს ადგილთან, ამასთან მოცილებული უნდა იქნეს აფეთქებასაფრთხიანი, მავნე ნივთიერებები და ხელშემშლელი საგნები.

კანალიზაციასთან დაკავშირებული ჩამოსაშვები ძაბრები, ღარებიდან გამოსასვლელები და სხვა მოწყობილობა, რომლებშიც შესაძლებელია იყოს საწვავი გაზები და ორთქლი, უნდა გადაიკეტოს. ცეცხლის გამოყენებასთან დაკავშირებული სამუშაოს ადგილზე მიღებული უნდა იქნეს ზომები ნაპერწკლის გავრცელების აღსაკვეთად.

1.1.3. ცეცხლის გამოყენებასთან დაკავშირებული სამუშაოს ზონა სამუშაოს შესრულების ადგილის სპეციფიკის, ამინდის, მათ შორის ქარის მიმართულებისა და სიჩქარის გათვალისწინებით, უნდა აღინიშნოს (შემოიღობოს) უსაფრთხოების შესაბამისი მაფრთხილებელი ნიშნებითა და პლაკატებით.

1.1.4. ცეცხლის გამოყენებასთან დაკავშირებული სამუშაოს ზონაში გარეშე პირთა და სატრანსპორტო საშუალებათა შეღწევის აღსაკვეთად უნდა მოეწყოს დამცავი საგუშაგოები, რომლებიც აღჭურვილი უნდა იქნეს საშიშროების მაფრთხილებელი საშუალებებით (შუქური, ბგერითი).

სატრანსპორტო და ხანძარსაწინააღმდეგო საშუალებები, სპეცმოწყობილობა, მექანიზმები, რადიოკავშირის საშუალებები და მასალები უნდა განლაგდეს ქარპირა მხარეს.

1.1.5. ცეცხლის გამოყენებასთან დაკავშირებული სამუშაოს ადგილი საიმედოდ უნდა იყოს გათიშული (იზოლირებული) აფეთქებახანძარსახიფათო და მავნე ნივთიერებების შესაძლო მიწოდების წყაროდან, მათ შორის მომიჯნავე ტექნოლოგიური სისტემებიდან, ხოლო სარემონტო გაზის მოწყობილობასა ან გაზსადენის უბნებში წნევა უნდა შემცირდეს 100 – 500 პა (10-50 მმ წყ.სვ.)-მდე.

1.1.6. მიღებული უნდა იქნეს ზომები, რომლებიც გამორიცხავენ სამუშაოთა წარმოების ადგილის გამთიშველი ჩამკეტი არმატურის მდგომარეობის შეცდომით ან თვითნებურად შეცვლას. ამისათვის უნდა მოეწყოს ინსტრუქტაჟგავლილი პერსონალის მორიგეობა, რომელიც ახორციელებს მდგომარეობის კონტროლს და საჭიროების შემთხვევაში მართავს ჩამკეტ არმატურას. თუ არ არის არმატურის მართვის საჭიროება, აუცილებელია:

ა. პნევმოჰიდროამძრავიან ონკანებზე – გამოშვებულ იქნეს საიმპულსე გაზი, მოიხსნას შლანგები (საიმპულსე მილაკები) და მოცილდეს პნევმოჰიდროამძრავებს, დაიხშოს შტუცერები, მოცილდეს ონკანებს ჭილიბები (მანჭვლები), რომლებსაც ავტომატური მართვა გადაჰყავთ ხელით მართვაზე;

ბ. მოიხსნას შტურვალები ხელით მართვის ონკანებიდან ან ჩაიკეტოს ამძრავები ბოქლომით ჯაჭვის საშუალებით;

გ. გამოიკიდოს (სადაც საჭიროა) უსაფრთხოების შესაბამისი ნიშნები და პლაკატები: „არ გააღოთ“, „არ ჩაკეტოთ“.

1.1.7. მილტუჩების განცალკევების ან კოჭის ამოჭრისათვის გათვალისწინებულ ადგილებში უნდა მოეწყოს არანაკლებ 25 მმ2 განივი კვეთის ფართობის მქონე ელექტროშესაკრავი, ხოლო ელექტროქიმიური დაცვის საშუალებები უშუალოდ ცეცხლის გამოყენებასთან დაკავშირებული სამუშაოების დაწყების წინ უნდა გამოირთოს.

1.1.8. სარემონტო გაზის მოწყობილობა უნდა გაირეცხოს შიგნიდან სარეცხი საშუალებებით.

1.1.9. წნევაზე მომუშავე ჭურჭლების რემონტი ცეცხლის გამოყენებით უნდა შესრულდეს დამამზადებელი ქარხნის მოთხოვნების შესაბამისად.

1.1.10. ცეცხლის გამოყენებასთან დაკავშირებული სამუშაოს ადგილას უნდა იყოს ხანძრის ჩაქრობის საშუალებები, რომლებიც გათვალისწინებულია სამუშაოთა ორგანიზაციის გეგმით „საქართველოში მოქმედი სახანძრო უსაფრთხოების წესების“ მოთხოვნათა შესაბამისად.

1.1.11. მოსამზადებელი სამუშაოების დამთავრების შემდეგ სამუშაოზე პასუხისმგებელი პირი ვალდებულია ცეცხლის გამოყენებასთან დაკავშირებულ სამუშაოზე პასუხისმგებელ პირთან ერთად შეამოწმოს სარემონტო სამუშაოს ამ ეტაპის შესრულება.

1.1.12. მოსამზადებელი სამუშაოების შესრულების შემდეგ განწეს-დაშვების ორივე ეგზემპლარს ხელს აწერენ ცეცხლის გამოყენებასთან დაკავშირებულ და მოსამზადებელ სამუშაოებზე პასუხისმგებელი პირები და ობიექტის ხელმძღვანელი, რომლებიც ადასტურებენ მოსამზადებელი სამუშაოს სისრულეს, ხარისხსა და უსაფრთხოების უზრუნველმყოფ ღონისძიებებს, აგრეთვე, ცეცხლთან დაკავშირებული სამუშაოს წარმოების ტექნიკურ და ტექნოლოგიურ შესაძლებლობას, რის შემდეგ განწეს-დაშვების ერთი ეგზემპლარი გადაეცემა ცეცხლის გამოყენებასთან დაკავშირებულ სამუშაოზე პასუხისმგებელ პირს.

1.1.13. დასაშვებია ცეცხლთან დაკავშირებული სამუშაოების მომზადება და უშუალოდ სამუშაოების შესრულება დაევალოს ერთ პირს იმ პირობით, რომ მას გააჩნია საჭირო ორგანიზაციული უნარი და ტექნიკური ცოდნა, ფლობს სამუშაოს უსაფრთხო მეთოდებს და ხერხებს და ამ სამუშაოების შესრულების პერიოდში განთავისუფლებულია სხვა მოვალეობებისაგან.
1.2. მიწისქვეშა გაზსადენების მომზადება
1.2.1. ცეცხლის გამოყენებასთან დაკავშირებული სამუშაოების მომზადებისას სახიფათო ზონის საზღვრებში უსაფრთხოების აუცილებელ ღონისძიებათა განსაზღვრის მიზნით თავდაპირველად გამოკვლეული უნდა იყოს სარემონტო და მის მახლობლად განლაგებული მილსადენები და მოწყობილობა (პუნქტი 1.1.2).

1.2.2. სახიფათო ზონის საზღვრად ითვლება პირობითი წრეხაზი ცეცხლის გამოყენებასთან დაკავშირებული სამუშაოების ადგილის გარშემო, რომლის რადიუსია მინიმალურად დასაშვები მანძილი შენობა-ნაგებობებამდე (დანართი 14).

1.2.3. სამუშაოების შესრულებისას გამორიცხული უნდა იყოს სარემონტო გაზსადენის მახლობლად განლაგებულ სხვა მილსადენთა დაზიანება. თუ აღნიშნულის უზრუნველყოფა შეუძლებელია, მაშინ მილსადენი სამუშაოების დაწყებამდე დაცლილი უნდა იყოს მასში არსებული პროდუქტებისაგან და გამოყვანილი იყოს მუშაობის რეჟიმიდან.

1.2.4. გაზსადენების იმ უბნებზე, სადაც არ არის გაჟონვა ან ექსპლუატაციის პროცესში გამოვლენილი სხვა ფაქტორები, რომლებიც მოწმობენ მილსადენების სიმტკიცის შემცირებას, დასაშვებია გაზსადენების გახსნა მექანიზმების გამოყენებით და იზოლაციისაგან ხელით განთავისუფლება წნევის შემცირების გარეშე. გაზსადენების თხრილების გახსნის დროს მექანიზმების მოძრავი ნაწილები გაზსადენს არ უნდა მიუახლოვდეს 0,5 მეტრზე ახლოს.

1.2.5. დაზიანებული იზოლაციის მქონე უბანზე გაზსადენის თხრილის გახსნამდე წნევა უნდა შემცირდეს უკანასკნელი წლის განმავლობაში რეგისტრირებული მაქსიმალური სამუშაო წნევის არანაკლებ 10 %-ით.

1.2.6. ცეცხლის გამოყენებასთან დაკავშირებული სამუშაოების შესასრულებლად მიწისქვეშა გაზსადენის თხრილის გასახსნელად მიწის სამუშაოების ორგანიზაცია უნდა შეესაბამებოდეს მაგისტრალური გაზსადენების დასაცავ ზონაში სამშენებლო სამუშაოების წარმოების ინსტრუქციის მოთხოვნებს.

1.2.7. ქვაბულის (თხრილის) ზომები განისაზღვრება ცეცხლის გამოყენებასთან დაკავშირებული სამუშაოების უსაფრთხოდ შესრულების პირობებით. მანქანები და მექანიზმები, რომელთა საშუალებითაც წარმოებს სამუშაოები, შეიძლება განლაგდეს ცეცხლის გამოყენებასთან დაკავშირებული სამუშაოების უსაფრთხოდ და მოხერხებულად შესრულების პირობებიდან გამომდინარე. ქვაბულს უნდა ჰქონდეს არანაკლებ ორი ამოსასვლელი მილსადენის ორივე მხრიდან.

1.2.8. გაზსადენის თხრილში გრუნტის წყლების მოდინების დროს კეთდება სპეციალური ქვაბული წყლის შესაკრებად და ამოსატუმბად. ჭაობიან ადგილებში და მცურავი ქანების არსებობისას გრუნტი უნდა დამუშავდეს ნარინდიანი ხიმინჯების ან სხვა სამარჯვების გამოყენებით სამუშაო ადგილზე წყლის მოდინების შესაზღუადავად და ქვაბულის კედლების ჩამოქცევისაგან დასაცავად.

1.2.9. თხრილში გაზკონდენსატის ან სხვა ადვილაალებადი სითხის მოხვედრისას ისინი მოცილებული უნდა იქნენ გაჟღენთილ გრუნტთან ერთად და მის ნაცვლად უნდა ჩაიყაროს მშრალი გრუნტი.

1.2.10. გაზსადენის გრძელი მონაკვეთების თხრილის გახსნის დროს მიღებული უნდა იქნეს ზომები, რომელიც გამორიცხავს გაზსადენების ჩაღუნვას და დამატებითი დაძაბულობის წარმოქმნას.

1.2.11. გაზსადენის სახაზო ნაწილის უბანზე ცეცხლის გამოყენებასთან დაკავშირებული სამუშაოს დაწყებამდე საჭიროა:

ა. გაითიშოს ეს უბანი;

ბ. განთავისუფლდეს გაზისაგან;

გ. შემოწმდეს და გამოირიცხოს გაზკონდენსატისა და სხვა ადვილაალებადი სითხის არსებობა გაზსადენში და მათი მოხვედრის შესაძლებლობა ცეცხლის გამოყენებასთან დაკავშირებული სამუშაოს წარმოების ადგილას.

1.2.12. ჩამკეტმა არმატურამ უნდა უზრუნველყოს ჰერმეტული გადაკეტვა. ონკანის ჰერმეტიზაცია უნდა მოხდეს შემამჭიდროვებელი საპოხის საშუალებით.

1.2.13. თუ სახაზო გამომრთველი არმატურა აღმოჩნდება არასაკმარისად ჰერმეტული, სარემონტო უბანთან ერთად აუცილებელია გამოირთოს და განთავისუფლდეს გაზისგან მეზობელი უბანი, რომელიც განლაგებულია არაჰერმეტული არმატურის შემდეგ. გამორთული უბანი ცეცხლის გამოყენებასთან დაკავშირებული სამუშაოების შესრულების მთელი დროის მანძილზე დაკავშირებული უნდა იყოს ატმოსფეროსთან.

1.2.14. გაზსადენის გაზისაგან განთავისუფლება უნდა მოხდეს გაზის გამოშვებით გამქრევი სანთლებიდან. აღნიშნული სამუშაოს შემსრულებელს უნდა ჰქონდეს ინდივიდუალური დაცვის საშუალებები.

1.2.15. პერსონალი, რომელიც უშუალოდ დაკავშირებული არ არის გაზის გამოშვებასთან, აგრეთვე, ტექნიკური საშუალებები, სანთლიდან მოცილებული უნდა იყოს ქარპირა მხარეს არანაკლებ 200 მ მანძილით. გაზი გამოშვებული უნდა იქნეს გაზსადენის დიამეტრიდან გამომდინარე სამუშაოთა უსაფრთხოდ წარმოებისათვის საჭირო წნევამდე – 100-500 პა (10-50 მმ წყ.სვ.).

1.2.16. გაზკონდენსატის და სხვა ადვილაალებადი სითხის არარსებობის შემოწმება რეკომენდებულია მოხდეს საცეცის საშუალებით, რომელიც ჩაიშვება გაზსადენის ზემოდან ბურღით გაკეთებული ხვრელიდან. გაზკონდენსატის ან სხვა ადვილაალებადი სითხის აღმოჩენისას ის ამოღებული უნდა იქნეს და შემდეგ დაიწვას უსაფრთხოების დაცვით.

1.2.17. გაზსადენიდან ადვილაალებადი სითხის ამოღებამდე მზადყოფნაში უნდა იქნეს მოყვანილი ხანძრის საქრობი და დაცვის საშუალებები.
2. ცეცხლის გამოყენებასთან დაკავშირებული სამუშაოები

2.1. ზოგადი მოთხოვნები
2.1.1. ცეცხლის გამოყენებასთან დაკავშირებული სამუშაოები დასაშვებია დაიწყოს მოსამზადებელი სამუშაოების სრული მოცულობის შესრულების შემდეგ.

2.1.2. ცეცხლის გამოყენებასთან დაკავშირებული სამუშაოების დაწყება დასაშვებია სამუშაოების ხელმძღვანელის მითითებით, რომელიც გასცემს განკარგულებას სამუშაოების დაწყებასა და თანამიმდევრობაზე.

2.1.3. ცეცხლის გამოყენებასთან დაკავშირებული სამუშაოების მონაწილეთა რაოდენობა, რომლებიც იმყოფებიან სახიფათო ზონაში, უნდა იყოს მინიმალური.

2.1.4. განსაკუთრებულ შემთხვევებში, ცეცხლის გამოყენებასთან დაკავშირებული სამუშაოების შესრულებაზე პასუხისმგებელ პირს განწეს-დაშვების გამცემ პირთან შეთანხმებით, აუცილებელი საორგანიზაციო და ტექნიკური ღონისძიებების გატარების შემდეგ, შეუძლია შეცვალოს ბრიგადის შემადგენლობა და სამუშაოთა მოცულობა. ბრიგადის შემადგენლობის ახალი მონაწილეებით შევსების ან შეცვლისას შესაბამისი ცვლილებები ფიქსირებული უნდა იყოს განწეს-დაშვებაში.

2.1.5. ცეცხლის გამოყენებასთან დაკავშირებულ სამუშაოებზე დაიშვებიან სახაზო მილგამყვანები, საკომპრესორო სადგურის მემანქანეები, ზეინკლები, ელექტროშემდუღებლები, გაზშემდუღებლები და ა.შ., რომლებმაც გაიარეს სპეციალური მომზადება, მიღებული აქვთ სათანადო მოწმობა, სამუშაოზე დაშვების უფლება, გააჩნიათ მუშაობის საკმარისი გამოცდილება და აუცილებელი კვალიფიკაცია. საგარანტიო პირაპირების შედუღებაზე დაიშვება შემდუღებელი, რომელსაც გავლილი აქვს დაწესებული ატესტაცია და აქვს მუშაობის უფლება.

2.1.6. სახიფათო ზონაში შესვლა და ზონიდან გამოსვლა უნდა მოხდეს ცეცხლის გამოყენებასთან დაკავშირებული სამუშაოების ხელმძღვანელის ნებართვით. მუშებმა ინდივიდუალური დაცვის საშუალებები უნდა გაიკეთონ საშიშ ზონაში შესვლამდე.

2.1.7. სამუშაო ზონაში ჰაერის ზღვრულ დასაშვებ კონცენტრაციაზე მეტი დაგაზიანების და ჟანგბადის უკმარისობის დროს ცეცხლის გამოყენებასთან დაკავშირებული სამუშაოები უნდა შესრულდეს შესაბამისი აირწინაღების გამოყენებით.

2.1.8. ცეცხლის გამოყენებასთან დაკავშირებული სამუშაოების შესრულებისას სამუშაო ზონის ფარგლებში ჰაერში გაზის შემცველობა არ უნდა იყოს აფეთქებაუსაფრთხო ზღვრულ დასაშვებ მინიმალურ კონცენტრაციაზე მეტი. ე.ი. უნდა იყოს აალების ქვედა კონცენტრაციული ზღვრის 20 %-ზე ნაკლები. თუ გაზის კონცენტრაცია აღნიშნულზე მეტია, ცეცხლის გამოყენებასთან დაკავშირებული სამუშაოები უნდა შეწყდეს და ხალხი გამოყვანილი იქნეს საშიში ზონიდან.

2.1.9. წვიმის, თოვის ან ძლიერი ქარის დროს სამუშაო უნდა სრულდებოდეს სპეციალურად მოწყობილი გადახურული საფარით. 

გაზისაგან გაზსადენის დაცლა და ხალხის ყოფნა სახაზო ონკანებთან და გამქრევი სანთლების მახლობლად ჭექა-ქუხილის დროს დაუშვებელია.

2.1.10. უსაფრთხოების ღონისძიებების შეუსრულებლობის, სამუშაოთა წარმოების ტექნოლოგიის დარღვევის, აგრეთვე, სამუშაო ან სახიფათო ზონაში აფეთქების და ხანძარსაშიში სიტუაციის შექმნის დროს, ცეცხლის გამოყენებასთან დაკავშირებული სამუშაოების ხელმძღვანელი ვალდებულია სასწრაფოდ შეწყვიტოს სამუშაოები.

2.1.11. ცეცხლის გამოყენებასთან დაკავშირებული სამუშაოები შეწყვეტილი უნდა იქნეს სახიფათო ზონაში განლაგებულ ობიექტზე ავარიული სიტუაციის, საორგანიზაციო, ტექნიკური, ტექნოლოგიური და ამინდის პირობების მკვეთრი (ნეგატიური) შეცვლის დროს.

2.1.12. აფეთქება და ხანძარსაშიში სიტუაციების შემთხვევაში აუცილებელია გამოირთოს მექანიზმების, სპეცმოწყობილობის და სატრანსპორტო საშუალებების შიგაწვის ძრავები, აგრეთვე, საშიშ ზონაში განლაგებული შესადუღებელი აპარატებისა და სხვა დენმიმღებების ელექტრომომარაგება. შემდეგ გატარებული უნდა იქნეს ღონისძიებები ავარიული სიტუაციების წარმოშობის მიზეზების გამოვლენისა და ავარიის სალიკვიდაციოდ.

2.1.13. ცეცხლის გამოყენებასთან დაკავშირებული სამუშაოები უნდა განახლდეს მისი ხელმძღვანელის განკარგულებით, სამუშაოების უსაფრთხო პირობების სრული აღდგენის შემდეგ.

2.1.14. დაუშვებელია ცეცხლის გამოყენებასთან დაკავშირებული სამუშაოების წარმოება ერთდროულად ტექნოლოგიური ხაზის ერთი უბნის რამდენიმე ადგილას, რომლებიც გაყოფილი არ არის ჩამკეტი არმატურით. 

2.1.15. ცეცხლის გამოყენებასთან დაკავშირებული სამუშაოების შესრულებისას ჩამკეტი არმატურის გაღება და დაკეტვა უნდა ხდებოდეს სამუშაოთა ხელმძღვანელის განკარგულებით სამუშაოს წარმოების ორგანიზაციის გეგმის თანახმად.

2.1.16. გაუთვალისწინებელ შემთხვევაში სამუშაოთა ხელმძღვანელს აქვს უფლება ქვედანაყოფის ხელმძღვანელთან (ცვლის უფროსთან) შეთანხმების შემდეგ შეცვალოს არმატურის მდგომარეობა. ამ ოპერაციის ჩატარების წინ სამუშაოები უნდა შეჩერდეს და მისი მონაწილეები გამოყვანილ იქნენ სახიფათო ზონიდან.

2.1.17. აცეტილენის, ჟანგბადის, თხევადი ნახშირწყალბადიანი გაზის ბალონები და გაზის გენერატორები ცეცხლის გამოყენებასთან დაკავშირებული სამუშაოების ადგილიდან განლაგებული უნდა იყოს არანაკლებ 10 მ დაშორებით.

2.1.18. შენობაში ცეცხლის გამოყენებასთან დაკავშირებული სამუშაოების შესრულების დროს შიგაწვისძრავიანი შედუღების აგრეგატი და საწვავი გაზის ბალონები მოთავსებული უნდა იყოს შენობის გარეთ.

2.1.19. ელექტრომოწყობილობას, შიგაწვისძრავიან სპეცმოწყობილობას, აგრეთვე, სატრანსპორტო საშუალებებს უნდა ჰქონდეს ნაპერწკალჩამქრობი მოწყობილობა და გამართული ელექტროსისტემა.

2.1.20. ცეცხლის გამოყენებასთან დაკავშირებული სამუშაოების ჩატარების უსაფრთხოების ასამაღლებლად სარემონტო მოწყობილობა ან მილსადენის უბანი აუცილებელია შეივსოს აზოტით ან გამონაბოლქვი გაზებით.
2.2. ცეცხლის გამოყენებასთან დაკავშირებული სამუშაოები 

საწარმოო მოედანზე
2.2.1. ცეცხლის გამოყენებასთან დაკავშირებული სამუშაოები გაზსავსები საკომპრესორო სადგურის საწარმოო მოედანზე უნდა ტარდებოდეს სადგურის ექსპლუატაციიდან გამოყვანისა (პუნქტი 1.1.7) და მოწყობილობის, მილსადენების მომზადების შემდეგ ამ ინსტრუქციის პირველი თავის მოთხოვნების შესაბამისად.

2.2.2. ცეცხლის გამოყენებასთან დაკავშირებული სამუშაო სათავსში უნდა ჩატარდეს გაზის (გაზის კონდენსატის, ადვილაალებადი სითხის) სათანადო კომუნიკაციების გადაკეტვის შემდეგ, რომლებიც შედის (და გამოდის) სათავსში მათზე სათავსის გარეთ დაყენებული არმატურის საშუალებით, სათავსის შიგნით დაყენებულ მოწყობილობაში, მილსადენებში გაზის (კონდენსატის, ადვილაალებადი სითხეების) წნევის დაგდებით, აგრეთვე, შემდეგი დამატებითი ღონისძიებების შესრულების შემდეგ:

– სათავსის ავარიული (ბუნებრივი და იძულებითი) ვენტილაციის უზრუნველყოფა არანაკლებ 10 წუთით ადრე ცეცხლის გამოყენებასთან დაკავშირებული სამუშაოს დაწყებამდე და მის წარმოების დროს;

– სათავსში ჰაერის კონტროლი ექსპრესული გაზანალიზატორებით (მიუხედავად სათავსში სტაციონარული გაზანალიზატორის, სიგნალიზატორის არსებობისა).

2.2.3. ცეცხლის გამოყენებასთან დაკავშირებული სამუშაოების ზონაში გამოყოფილი უნდა იყოს დამკვირვებლები, რომელთა დანიშნულებაა სიგნალის გაცემა სამუშაოების დაუყოვნებლივ შესაწყვეტად წინასაავარიო სიტუაციის ან დამატებითი საშიშროების შექმნისას, მოწყობილობის, აპარატურის, ვენტილაციის სისტემის, სიგნალიზაციის, კოლექტიური დაცვის საშუალებების მწყობრიდან გამოსვლისას, წნევის მომატებისას (დაკლებისას) ტემპერატურის მომატებისას (დაკლებისას) დასაშვებ ზღვრებთან შედარებით, გაზის, გაზის კონდენსატის (ადვილადაალებადი სითხის) უეცარი გაჟონვისას და სხვა.
2.3. ცეცხლის გამოყენებასთან დაკავშირებული სამუშაოები ჭურჭლებში და ჭებში
2.3.1. ცეცხლის გამოყენებასთან დაკავშირებული სამუშაოს წინ ჭურჭელი (აპარატი, ტევადობა) მომზადებული უნდა იყოს ამ ინსტრუქციის 2.2 ქვეთავის შესაბამისად.

2.3.2. ჭურჭლის ან ჭის შიგნით სამუშაოდ უნდა დაინიშნოს ბრიგადა არანაკლებ სამი კაცის შემადგენლობით: ჭურჭელში (ჭაში) მომუშავე და ორი დუბლიორი (დამკვირვებელი).

2.3.3. ჭურჭელში ან ჭაში მუშაობის წინ უნდა ჩატარდეს ჰაერის ანალიზი მავნე ნივთიერებების შემცველობაზე. გაზომვები ტარდება ექსპრესული გაზანალიზატორებით არანაკლებ სამ წერტილში დაწყებული შესასვლელიდან (ლიუკთან).

2.3.4. ჭურჭელში ან ჭაში მომუშავის ყოველი ჩასვლისას სამუშაოს ხელმძღვანელი კითხულობს მის გუნება-განწყობილებას, ამოწმებს ეკიპირებას, აზუსტებს სალაპარაკო კოდსა და ჭურჭელში (ჭაში) ყოფნის ერთ სამუშაო ციკლს, რომელიც არ უნდა აღემატებოდეს 30 წუთს.

2.3.5. მუშაობის პროცესში, ყოველი 2-3 წუთის შემდეგ უნდა მოიკითხონ (მათ შორის კოდის საშუალებით) ჭურჭელში (ჭაში) მყოფი მუშაკის გუნება-განწყობილება. თუ არ იქნება პასუხი მეორე მცდელობის დროსაც, იგი დაუყოვნებლივ უნდა ამოიყვანონ.

2.3.6. ჭურჭელში (ჭაში) სასუნთქი ორგანოების ინდივიდუალური დაცვის საშუალებების გარეშე მუშაობა შეიძლება ნებადართული იქნეს, თუ ჟანგბადის მოცულობითი წილი ჰაერში შეადგენს არანაკლებ 20 %-ს, ხოლო მავნე ნივთიერებების ჯამური შემცველობა არ აღემატება ზღვრულად დასაშვებ კონცენტრაციას.

2.3.7. ცეცხლის გამოყენებასთან დაკავშირებული სამუშაოების ჩატარება ჭაში, მათ შორის კანალიზაციის გვირაბში და მსგავს ნაგებობებში, უნდა შეთანხმდეს იმ სამსახურების (საამქროების) ხელმძღვანელებთან, რომლებიც ტექნოლოგიურად არიან დაკავშირებული ამ ობიექტებთან.

2.3.8. დასაშვებია მუშაკის ჩასვლა ჭურჭელში (ჭაში) და იქიდან ამოსვლა გადასატანი კიბით, რომელიც აკმაყოფილებს უსაფრთხოების მოთხოვნებს.

2.3.9. თუ ჭურჭელში (ჭაში) მომუშავე შეუძლოდ გახდა (გადმოსცა სიგნალი, არ პასუხობს სიგნალებზე, მოიხსნა ჩაფხუტ-ნიღაბი და ა.შ.), დუბლიორები ვალდებულნი არიან ამოიყვანონ იგი და აღმოუჩინონ პირველადი დახმარება.

მუშაკის საშველად ჭურჭელში (ჭაში) დუბლიორების ჩასვლა დასაშვებია სასუნთქი ორგანოების ინდივიდუალური დაცვის საშუალებებით, თუ ზედაპირზე (ლიუკთან) იქნება არანაკლებ ორი კაცისა.

2.3.10. ცეცხლის გამოყენებასთან დაკავშირებული სამუშაოს დამთავრების შემდეგ, ლიუკის დაკეტვის წინ, სამუშაოს ხელმძღვანელი პირადად უნდა დარწმუნდეს, რომ ჭურჭელში (ჭაში) არ დარჩა მუშაკი, მოცილებულია მექანიზმები, ინსტრუმენტები, ინდივიდუალური დაცვის საშუალებები, ხელსაწყოები და მასალები.
2.4. ცეცხლის გამოყენებასთან დაკავშირებული სამუშაოები მიწისქვეშა გაზსადენებზე
2.4.1. მიწისქვეშა გაზსადენებზე ცეცხლთან დაკავშირებული სამუშაოები შეიცავს სამ ძირითად ეტაპს:

ა. ტექნოლოგიური ხვრელის ამოჭრა გაზკონდენსატის (ადვილადაალებადი სითხის) გამოსაშვებად და (ან) დროებითი გამომრთველი მოწყობილობის დასაყენებლად;

ბ. შესადუღებელ-სარემონტო სამუშაოების ჩატარება;

გ. ტექნოლოგიური ხვრელის ჰერმეტიზაცია.

2.4.2. ტექნოლოგიური ხვრელის ამოჭრა უნდა მოხდეს მილსადენში 100-500 პა (10-50 მმ წყ. სვ.) წნევის დროს.

2.4.3. ხვრელის ამოჭრამდე გაზსადენში გამომრთველ მოწყობილობასთან და სამუშაოების წარმოების ადგილთან სითხიანი მანომეტრით უნდა გაიზომოს გაზის წნევა.

მანომეტრი გაზსადენს უნდა მიუერთდეს მილაკით და სპეციალური კონუსური ნიპელით, რომელიც ჩაწნეხილია გაზსადენის ზემო ნაწილში 6-8 მმ დიამეტრის ნახვრეტში.

საკონტროლო ხვრელის ჰერმეტიზაცია ხდება სტანდარტული შტუცერული შეერთებით.

2.4.4. გაზსადენის გაწყვეტის დროს, როდესაც გაზსადენის უბანი მთლიანად განთავისუფლებულია გაზისაგან, აფეთქებასაშიში ნარევის მოსაცილებლად ხვრელის ამოჭრამდე, უნდა მოხდეს გამორთული უბნის გაქრევა არაუმეტეს 0,1 მეგპა (1 კგძ/სმ2) წნევით, რომელიც მიწოდებული უნდა იყოს გაწყვეტის ადგილთან ორივე მხრიდან.

გაქრევის შემდეგ გაზში ჟანგბადის შემცველობა გაზოანალიზატორის მიხედვით უნდა იყოს არაუმეტეს 2 %-სა.

2.4.5. გაზსადენის გაჭრისას წარმოშობილი ალი ჩაქრობილი უნდა იქნეს ქეჩის ტილოთი, ხოლო გაჭრის ხაზი საჭრისის გადაადგილების მიხედვით უნდა გაიგოზოს აზელილი სველი თიხით.

2.4.6. გაზსადენის შიგნით (სიღრუეში) გაზის ანთების ან დიდი ალით წვის შემთხვევაში, რომელიც ხელს უშლის სამუშაოების წარმოებას, სამუშაოები სასწრაფოდ უნდა შეწყდეს, ხალხი მოცილდეს თხრილს უსაფრთხო მანძილზე ან შესაბამისი ხანძარსაქრობი საშუალებებით ჩაქრობილ იქნეს ანთებული გაზი. დასაშვებია სამუშაოების გაგრძელება გამოვლენილი უწესივრობების აღმოფხვრისა და გზსადენში წნევის სიდიდის აღდგენისას დასაშვებ ზღვრებში.

2.4.7. ცეცხლის გამოყენებასთან დაკავშირებული სამუშაოებისას მილსადენებზე, სადაც შესაძლებელია შიგა ზედაპირზე პიროფორული რკინის დალექვა, მათი გახსნისას მიღებული უნდა იქნეს ზომები დანალექის თვითაალების საწინააღმდეგოდ (წყლის უხვად მისხურება ან სხვა).

მილსადენებიდან გამოტანილი პიროფორული რკინის შემცველი დანალექი დაუყოვნებლივ უნდა შეგროვდეს ტარაში წყლის ფენის ქვეშ და გატანილ იქნეს ხანძარუსაფრთხო ადგილას.

2.4.8. ის მონაკვეთი, სადაც ტარდება სამუშაოები, უნდა გაიმიჯნოს გაზსადენის დანარჩენი ნაწილისაგან.

გამორთვის ყველაზე გავრცელებული საშუალებაა რეზინის გასაბერი ბურთების გამოყენება.

რეზინის ბურთების ჩაყენებამდე უნდა შემოწმდეს მათი ვარგისიანობა და ჰერმეტულობა.

2.4.9. რეზინის ბურთებს აყენებენ ცეცხლთან დაკავშირებული სამუშაო ადგილიდან ორივე მხარეს 8-10 მ მანძილზე ამოჭრილ ტექნოლოგიურ სარკმელებში.

2.4.10. გაზსადენებში მოთავსების შემდეგ რეზინის ბურთებს ბერავენ 2500-3000 პა (250-300 მმ წყ. სვ.) წნევით. ის მჭიდროდ უნდა მიეკრას გაზსადენის შიგა ზედაპირს, რათა უზრუნველყოფილი იყოს ჰერმეტულობა.

რეზინის ბურთის მდგომარეობაზე სამუშაოების შესრულების პერიოდში დაწესებული უნდა იყოს კონტროლი.

2.4.11. 300 მმ-მდე დიამეტრის გაზსადენებში სამუშაოების ჩატარებისას დასაშვებია სამუშაო ადგილის გამიჯვნა თიხის დროებითი საცობით.

2.4.12. ცეცხლის გამოყენებასთან დაკავშირებული სამუშაოების პროცესში შესრულებული შედუღებები განეკუთვნება საგარანტიო შედუღების კატეგორიას.

საგარანტიო პირაპირები სრულდება ოპერაციების მიხედვით კონტროლზე პასუხისმგებელი სპეციალისტის ხელმძღვანელობით, რომელსაც ანალოგიურ სამუშაოებზე აქვს არანაკლებ ერთი წლის გამოცდილებისა.

2.4.13. თითოეული საგარანტიო შედუღება ექვემდებარება ორმაგ კონტროლს: რადიოგრაფიული და ულტრაბგერითი მეთოდებით (მინუს 50 C-ზე დაბალი ტემპერატურის დროს ულტრაბგერითი დეფექტოსკოპიის მაგივრად უნდა ჩატარდეს მაგნიტოგრაფიული შემოწმება).

2.4.14. თითოეულ საგარანტიო შედუღებაზე უნდა შედგეს აქტი (დანართი 16), რომელსაც ხელს აწერს ოპერაციების მიხედვით კონტროლზე პასუხისმგებელი სპეციალისტი, შემდუღებელი და საგამოცდო ლაბორატორიის პასუხისმგებელი წარმომადგენელი.

2.4.15. ცეცხლის გამოყენებასთან დაკავშირებული სამუშაოების დაწყების წინ გაზსადენის მილის ფოლადის მარკისა და დიამეტრის გათვალისწინებით შერჩეული უნდა იქნეს ტექნოლოგიური ხვრელის ამოჭრისა და დადუღების სქემა.

2.4.16. მილებისათვის, რომელთა სიმტკიცის ნორმატიული ზღვარი 537 მეგპა (55 კგძ/მმ2)-ზე ნაკლებია და კედლის სისქე 12 მმ-მდეა, ტექნოლოგიური ნახვრეტების დადუღება შესაძლებელია განხორციელდეს საკერებლებით. ნახვრეტებისა და საკერებლების ფორმა, ზომები და ორიენტაცია უნდა შეესაბამებოდეს ნახ. 1-ს.

ნახვრეტების ტორსები ძირითად მილში მასში საკერებლის შემდგომი ჩადუღების შემთხვევაში უნდა დამუშავდეს მექანიკურად ნახ. 1-ზე მოყვანილი მონაცემების შესაბამისად.

2.4.17. მილებისათვის, რომელთა სიმტკიცის ნორმატიული ზღვარი ტოლი ან მეტია 537 მეგპა (55კგძ/მმ2)-ზე და კედლის სისქე ტოლი ან მეტია 12 მმ-ზე, ტექნოლოგიური ხვრელის დადუღება რეკომენდებულია ჩატარდეს მილში ელიფსურფსკერიანი (სახშობიანი) მილყელის ჩადუღებით (ნახ. 2). დასაშვებია მილყელის ჩადუღება ნახვრეტების ჰერმეტიზაციისათვის მილებში, რომელთა სიმტკიცის ნორმატიული ზღვარი ნაკლებია 537 მეგპა (55 კგძ/მმ2)-ზე, ხოლო კედლის სისქე ნაკლებია 12 მმ-ზე.

ტექნოლოგიური ნახვრეტები შემდგომი ჰერმეტიზაციისათვის მილყელების ან საკერებლების ჩადუღებით რეკომენდებულია ამოიჭრას მილის პერიმეტრის ზედა ნაწილში. გახვრეტა სრულდება თარგებით, გაზური ჭრით.

ნახვრეტების ტორსები ძირითად მილში, მასში მილყელის შემდგომში მიდუღების შემთხვევაში, გაწმენდილი უნდა იქნეს მექანიკური ხერხით ბასრი ნაწიბურების ლიკვიდაციისათვის.

2.4.18. ტექნოლოგიური ნახვრეტის ამოჭრა ძირითად მილში მილყელის შემდგომი ჩადუღების შემთხვევაში იმდაგვარად უნდა განხორციელდეს, რომ ნახვრეტი იყოს 10-15 მმ-ით ნაკლები მილყელის დიამეტრზე.

2.4.19. ტექნოლოგიური ხვრელი უნდა ამოიჭრას რგოლური შედუღების ადგილიდან არანაკლებ 0,5 მ და გრძივი ნაკერიდან არანაკლებ 0,2 მ-ის დაშორებით. ამავე დროს ხვრელის სიგანე არ უნდა აღემატებოდეს მილის დიამეტრის ნახევარს.

2.4.20. რეკომენდებულია საკერებლების დამზადება სტაციონარულ პირობებში მილის ცალკეული ნაჭრებისაგან, რომელსაც აქვს ძირითადი მილის დიამეტრი, სისქე და სიმტკიცის კლასი.

საკერებლის ზომები არ უნდა იყოს 250x350 მმ-ზე მეტი და 100x150 მმ-ზე ნაკლები. განსხვავება საკერებლის სიგრძესა და სიგანეს შორის უნდა იყოს არანაკლებ 50 მმ-სა. R1, R2, R3 რადიუსები განისაზღვრება საკერებლის სიგრძისა და სიგანის მიხედვით. საკერებლის ნაწიბურები (პირი) უნდა დამუშავდეს მექანიკურად და ფორმითა და ზომებით უნდა შეესაბამებოდეს ნახ. 1-ის მოთხოვნებს.

2.4.21. მილყელი დამზადებული უნდა იქნეს წინასწარ, ძირითადი მილის არაუმეტეს 0,3 დიამეტრის მილისაგან, მაგრამ, მისი დიამეტრი არ უნდა აღემატებოდეს 325 მმ-ს.

არაუმეტეს 16 მმ კედლის სისქის მქონე მილყელის მაქსიმალური ზომა კონკრეტული მილისათვის განისაზღვრება მილყელიდან რეზინის ბურთის ჩაყენების შესაძლებლობიდან გამომდინარე.

2.4.22. მისადუღებელი მილყელის ტორსი უნდა შემოიჭრას თარგით და ნაწიბურს უნდა ჰქონდეს 500-იანი განივი დაჭრის კუთხე 1,5-2 მმ დაბლაგვებით. ძროზე მისადუღებელი მილყელის ტორსი უნდა მომზადდეს მექანიკური ხერხით ნაწიბურების 300-იანი განივი დაჭრის კუთხით (ნახ. 2). 

2.4.23. მილში გაზის ჭარბი წნევის არსებობისას რეკომენდებულია ტექნოლოგიური ნახვრეტების ძროიანი მილყელებით დადუღება შესრულდეს ტექნოლოგიურ ქვესადებებზე (ნახ. 3).

2.4.24. ტექნოლოგიური საფენები მზადდება 2-3 მმ სისქის დაბალნახშირბადიანი ფოლადისაგან (ნახ. 3).

2.4.25. ქვესადები რგოლების, ტექნოლოგიური ქვესადებების, საკერებლებისა და მილყელების მოჭიდვა და შედუღება დასაშვებია მხოლოდ მილისა და მილყელების ლითონების დადებითი ტემპერატურის დროს.

შესადუღებელი მასალები (ელექტროდები), შედუღების რეჟიმი, წინასწარი შეთბობა და სხვა ტექნოლოგიური ოპერაციები უნდა აკმაყოფილებდეს ნორმატიული დოკუმენტების მოთხოვნებს.

შეთბობა უნდა შესრულდეს სპეციალური შემათბობლებით, რომლებიც უზრუნველყოფენ საკერებლისა და მილყელის შედუღების ადგილის თანაბარ შეთბობას.

თუ შედუღების პირობებით შეთბობა არ არის საჭირო, გარემო ჰაერის 50 C და მეტი ტემპერატურისას მილის ტექნოლოგიურნახვრეტებიანი უბანი უნდა გამოიშროს.

2.3.26. საკერებლის აწყობისას თავდაპირველად საკერებელს უნდა მიეჭიდოს ქვესადები რგოლი, შემდეგ ქვესადებრგოლიანი საკერებელი უნდა ჩაისვას ნახვრეტში, მიეჭიდოს და მიდუღდეს მთლიანი ნაკერით.

საკერებლის ნაწიბურების გადაცდენა მილის მიმართ არ უნდა აღემატებოდეს 1,5 მმ. აწყობის მოხერხებულობისათვის დასაშვებია შესადუღებელ ნაწიბურებთან ელექტროდების ღეროებისაგან დამზადებული დროებითი ტექნოლოგიური კრონშტეინების მიჭიდვა (ნახ. 1), რომლებიც მექანიკურად უნდა მოცილდეს საკერებლის მიჭიდვის შემდეგ.

2.4.27. მილყელის დადუღებისას ტექნოლოგიური ქვესადების გამოყენებით თავდაპირველად უნდა მოინიშნოს ნახვრეტი, ჩაიდოს ქვესადების ერთი ნახევარი და მიეჭიდოს, ჩაიდოს მეორე ნახევარი და მიეჭიდოს. შემდეგ მიედუღოს ისინი მთლიანი ნაკერით ტექნოლოგიური ნახვრეტის პერიმეტრზე და ქვესადების პირაპირზე, ამასთან, ქვესადების ცენტრალური ნახვრეტი უნდა დარჩეს თავისუფალი.

აწყობისას დასაშვებია მავთულის კრონშტეინების გამოყენება.

ცენტრალური ნახვრეტი უნდა იყოს ჰერმეტიზებული, მაგ., თიხით, მაგრამ ისე, რომ ძირითად მილში წნევის აწევისას მუშა წნევამდე დაირღვეს ნახვრეტის ჰერმეტიზაცია.

2.4.28. საკერებლისა და მილყელის საშემდუღებლო-სამონტაჟო სამუშაოები უნდა შესრულდეს შეჩერებების გარეშე ერთ სამუშაო ციკლში მოსაპირკეთებელი ნაკერის სრულ დამთავრებამდე. ნაკერის ცალკეული ფენები უნდა შესრულდეს ნახ. 4-ზე მოცემული თანამიმდევრობით.

2.4.29. მილყელების მიდუღების შემდეგ საჭიროა შენადუღი შეერთების მოშვება გათბობით 2000 C-მდე და შემდგომი გაცივებით თბომაიზოლირებელი სარტყლის ქვეშ სრულ გაცივებამდე.

საკერებლის დადუღებისას შემდგომი შეთბობა არ ხდება, მაგრამ, რემონტის ადგილი იფარება თბომაიზოლირებელი სარტყლით.

გაცივების პროცესში ტენის მოხვედრა შენადუღ შეერთებაზე დაუშვებელია.

2.4.30. მილყელის მიდუღების ბოლო ოპერაციაა ელიფსური სახშობის მიჭიდვა და მიდუღება მილყელთან:

სახშობი უნდა იყოს მიჭიდული და მიდუღებული არანაკლებ სამფენიანი მთლიანი ნაკერით მილყელთან.

2.4.31. სამუშაოების შესრულებისას უნდა ხორციელდებოდეს კონტროლი ოპერაციების მიხედვით შემდეგ ეტაპებზე:

– ნახვრეტის, საკერებლის, მილყელის, სახშობის ქვესადები რგოლის მომზადება;

– ქვესადები რგოლის აწყობა და მიჭიდვა;

– სახშობის მიდუღება;

– წინასწარი შეთბობა;

– საკერებლის, მილყელის აწყობა და მიჭიდვა;

– საკერებლის, მილყელის მიდუღება;

– სწრაფი გაცივების ასაცილებელი ღონისძიებები.

2.4.32. შენადუღი ნაკერები მოწმდება რადიოგრაფიული და ულტრაბგერითი მეთოდებით ნორმატიული დოკუმენტების მოთხოვნების შესაბამისად.

2.4.33. დაუშვებელი დეფექტების გამოვლენისას შენადუღი შეერთებები რემონტს არ ექვემდებარება. მილის უბანი ამოიჭრება და ჩაიდება კოჭი სიგრძით არანაკლებ ძირითადი მილის დიამეტრისა.

2.4.34. მილყელისა და სახშობის მიდუღების სამუშაოების დამთავრების შემდეგ ფორმდება აქტი (დანართი 17).
3. დამამთავრებელი სამუშაოები

3.1. შენადუღი შეერთებების შემოწმების დადებითი შედეგების მიღების შემდეგ სრულდება დამამთავრებელი სამუშაოები, რომელთაც მიეკუთვნება საიზოლაციო, მიწის, ჰაერის გამოდევნის, გამოცდის, გაქრევისა და სხვა სამუშაოები.

ამ სამუშაოების უსაფრთხოების ღონისძიებები და ტექნოლოგია განისაზღვრება სათანადო ინსტრუქციებითა და ამ სახის სამუშაოების შესრულების წესებით.

ამასთან ერთად, დამატებით გათვალისწინებული უნდა იქნეს:

3.1.1. ანტიკოროზიული იზოლაცია თავისი მახასიათებლებით არ უნდა იყოს საპროექტოზე უარესი.

3.1.2. მიწისქვეშა გაზსადენზე მიწის მიყრა და მიტენვა (უბეების შევსება) უნდა სრულდებოდეს რბილი გრუნტით, რომელიც გამორიცხავს იზოლაციის დაზიანებას.

3.1.3. გარემონტებული გაზსადენიდან, ჭურჭლიდან (აპარატიდან, ტევადობიდან) ჰაერის გამოდევნა წარმოებს გაზით, რომლის წნევა არ უნდა აღემატებოდეს 0,1 მეგპა (1 კგძ/სმ2). გამოდევნა ჩაითვლება დამთავრებულად, თუ ჟანგბადის შემცველობა გამომავალ გაზჰაერის ნარევში არ აღემატება 2 %-ს (მოცულობით). ჰაერის გამოდევნის დამთავრების შემდეგ გამქრევი სანთელი უნდა დაიკეტოს.

3.1.4. გაზჰაერის (აფეთქებასაშიში) ნარევის გამოდევნის დამთავრების შემდეგ გაზსადენის გარემონტებული უბანი გამოიცდება მაქსიმალურ სამუშაო წნევაზე ორი საათის განმავლობაში გაზსადენის მუშაობის პროცესში.

3.1.5. სამუშაო მოედანზე მოწყობილობის შემოსაკრავის რემონტისას მისი გაზით შევსებისა და სამუშაო წნევის 50 %-ის მიღწევისას მოწყობილობა, მილსადენი, შენადუღი და გასართი შეერთებები, ჩობლები მოწმდება ჰერმეტულობაზე ვიზუალურად ან ხელსაწყოთი (გაჟონვის აღმოჩენით). გაჟონვების არარსებობისას წნევა უნდა ამაღლდეს მუშა წნევამდე. განმეორებითი 
[image: image12.jpg]Gemgaemaghyds o JgAdpdpmemdel FgANTAs Ledosms séabagmgd 2 bssool Tpdegs Za
Bmfyedogzedol BBs §6gg0l JagB ymmbol Bydhegy:

smBaBB@o Jghompob 3sE3sgmmdsa JpAlinbamn g6RS 0dgHgadnegh bsTaTn bmbob asbgm.

316, my thoady (ssegosmm3dbingo) dabgbom ok Bgodirgds bagnbol (Bsgphasmint gebynmmdsms)
poygsbs baBoBo bmbols gadgm, InFymdagamds (Jombomgbde) ghes psdmagsmal Jopdsgmn nse
bytbom 125 885 Vhggoon

317 o §hgael  8e3shgdelal  dafymdomedab, dombspgbadol. psdmgmel  IdmEghdn
3o8mgmobigds asbol (bonbab) asgeibge, F69ge 96ms FgAgodisgh 100-500 3o (10-50 33 §y.bg)-8rey s>
Bogmgdusmo of6gl bmdgdh gagmbgels Gboghmbn moggepegeobimgol.

32, BeFymdosmmds, Y6igsby dudyBagy Jonkeado Bgeamgdeb §smygEaden FydmbSel Fsdels
9da00gdotds goeliegm Badbaygat FgBefdgdeb omyfose Fabom:

33, gaubmess @ogeyBangdgme LsdgBeml walongegdol Tgdnge bebIGol ms sagmpnl
podobsdogbogsry  LoBgdm  ompome  bspmmspumme  WRs  memgaseegiegl  edstmgb
bobdacilisFoboogdingpm  gmbobdogdgde, bomm Lekndmgdel BglnbgggeBo  medmggdgme adsl
Byogomydag

Jagborada
\ Gam2e e § ‘
i bagahigdgema

B3bUsgBol madda

o

Bab.l Babgrhgiab, bgghgdamol
Jagbsrgdn Gpmmols G g i
mA0geEeEns =S Bafedyndal
287309985 Fgmmgdobsmgab:
Ry bobghghol domatgbo Somdn;
s gghigdsmols Gagarmling
dagbergdo tamsal Msmosbo:

Bogno-Bogaygemols
Jodsdoio

Bob. 2. Bognlia

S o0 Aosmygemls
abosenghers dodoginh s
Dadfmngnte bsbydaoghol,

Angzijgemydol hdas,
052300 b3 Bsenndom
o

dodiomsea Hogra




[image: image13.jpg]6sb. 3. Oompubodeb  domumpdabsb  gedmygSgdyso
GadSmmmpantin Jagbsegdn (dmsmasta Jggbsrgdel Babggema)

y ke
v 3
© m
¥ 2

a8

[4

!
Rgd | @
v B 3
/‘;/m
B

@ 300-3i0

fioh. 4. BoyaGol gogmgapmo Bggdal
Fbergrmpdals rs633ndrgghimds

s gggdmadolis ms Somyamogdol
Bom@gdobsb (wabo dbem, monmygmn 100-
200 88 Logmdoly):

5= 4abpo Aegadnl Byetimgde:

3 = Pygosrmo Amggdal, Bommmader

3~ Bgeprygdeb oFygds s - Bosghgds.

4. bRl 553nggBsbnsE wadsgBotgdma bsdBempdel baeeMdmgebomos
o BAbGigmodgmms dmgamgmdgde o Isbyboblagdirnds

bymddngebyme,  BOdmAsG  fasdByens  GGhmab  gsdeyghgdob;meb  mogogRedgdymo
LadgBamgdal Fakidmgdoby gobfgb-resBggds; gosmmgdyeos:

— oasBabsges a¥Bagnl LrBabdagdgdol Fgbkemadsh oBbE@dao0b Bglsdalabam:

~ GGbazb 3BmygBIBIbMSS seagdgBogdmn Ladylomgdel Bndbagghabs s Fomdmdabsungal
Bggossolggdoesh wsbadhelb dshigbobdagdmo Jado, @mdgmdsy ogol smgmdgdsbaded s




აფეთქება-ხანძარსაშიშ ობიექტებზე სარემონტო სამუშაოების მომზადების პირობები და წარმოების წესები;

– უზრუნველყოს განწეს-დაშვების საჭირო შეთანხმებები და ღონისძიებათა შესრულება ცეცხლის გამოყენებასთან დაკავშირებული სამუშაოების უსაფრთხოდ წარმოებისათვის.

ცეცხლის გამოყენებასთან დაკავშირებული სამუშაოების წარმოებისათვის მოწყობილობისა და კომუნიკაციების მომზადებაზე პასუხისმგებელი პირი ვალდებულია:

– ორგანიზაცია გაუკეთოს განწეს-დაშვებაში ნაჩვენები ღონისძიებების შესრულებას;

– შეამოწმოს ღონისძიებათა შესრულების ხარისხი და სისრულე.

ცეცხლის გამოყენებასთან დაკავშირებული სამუშაოების შესრულებაზე პასუხისმგებელი პირი ვალდებულია:

– ორგანიზაცია გაუკეთოს ღონისძიებათა შესრულებას ცეცხლის გამოყენებასთან დაკავშირებული სამუშაოების უსაფრთხოდ ჩატარებისათვის. სამუშაოთა შემსრულებლებს ჩაუტაროს ინსტრუქტაჟი;

– შეამოწმოს სამუშაოთა შემსრულებლების (შემდუღებლების, ამომჭრელების) მოწმობები;

– შეამოწმოს ცეცხლის გამოყენებასთან დაკავშირებული სამუშაოების წარმოების საშუალებებისა და ინსტრუმენტების წესივრულობა, სამუშაოების წარმოების ადგილი უზრუნველყოს ინდივიდუალური დაცვის პირველადი საშუალებებით (აირწინაღი, დამცავი სარტყელი, თოკი და ა.შ.);

– იმყოფებოდეს ცეცხლის გამოყენებასთან დაკავშირებული სამუშაოების წარმოების ადგილზე, კონტროლი გაუწიოს შემსრულებელთა მუშაობას;

– იცოდეს გარემოს მდგომარეობა (დაგაზიანება) ცეცხლის გამოყენებასთან დაკავშირებული სამუშაოების წარმოების ადგილზე და აუცილებლობის შემთხვევაში შეწყვიტოს სამუშაოები;

– შესვენების შემდეგ, ცეცხლის გამოყენებასთან დაკავშირებული სამუშაოების განახლებისას, შეამოწმოს სამუშაოების წარმოების ადგილისა და მოწყობილობის მდგომარეობა. მუშაობის განახლების ნებართვა გასცეს სამუშაო ზონაში ჰაერის ნარევის ანალიზის დამაკმაყოფილებელი შედეგის მიღების შემდეგ;

– ცეცხლის გამოყენებასთან დაკავშირებული სამუშაოების დამთავრების შემდეგ შეამოწმოს სამუშაო ადგილი ხანძარუსაფრთხოების მიზნით.

ცვლის უფროსი ვალდებულია:

– შეატყობინოს ცვლის პერსონალს ობიექტზე სარემონტო სამუშაოების წარმოების შესახებ;

– უზრუნველყოს ტექნოლოგიური პროცესი საჭირო პარამეტრების შესაბამისად;

– კონტროლი გაუწიოს ოპერატიულ ჟურნალში სარემონტო სამუშაოების თითოეული ეტაპის შესრულების რეგისტრაციას.

სარემონტო სამუშაოების შემსრულებელი ვალდებულია:

– თან ჰქონდეს საკვალიფიკაციო მოწმობა;

– გაიაროს ინსტრუქტაჟი ცეცხლის გამოყენებასთან დაკავშირებული სამუშაოების უსაფრთხოდ წარმოებაზე და ხელი მოაწეროს განწეს-დაშვებას;

– იცოდეს ხანძარსაქრობი საშუალებების გამოყენება, ხანძრის გაჩენის შემთხვევაში დაუყოვნებლივ შეატყობინოს ხანძარსაწინააღმდეგო სამსახურს და შეუდგეს ხანძრის ჩაქრობას;

– სიცოცხლისათვის საშიში სიტუაციების წარმოშობის შემთხვევაში შეწყვიტოს ცეცხლის გამოყენებასთან დაკავშირებული სამუშაოები;

– ცეცხლის გამოყენებასთან დაკავშირებული სამუშაოების დამთავრების შემდეგ გულმოდგინედ დაათვალიეროს სამუშაოთა წარმოების ადგილი, აღმოფხვრას გამოვლენილი დარღვევები, რომელთაც შეუძლია გამოიწვიოს ხანძრის გაჩენა, ტრავმები, ავარიები და ა.შ.
დანართი 11
                                                                                                                        ვამტკიცებ

––––––––––––––––––––
                                                        















თანამდებობა

           

––––––––––––––––––––––
























სახელი, გვარი

––––––––––––––––––––––

























ხელმოწერა

                                    “–––”  ––––––––––––– 200  წ.
ცეცხლთან დაკავშირებული სამუშაოების ჩამონათვალი

	№
	სამუშაოს ადგილი და ხასიათი
	ხელმძღვანელი (თანამდებობა, სახელი, გვარი)
	უსაფრთხოების ძირითადი ღონისძიებები

	
	
	
	მოსამზადებელი სამუშაოებისას
	ძირითადი სამუშაოე

ბისას

	1
	2
	3
	4
	5

	
	
	
	
	


საამქროს (სამსახურის) უფროსი
                                   დანართი 12
ცეცხლთან დაკავშირებული და გაზსაშიში სამუშაოების აღრიცხვის

ჟურნალი
	№
	განწეს-

დაშვებისა (ნებართვის) და სამუშაოს ორგანიზაციის გეგმის ნომრები
	სამუშაოს ჩატარების თარიღი და დრო
	სამუშაოს ჩატარების ადგილი
	ჩასატარებელი სამუშაოს ხასიათი
	სარემონტო (ცეცხლთან დაკავშირებული)

, გაზსაშიში სამუშაოს ხელმძღვანელის გვარი, სახელი
	შენიშვნა

	1
	2
	3
	4
	5
	6
	7

	
	
	
	
	
	
	


                        დანართი 13
                                      ვამტკიცებ

                           ––––––––––––––––––––
                                    ხელმოწერა

                                                                                                     “–––––” –––––––––––– 200 წ.
განწეს-დაშვება (ნებართვა)
ცეცხლთან დაკავშირებული სამუშაოების წარმოებაზე აფეთქებასაფრთხიან 

და აფეთქება –  და ხანძარსახიფათო ობიექტებზე
1. საამქრო, ობიექტი, განყოფილება, დანადგარი, უბანი –––––––––––––––––––
––––––––––––––––––––––––––––––––––––––––––––––––––––––––––––––––
2. სამუშაო ადგილი ––––––––––––––––––––––––––––––––––––––––––––––––
აპარატი, კომუნიკაცია და ა.შ.

3. სამუშაოს შინაარსი ––––––––––––––––––––––––––––––––––––––––––––––
4. პასუხისმგებელი ცეცხლთან დაკავშირებული სამუშაოების მომზადებაზე–––––
––––––––––––––––––––––––––––––––––––––––––––––––––––––––––––––––
                                              სახელი, გვარი, თანამდებობა
5. პასუხისმგებელი ცეცხლთან დაკავშირებული სამუშაოების ჩატარებაზე   
––––––––––––––––––––––––––––––––––––––––––––––––––––––––––––––––
სახელი, გვარი, თანამდებობა
6. მოსამზადებელი ღონისძიებების ნუსხა და თანამიმდევრობა და უსაფრთხოების ზომები ცეცხლთან დაკავშირებული სამუშაოების წარმოების დროს:

ა) მოსამზადებელი სამუშაოებისას––––––––––––––––––––––––––––––––––––
ბ) ცეცხლთან დაკავშირებული სამუშაოების ჩატარებისას ––––––––––––––––––
––––––––––––––––––––––––––––––––––––––––––––––––––––––––––––––––
––––––––––––––––––––––––––––––––––––––––––––––––––––––––––––––––
7. საამქროს (სამსახურის) უფროსი ––––––––––––––––––––––––––––––––––––
                                                                                             ხელმოწერა
8. ბრიგადის შემადგენლობა და აღნიშვნა ინსტრუქტაჟის გავლის შესახებ

	№
	სახელი, გვარი
	პროფესია
	ინსტრუქტაჟის მიმღების ხელმოწერა ინსტრუქტაჟის გავლაზე
	ინსტრუქტაჟის ჩამტარებლის ხელმოწერა

	
	
	
	
	


9. ჰაერის ანალიზის შედეგები ––––––––––––––––––––––––––––––––––––
                                                                სინჯის აღების თარიღი, დრო, ადგილი, კონცენტრაცია
10. ღონისძიებები, რომლებიც გათვალისწინებულია მე-6 პუნქტის ა, ბ ქვეპუნქტებში შესრულებულია––––––––––––––––––––––––––––––––––––––––
––––––––––––––––––––––––––––––––––––––––––––––––––––––––––––––––
             თარიღი, მოსამზადებელ სამუშაოებზე პასუხისმგებელი პირის ხელმოწერა
11. სამუშაო ადგილი ცეცხლთან დაკავშირებული სამუშაოების წარმოებისათვის მომზადებულია   –––––––––––––––––––––––––––––––––––––––––––––
                თარიღი, ცეცხლთან დაკავშირებული სამუშაოების წარმოებაზე პასუხისმგებელი პირის ხელმოწერა
12. ნებართვას ვიძლევი ცეცხლთან დაკავშირებული სამუშაოების წარმოებაზე

––––––––––––––––––––––––––––––––––––––––––––––––––––––––––––––––
საამქროს (სამსახურის) უფროსი
–––––––საათიდან––––––––––– საათამდე
13. შეთანხმებულია: სახანძრო დაცვის წარმომადგენელი   ––––––––––––
                                                                                                   თარიღი, ხელმოწერა

––––––––––––––––––   წარმომადგენელი              ––––––––––––
   თარიღი,                                                                                             ხელმოწერა



         უსაფრთხოების ინჟინერი         ––––––––––––

                                                                                            













თარიღი,ხელმოწერა
14. განწეს-დაშვება (ნებართვა) გაგრძელებულია „––––” ––––––––––– 200 წ.
–––––––––––– საათიდან ––––––––––––  საათამდე
ცეცხლთან დაკავშირებულ სამუშაოებზე პასუხისმგებელი –––––––––––––––







                                                                                           ხელმოწერა
შეთანხმებულია –––––––––––––––––––––––––––––––––––––––––––––––––––
განწეს-დაშვების დამამტკიცებელი პირის სახელი, გვარი, ტელეფონოგრამის თარიღი და ნომერი
სამუშაოები დამთავრებულია „––––”––––––––––––––––– 200 წ.
პასუხისმგებელი ცეცხლთან დაკავშირებული სამუშაოების წარმოებაზე 
––––––––––––
    ხელმოწერა
სამუშაოები მიღებულია „––––”–––––––––––  200 წ.
პასუხისმგებელი საწარმოდან (ქვედანაყოფი, საამქრო, სამსახური)

–––––––––––––––––––––––––––––––––––––––––––––––––––
                                   ხელმოწერა

    დანართი 14
მინიმალური მანძილების ცხრილი

(სახიფათო ზონების რადიუსი)
	მუშა წნევა, მეგპა (კგძ/სმ2)
	2,5 (25)-ზე მეტი 10 (100)-მდე 
	1,2 (12)-ზე მეტი 

2,5 (25)-მდე

	პირობითი დიამეტრი, მმ
	300 და ნაკლები
	300-ზე მეტი 600-მდე
	600-ზე მეტი 800-მდე
	800-ზე მეტი
 1000-მდე
	1000-ზე მეტი 1200-მდე
	1200-ზე მეტი 1400-მდე
	300 და ნაკლები
	300-ზე მეტი

	მინიმალური მანძილი (სახიფათო ზონების რადიუსი), მ
	75
	125
	150
	200
	225
	250
	75
	100


                                           დანართი 15
აფეთქებასაფრთხიანი ზონების კლასიფიკაცია „ელექტროდანადგარების მოწყობის წესების“ თანახმად
1. აფეთქებასაფრთხიანი ზონების განსაზღვრისას მიიღება:

ა. აფეთქებასაფრთხიანი ზონა სათავსში იკავებს სათავსის მთელ მოცულობას, თუ აფეთქებასაფრთხიანი ნარევის მოცულობა აღემატება სათავსის თავისუფალი მოცულობის 5%-ს;

ბ. აფეთქებასაფრთხიანად ითვლება ზონა სათავსში ჰორიზონტალურად და ვერტიკალურად 5 მ-ის ფარგლებში ტექნოლოგიური აპარატიდან, რომლიდანაც შესაძლებელია საწვავი გაზების ან ადვილაალებადი სითხეების ორთქლის გამოყოფა, თუ აფეთქებასაფრთხიანი ნარევის მოცულობა ტოლია ან ნაკლებია სათავსის თავისუფალი მოცულობის 5 %-ისა. სათავსი აფეთქებასაფრთხიანი ზონის ფარგლებს გარეთ ითვლება აფეთქებაუსაფრთხოდ, თუ არ არის მასში აფეთქების საშიშროების შემქმნელი სხვა ფაქტორები;

გ. გარე აფეთქებასაფრთხიანი დანადგარების აფეთქებასაფრთხიანი ზონის ზომები მე-5 პუნქტის მიხედვით.
შენიშვნები: 

ა. აფეთქებასაფრთხიანი გაზჰაერისა და ორთქლჰაერის ნარევების მოცულობები, აგრეთვე, ორთქლჰაერის ნარევის წარმოქმნის დრო განისაზღვრება „აფეთქების, აფეთქება-ხანძრისა და ხანძრის საშიშროების მიხედვით წარმოებების კატეგორიის განსაზღვრის მითითებების“ შესაბამისად;

ბ. А, Б და Е კატეგორიების წარმოებების სათავსებში ელექტრომოწყობილობა უნდა აკმაყოფილებდეს მოთხოვნებს ელექტროდანადგარების მიმართ შესაბამისი კლასების აფეთქებასაფრთხიან ზონებში. 

2. B - I კლასის ზონებად ითვლება იმ სათავსებში განლაგებული ზონები, რომლებშიც გამოიყოფა საწვავი გაზები ან ადვილაალებადი სითხეების ორთქლი ისეთი რაოდენობითა და თვისებებით, რომ შეუძლიათ ჰაერთან წარმოქმნან აფეთქებასაფრთხიანი ნარევები მუშაობის ნორმალური რეჟიმების დროს, მაგალითად, ტექნოლოგიური აპარატების ჩატვირთვის ან განტვირთვისას, ღია ტევადობებში ადვილაალებადი სითხეების შენახვისას ან გადასხმისას და სხვა. 

3. B - Ia კლასის ზონებად ითვლება იმ სათავსებში განლაგებული ზონები, რომლებშიც ნორმალური ექსპლუატაციის დროს საწვავი გაზების (მიუხედავად აალების ქვედა კონცენტრაციის ზღვრისა) ან ადვილაალებადი სითხეების ორთქლის ნარევები ჰაერთან არ წარმოიქმნება და მათი გაჩენა შესაძლებელია მხოლოდ ავარიების ან უწესივრობების შედეგად.

4. B - Iг კლასის ზონებად ითვლება სივრცე გარე დანადგარებთან: საწვავი გაზებისა და ადვილაალებადი სითხეების შემცველ ტექნოლოგიურ დანადგარებთან (გარდა ამიაკური საკომპრესორო დანადგარებისა), საწვავი გაზებისა და ადვილაალებადი სითხეების მიწისზედა ჩასასხმელ და ჩამოსასხმელ ესტაკადებთან, ღია ნავთობსაჭერებთან, მოტივტივე ნავთობის აფსკიან ტბორ-სალექრებთან და ა.შ.

B - Iг კლასს აგრეთვე მიეკუთვნება სივრცე ღიობებთან: B - I, B - Ia კლასების აფეთქებასაფრთხიანი ზონების მქონე სათავსების გარე გადამღობი კონსტრუქციების იქით (გამონაკლისია მინაბლოკით შევსებული ფანჯრების ღიობები); გარე გადამღობ კონსტრუქციებთან, თუ მათზე განლაგებულია მოწყობილობა ჰაერის გამოსადევნად ნებისმიერი კლასის აფეთქებასაფრთხიანი ზონის მქონე სათავსების გამწოვი ვენტილაციის სისტემებიდან ან თუ ისინი იმყოფებიან გარე აფეთქებასაფრთხიანი ზონის საზღვრებში; საწვავი გაზებისა და ადვილადაალებადი სითხეების შემცველი ტევადობებისა და ტექნოლოგიური აპარატების მცველ და სასუნთქ სარქვლებთან.

5. გარე აფეთქებასაფრთხიანი დანადგარებისათვის B - Iг კლასის აფეთქებასაფრთხიან ზონად ითვლება სივრცე შემდეგ საზღვრებში ჰორიზონტალურად და ვერტიკალურად: 

ა. 0,5 მ-მდე – B - I, B - Ia კლასების აფეთქებასაფრთხიანი ზონების მქონე სათავსების გარე გადამღობი კონსტრუქციების იქით;

ბ. 3 მ-მდე – საწვავი გაზებისა და ადვილაალებადი სითხეების შემცველი დახურული აპარატიდან; გამწოვი ვენტილატორიდან, რომელიც დაყენებულია გარედან (ქუჩაზე) და ემსახურება ნებისმიერი კლასის აფეთქებასაფრთხიანი ზონის მქონე სათავსებს;

გ. 5 მ-მდე – საწვავი გაზებისა და ადვილაალებადი სითხეების შემცველი ტევადობებისა და ტექნოლოგიური აპარატების მცველ სასუნთქ სარქვლებზე არსებული გამოსატყორცნი მოწყობილობიდან; ნებისმიერი კლასის აფეთქებასაფრთხიანი ზონის მქონე სათავსების გამწოვი ვენტილაციის სისტემებიდან ჰაერის გამოსადევნ მოწყობილობამდე, რომლებიც განლაგებულია შენობათა გადამღობ კონსტრუქციებზე; 

დ. 8 მ-მდე – ადვილაალებადი სითხეებისა და საწვავი გაზების შემცველი რეზერვუარებიდან; შემოზვინვის არსებობისას მთელი ფართობის საზღვრებში შემოზვინვის შიგნით;

ე. 20 მ-მდე – ღია ჩამოსხმისა და ჩასხმის ადგილიდან ადვილაალებადი სითხეების ღია ჩამოსასხმელ და ჩასასხმელ ესტაკადებზე.

ესტაკადები დახურული ჩამოსასხმელ-ჩასასხმელი მოწყობილობით, ესტაკადები და საყრდენები საწვავი გაზებისა და ადვილაალებადი სითხეების მილსადენების ქვეშ არ მიეკუთვნება აფეთქებასაფრთხიან ზონებს. გამონაკლისია ზონები 3 მ-ის საზღვრებში ჰორიზონტალურად და ვერტიკალურად მილსადენების ჩამკეტი არმატურიდან და მილტუჩა შეერთებებიდან, რომელთა ფარგლებში ელექტრომოწყობილობას უნდა ჰქონდეს აფეთქებადაცული შესრულება აფეთქებასაფრთხიანი ნარევის კატეგორიისა და ჯგუფის შესაბამისად.
                                       დანართი 16
–––––––––––––––––––           –––––––––––––––––––––––––––––––
    დასახლებული პუნქტი      
                                   საწარმო
„––––“–––––––––––––200 წ.     „–––––“ ––––––––––––––––––  200 წ.
აქტი

საგარანტიო შენადუღ შეერთებაზე
ჩვენ, ქვემორე ხელისმომწერებმა, სამუშაოთა ხელმძღვანელმა–––––––––––
–––––––––––––––––––––––––––––––––––––––––––––––––––––––––––––
                            სახელი, გვარი, თანამდებობა

დეფექტოსკოპიის ლაბორატორიის წარმომადგენელმა––––––––––––––––––
–––––––––––––––––––––––––––––––––––––––––––––––––––––––––––––
                              სახელი, გვარი, თანამდებობა
დეფექტოსკოპისტმა ––––––––––––––––––––––––––––––––––––––––––––
                                                                    სახელი, გვარი
მემონტაჟე-შემდუღებელთა ბრიგადამ შემადგენლობით:
ბრიგადირი                              ––––––––––––––––––––




                                      სახელი, გვარი
ამომჭრელი                              ––––––––––––––––––––




                                      სახელი, გვარი
ელექტროშემდუღებელი      ––––––––––––––––––




                                      სახელი, გვარი
––––––––––––––––––––––––––––––––––––––––––––––––––––––––––
                ჩამოითვალოს აგრეთვე სახაზო მილგამყვანები, ზეინკლები

––––––––––––––––––––––––––––––––––––––––––––––––––
––––––––––––––––––––––––––––––––––––––––––––––––––––––––––
შევადგინეთ აქტი მასზედ, რომ ჩვენს მიერ შესრულებულია შენადუღი შეერთების აწყობა, შედუღება და ხარისხის კონტროლი მილსადენზე–––––––––
––––––––––––––––––––––––––––––––––––––––––––––––––––––––––––––––
საგარანტიო პირაპირის შედუღების ადგილის დასახელება და დაწვრილებითი მიბმა
შენადუღი პირაპირის ამოჭრის, აწყობის, შედუღების სამუშაოების შესრულების მაღალი ხარისხის, აგრეთვე, შედუღების რადიოგრაფული და ულტრაბგერითი კონტროლის შედეგების საფუძველზე შენადუღი პირაპირის ხარისხი გარანტირებულია და პირაპირი მიჩნეულია ექსპლუატაციისათვის ვარგისად.
სამუშაოთა ხელმძღვანელი                       ––––––––––––––––––
ლაბორატორიის პასუხისმგებელი წარმომადგენელი   ––––––––––––––––––
მემონტაჟე-შემდუღებელთა ბრიგადის წევრები        ––––––––––––––––––
–––––––––––––––––––––––––––––––––––––––––––––––––––––––––––––––
–––––––––––––––––––––––––––––––––––––––––––––––––––––––––––––––
–––––––––––––––––––––––––––––––––––––––––––––––––––––––––––––––
დეფექტოსკოპისტი –––––––––––––––––––––––––––––––––––––––––––––––
–––––––––––––––––––––––––––––––––––––––––––––––––––––––––––––––
                                             დანართი 17
–––––––––––––––––––                   –––––––––––––––––––––
    დასახლებული პუნქტი
                                             საწარმო
 „––––––“––––––––––––––200 წ.           „–––––– “–––––––––––––– 200 წ.
აქტი

ტექნოლოგიური ნახვრეტების ჰერმეტიზაციაზე
ჩვენ, ქვემორე ხელისმომწერებმა, სამუშაოთა ხელმძღვანელმა–––––––––
–––––––––––––––––––––––––––––––––––––––––––––––––––––––––––
               სახელი,                        გვარი,                           თანამდებობა

დეფექტოსკოპიის ლაბორატორიის წარმომადგენელმა––––––––––––––––
–––––––––––––––––––––––––––––––––––––––––––––––––––––––––––
               სახელი,                        გვარი,                           თანამდებობა

დეფექტოსკოპისტმა –––––––––––––––––––––––––––––––––––––––––
–––––––––––––––––––––––––––––––––––––––––––––––––––––––––
          სახელი,                გვარი

მემონტაჟე-შემდუღებელთა ბრიგადამ შემადგენლობით:
ბრიგადირი                            –––––––––––––––




                             სახელი,       გვარი
ამომჭრელი                             –––––––––––––––




                              სახელი,       გვარი
ელექტროშემდუღებელი      ––––––––––––––




                                სახელი,      გვარი
–––––––––––––––––––––––––––––––––––––––––––––––––––––
                              ჩამოითვალოს აგრეთვე სახაზო მილგამყვანები, ზეინკლები
––––––––––––––––––––––––––––––––––––––––––––––––––––––––––––––
შევადგინეთ აქტი მასზედ, რომ –––––––––––––––––––––––––––––––––––––
                                                               მიეთითოს ადგილი

შესრულებულია ტექნოლოგიური ნახვრეტის ჰერმეტიზაცია მილყელის (საკერებლის) მიდუღებით. მილყელი (საკერებელი) დამზადებულია მილისაგან      
  ფოლადი  –––––––––– სახშობით ––––––––––––    ფოლადი –––––––  .
მილყელის (საკერებლის) შედუღება შესრულებულია ელექტროდებით

შენადუღი ნაკერი შემოწმებულია
–––––––––––ფიზიკური მეთოდით და მიჩნეულია   ვარგისად.
სამუშაოთა ხელმძღვანელი                       –––––––––––––––––––
ლაბორატორიის პასუხისმგებელი წარმომადგენელი   –––––––––––––––––––
მემონტაჟე-შემდუღებელთა ბრიგადის წევრები       ––––––––––––––––––––
––––––––––––––––––––––––––––––––––––––––––––––––––––––––––––––––
––––––––––––––––––––––––––––––––––––––––––––––––––––––––––––––––
––––––––––––––––––––––––––––––––––––––––––––––––––––––––––––––––
დეფექტოსკოპისტი ––––––––––––––––––––––––––––––––––––––––––––––––
––––––––––––––––––––––––––––––––––––––––––––––––––––––––––––––––
PAGE  
84

